
[. TÜRÖOSZ CYAGATVÁROSÁ 


Az alapítás mondája 


Harmincnyolc évvel annak előtte, hogy a görögök Olümpia szent lige- 
tében első ízben gyűltek össze atlétikai viadalra, türoszi telepesek 
egy kicsiny csoportja vetett horgonyt Libüa partjának egy védett 
öblében. Vezetőjük Elissza királynő volt, Mutto türoszi király leánya. 
Bátyja, Pügmalión, aki az apa halála után megszerezte a királyi ha- 
talmat, meggyilkolta Elissza férjét, a dúsgazdag Akherbasz főpapot, 
s az özveggyé lett királynő, most már saját életét is féltve, híveinek 
— jórészt a város előkelőinek — egy csoportjával együtt inkább a me- 
nekülés útját választotta. Kalandos utat jártak meg Fönícia partjai- 
tól az afrikai partraszállásig. Először Gyprus (Küprosz) szigetén akartak 
letelepedni, de innen is tovább üldözte őket Türosz új urának bosszú- 
vágya. A szigeten való tartózkodás mégis haszonnal járt: az ottani 
— ugyancsak föníciai — főpap is hozzájuk csatlakozott (később az ő 
utódai közül került ki az új település papi arisztokráciája), asszonyo- 


kat is szereztek Astarté papnői közül, s a sziget vagyonos föníciai 
telepesei is részt kívántak venni a vállalkozásban. A menekülők cso- 
portja tehát számban és kincsekben gazdagodva vándorolt tovább, 
mígnem megtalálta azt a csendes öblöt, ahol megalapíthatta az új 
türoszi települést. A dús ajándékokkal érkező gyarmatosok némi fur- 
fang árán földhöz is jutottak. Csupán akkora területet kértek ugyan- 
is, amennyit egy ökör bőrével be lehet takarni. Ámde az engedély 
birtokában az ökörbőrt hosszú, keskeny csíkokra szabdalták, s az- 
zal kerítettek körül akkora területet, amelyen jókora várost is felé- 
píthettek. Ezen a még mindig kicsiny térségen, közvetlenül a tenger 
partján építették fel új városukat, melyet éppen ezért Kart-hadastnak, 
Újvárosnak neveztek ; ez a város szerzett később történelmi hírnevet 
latinos formájában mint Kartihago vagy Carthago, görögös alakjában 
pedig Karkhédón néven. A legkorábbi település tengerparti színhelyét, 
amely a később nagyobb területre szélesülő város első központjává 
lett, a csíkokra szabdalt ökörbőrre emlékezve Kótihónnak nevezték. 

A libüaiak rokonszenve a jövevények iránt már-már veszélyessé is 
válhatott volna. Hiarbasz libüai király az éppannyira szépséges, mint 
amennyire gazdag Elissza királynőt feleségül akarta venni. A király- 
nő, aki még mindig gyászolta bátyja által meggyilkolt férjét, minden 
erejével ellene szegült a nem kívánt nász tervének. Kísérete azonban 
a béke kedvéért mégis férjhez menésre akarta kényszeríteni. Elkese- 
redésében újonnan épült palotájának ormáról a saját maga által elő- 
készített máglyára vetette magát. Ezzel az önként vállalt égő áldo- 
zattal szabadította meg magát a gyűlöletes házasságtól, népét pedig 
Libüa királyának bosszújától. Halála után a királynőt, aki életét 
önként áldozta fel népéért, istenként tisztelték. 

Karthágónak imént elmondott eredetmondája — amelyet első 
ízben Timaiosz, az i. e. ÍV. században élt görög történetíró fogalmazott 
meg ebben a formában! — a különböző ókori forrásokban többféle vál- 
tozatban maradt ránk. Az egyes hagyományok sok tekintetben eltér- 
nek egymástól, mind az alapítás idejét, mind pedig az alapító szemé- 
lyét illetően. Magának a városalapító királynőnek a nevét hol Elisszá- 
nak, hol Didónak, hol pedig Thiosszónak mondják; s a későbbi szer- 
zők az eltérő nevek egyeztetésére többé-kevésbé mesterkélt magyará- 
zatokat kerestek. A város alapításának idejére nézve is eltérőek az 
ókori szerzők adatai. Azzal a legelterjedtebb nézettel szemben, amely 
az első olümpiai játékok (i. e. 776) előtti 38. évre, azaz i. e. 814-re 
teszi Karthágó alapítását, más hagyományok a Róma alapítása előtti 
72. évet (i. e. 826-825), vagy más közel eső időpontot adnak meg 
Karthágó keletkezésének éveként.? 

Lényegesen eltérő keltezést ad egy olyan hagyomány, amelyet 
Appianosz őrzött meg számünkra.? E szerint Trója pusztulása előtt 
pontosan ötven évvel Zórosz és Karkhédón alapították volna Karthá- 
gót, tehát még az i. e. XIII. század közepe táján, fél évezreddel a 
Timaiosz által megadott idő előtt. Ennek a hagyománynak nem elha- 
nyagolható a történeti jelentősége, és megvan a sajátos irodalomtör- 
téneti érdekessége is. Történeti szempontból nemcsak az alapítás 
korai ideje figyelemre méltó, hanem a két alapító hérósz neve is. 
A Zórosz név. ugyanis Türosz város föníciai nevéből (Cór) származtat- 
ható ; ebből az is következik, hogy az alapítási mondának ez a válto- 
zata nem görög, hanem föníciai, nyilván karthágói eredetű. A másik 
alapító hérósz, Karkhédón neve is inkább Türosz újvárosának, mint 
a későbbi gyarmatvárosnak a nevére utal. Az asszír történeti forrá- 
sok az i. e. VIII. század óta ugyanis magát Türosz városát osztják 
két részre, a szigeten épült , óvárosra" (szorosabban véve ennek a neve 
€ór) és a vele szemben, a szárazföldön épült , újvárosra", ennek a 
neve Kart-hadast, görögös formában Karkhédón. Ezek pedig olyan 
nevek, illetve helyrajzi tények, amelyeket a görög források nem. is- 
merhettek, s így a kései ókori szerző elbeszélése mögött egy ősibb, s a 
romantikus történetnél hitelesebbnek . látszó föníciai hagyomány 
nyomaira bukkanhatunk. Ennek történeti hátterét úgy magyaráz- 
hatjuk meg, hogy. az afrikai Karthágó helyén már:korábban, mond: 
hatnánk : legendás ősidők óta fennállott egy türoszi település, és a 
belviszályok elől menekülő királynő a már " meglevő települést S0etE 
ki új várossá, Kartihágóvá. — 

Irodalomtörténeti szempontból sem közömbös a Karthágó korai dás 
pításáról szóló hagyomány. Nyilván ez a keltezés bátorította Ver- 
giliust (és forrását, Naeviust is) arra, hogy a Karthágót alapító Didó 
királynő történetét korai időpontra, Trója pusztulásának időszakára 
tegye. (Igaz; hogy szigorúan véve az Appianosz-féle kronológiát, Di- 
dónak Aeneas menekülése idején már legalább hetven-nyolcvan 
évesnek kellett volna lennie — ami ellentmond a gyönyörű szerelmi 
regénynek —, de oly sok évszázad távolában ez a néhány ÉVÜIZEGES 
eltérés már nem zavarta az Aeneis költőjét. ) 


A történeti háttér 


Karthágó alapítása — függetlenül a különböző hagyományoktól — 
szervesen beleilleszkedik a türoszi és általában a föníciai SY ArAtÓS 
tás történetébe. Fönícia partvidékének városai a mükénéi akháj ki- 


rályságok összeomlása és Egyiptom nagyhatalmi pozíciójának : meg- 
rendülése óta, tehát nagyjából az i. e. XII. században vívták ki ve- 
zető helyüket a földközi-tengeri hajózásban és kereskedelemben. Egy 


évszázaddal később már régészetileg is kimutatható, rendszeres keres- . 


kedelmi kapcsolataik voltak az Ibériai-félsziget délnyugati partján ki- 
alakult Tartésszosszal. Ezt a királyságot mint mesés kincsekben, 
ezüstben és aranyban gazdag távoli, nyugati területet Társis néven 
az Ótestamentum is ismeri, sőt azt is tudni véli, hogy Salamon király 
(i. e. 950 körül) Türosz királyának közvetítésével maga is részt vett a 
társisi kereskedelemben.t Az ezüstben, aranyban és a bronzöntés 
szempontjából különösen fontos ónban gazdag Tartésszosszal való 
kereskedés állandóságának fenntartása érdekében a hispániai. ten- 
gerparton már igen korán, valószínűleg az i. e. XI. században föní- 
eciai kereskedelmi és hajózási támaszpont is létesült. Ez volt Gadeira, 
a későbbi Gades, a mai Cadiz, amelynek neve föníciai nyelven , kö- 
rülkerített, megerősített hely". (Ugyanez a tő található meg olyan egy- 
kori és mai városnevekben is, mint: Agadir, Mogador, Gadara.) 
A távoli, nyugati teleppel való folyamatos összeköttetés fenntartása, 
a viszonylag még kis méretű hajók személyzetének ellátása, s a szük- 
séges javítások végrehajtása érdekében a Hispánia felé vezető tengeri 
út egyes pontjain újabb meg újabb kereskedelmi és hajózási támasz- 
pontok létesítése vált szükségessé. Így jöttek létre Afrika északi part- 
jain sorra a különböző föníciai, elsősorban türoszi alapítású. kikötő- 
városok. Ezeknek elsőrendű célja a partmenti hajózás biztosítása 
volt, de ezen felül, mintegy másodlagos feladatként a helyi lakossággal 
váló folyamatos árucsere is. Karthágó közelében már korábban 
— az egyik hagyomány szerint pontosan 287 évvel előbb — létrejött 
Utica városa," amelynek neve föníciai nyelven , régi város"-t, óvá- 
rost jelent. Nem vethető el az a hagyomány sem, hogy már magának 
Kárthágónak a helyén is állott egy korábbi hajós- és keéreskedő- 
település. Ezekhez a korábban alapított gyarmatvárosokhoz képest, 
nem pedig Türoszhoz viszonyítva nevezték Elissza királynő városát 
Kartliágónak. Alapítását Uticánál jóval kedvezőbb földrajzi fekvése, 
védettebb kikötője és a Földközi-tenger északi partjához való nagyobb 
közelsége is indokolja. Mindehhez hozzájárult az is — és ennyit az 
alapítási mondák hiteles történeti magvaként is elfogadhatunk —, 
hogy Karthágó a türoszi arisztokrata csoport kezdeményezésére jött 
létre; gazdaságilag tehát már eleve erősebb volt a többi kereskedelmi 
településnél. Ez a kezdeti fölénye már igen korán az észak-afrikai part- 
vidék legerősebb és leggazdagabb föníciai GYATSAEVÁTOSÁVA e telepít: 
lések természetes központjává tétte. 

A türoszi gyarmatosítás válsága 


Ha Hütelésnek fogadjuk el, legalábbis hozzávetőleg, Karthágó : mint 
önálló központ alapításának a legelterjedtebb ókori hagyomány sze- 
rinti dátumát, az i. e. 814. évet, azt is megállapíthatjuk, hogy az új 
település létrejötte Türosz kb. három évszázados virágkorának utolsó 

szakaszára esik. Az anyaváros a többi föníciai várossal együtt az i. e. 
VIII. század közepe óta a permanens válság állapotába jutott. Ekkor 
érte el az asszír birodalom terjeszkedése során a Földközi-tenger part- 
vidékét. Assurahiddina, asszír király i. e. 670-ben Türosz királyát 
meghódolásra, Asszíria fennhatóságának elismerésére kényszerítette: 
Az asszír nagyhatalcm összecmlása után (i. e. 606) pedig az újbabilóni 


birodalom terjesztette ki befolyását a föníciai városokra. Egy elter- 


jedt hagyomány szerint Nabukodonozor, az újbabilóni birodalom leg- 
nagyobb uralkodója, tizenhárom éven át ostromolta sikertelenül Tü- 
roszt", míg végül — bár elfoglalni nem tudta — fennhatóságának el- 
ismerésére kényszerítette (i. e. 573), s Türosz sohasem nyerte t05b0 
vissza önállóságát. 

Az egymást követő idegen uralmak nyilván nem kedveztek sem a 
gyarmatosítás folytatásának, sem a már meglevő gyarmatvárosok 
feletti fennhatóság megtartásának. Ha Türosz nem vesztette is el 


kereskedelmi jelentőségét és gazdagságát — sőt, gazdasági ereje az 


újbabilóni birodalom áruforgalmába való bekapcsolódásával még 
növekedett is —, politikai befolyása a gyarmatvárosok felett mégis 
meggyengült. Karthágó tehát, amelynek alapítását követő évtize- 
dekben indult meg Türosz politikai hanyatlása, már kezdettől fogva 
bizonyos önállóságot élvezett. Nem türoszi helytartók, hanem saját, 
királyi címet viselő urai kormányozták, és mellettük — ugyancsak 
már a város alapítása óta — ott találjuk az alapító nemzetségek sa 
papság vezetőiből alakult tanácsot is. 


A politikai önállóság Karthágó esetében meglehetősen viszonylagos: 


fogalom. Fennállásának első századaiban kicsiny kikötői település 
volt csupán a Földközi-tenger egyik jól védett öblében, s a lakosság 
élelmiszerellátása, a kereskedelmi forgalom fenntartása, puszta fenn- 
maradása is a többi föníciai gyarmatvárossal és elsősorban az anya- 
várossal való gazdasági kapcsolatoktól, ezen felül pedig a libüai tör- 
zsekkel fenntartott jó viszonytól függött. Ez a kettős függőség jut ki- 
fejezésre abban a hagyományban, hogy Karthágó lakói a szomszédos 
törzseknek a városuk által elfoglalt területért hosszú időn át bérleti 
díjat fizettek," de adóztak, és a hadi zsákmányból rendszeresen részt 
adtak az anyavárosnak, Türosznak is. Türosz vallási és állami ünne- 

pein meg-megjelentek a többi gyarmatváros képviselői között a 
karthágóiak küldöttei is. Mindez annak a megnyilvánulása is, hogy 
Karthágó — a többi nyugati föníciai gyarmatvároshoz hasonlóan — 
egy keleti népnek, a föníciaiaknak (latinos elnevezéssel: a punoknak) 
idegen földrajzi és népi környezetbe előretolt. őrhelye volt. Lakóit 
nem politikai függőségük, hanem reális helyzetük. tette  , gyarmato- 
sokká". Az anyavárostól való függés legalább annyira érdekében állt 
a gyarmatváros lakóinak, mint a gyarmatosító hatalomnak. I 


Karthágó vallása 


A Türoszhoz és hagyományaihoz való ragaszkodás színezte. a karthá- 
gói vallás sajátos hiedelmeit és félelmetes szertartásait is. Karthágó 
legfőbb istenei a korai időszakban: Melgart (Melek Oarthá—a város 
királya), Türosz védelmező istene és Astarté, a kánaáni termékeny- 
ség-istennő. Mögöttük tömörültek a föníciai istenvilág többi tagjai: 
Esmun, Resep, Sadrapa s a föníciai-kánaáni istenvilág többi kép- 
viselői. Melgart és Astarté, a két főisten legrégibb szentélye a ten- 
gerpartnak ahhoz a pontjához közel épült, ahol a hagyomány szerint 
az első gyarmatosítók is partra szálltak, s ahol Elissza-Dido máglyán 
adoztA fel magát népéért." 

A két szentély körül alakult ki a város közös áldozóhelye, a Tófet. 
Maradványait a második világháború után T. Cintas ásatásai tárták 
fel. Félelmetes kép tárult itt a régészek szeme elé. Egymás mellett 
rendszér nélkül elhelyezett és kezdetlegesen kivitelezett sztélék alatt 
tucatjával kerültek elő a kisgyermekek hamvait és csontmaradvá- 
nyait őrző urnák. Aligha lehet kérdéses, hogy nem természetes halállal 
elhunyt kisdedeket temettek itt el. 

Az elsőszülött gyermekek feláldozásának ősi és barbár ritusa külö- 
nösen a kánaáni vallásosságra jellemző szertartás. A föníciai-kánaáni 
emberáldozat, és ezen belül elsősorban a gyermekáldozat a Földközi- 
tenger térségében elterjedt termékenységkultusz gondolatvilágában 
gyökerezik. Kiindulópontja az az elképzelés, hogy a termékenységet 
nyújtó, az élet folytonosságát fenntartó és ezen belül a gyermekáldást 
is biztosító isten részesedést kíván a saját adományából, éspedig mind- 
annak a legjavát, a , legelsejét", amit ő maga adott: a termés zsen- 
géjét, az állatok első ellését, a házastársak első gyermekét. Ugyan- 
úgy megkívánja tehát a maga számára az adót, mint ahogy a király 
is a termés legjavát kapja. Ennek az elképzelésnek félelmetes követ- 
kezetességgel levont végső konzekvenciájaként mutatták be az új- 

szülöttet. is égő áldozatul, a klasszikus szerzőknél megtalálható 
későbbi hagyomány szerint a királyistennek, Molokhnak." A gyermek- 
áldozatot követelő királyistennek ez a névalakja az Ótestamentumból 
ismeretes; a szó töve azonos a Melgart isten nevében is fellelhető melek 
tővel. Nemcsak a vérengző isten nevét, hanem a gyermekáldozásnak 
ezt a szörnyű módját is ismeri az Ótestamentum; , Kánaán utálatos- 
ságának" nevezi, és hevesen küzd nemcsak a gyermekáldozás, hanem 
annak már némileg enyhített változatai ellen is. Egyes ótestamen- 
tumi történetek (például Izsák feláldozásáról, ill. az áldozatnak Jahve 
által történt visszautasításáról) és bizonyos szertartások (pl. az , első- 
szülöttek megváltásának" kötelező rítusa) arról tanúskodnak, hogy 
egy korábbi fejlődési stádiumban a héberek vallásában is megvolt a 
gyermekáldozás. 

Ehhez járult a következő hiedelem: nagy süzélst az isten csak 
hatalmas ajándék fejében hárít el, ennek pedig vagy az egész közös- 
séget megszemélyesítő király, illetve vezér a legalkalmasabb tárgya, 
vagy pedig ennek a királynak, vezérnek, a közösség megszemélyesi- 
tőjének legdrágább értéke, gyermeke. Változatos példáit ismerjük a 
Földközi-tenger medencéjében élt népek körében ennek a hiedelem- 
nek s az ezt kifejező szertartásnak. A fővárosa bástyáján fiát nyilvá- 
nosan feláldozó Mésa moábi királyról szóló ótestamentumi elbeszé- 
lés, 10 a görög Iphigeneiának a mítosza, az Athénért életét önként 
feláldozó Kodrosz királyról szóló monda, ! a római népért a devotio 
szertartásának keretében halált vállaló két Decius Mus consulról, 
apáról és fiáról szóló elbeszélés!? megannyi példája ennek az ősi múlt- 
ban keletkezett, de a történeti időkben is élő elképzelésnek. A. karthá- 
gói Elissza-Dido királynő önkéntes máglyahalála is ebbe a fogalom- 
körbe illik. A történeti időkben is akadt példa a föníciai világban 
erre a megváltó áldozatra, nem is egy. Amikor Nagy Sándor Türoszt 
ostromolta, akkor — mint a római történetíró Curtius Rufus elbe- 


széli8 — , néhányan azt javasolták, újítsák fel a már több évszázada: 


sast 


feledésbe merült szertartást, és áldozzanak Saturnusnak egy nemes 


származású ifjút ". A város vénei azonban megakadályozták az áldo- 
zat végrehajtását, , amely inkább szentségtörés lett volna, mint 
szentáldozás". A himerai katasztrofális csatavesztés után (i. e. 480) 
a vereségért felelős pun hadvezér, Hamilkar máglyára vetette magát 
Karthágóban — talán a megtorlástól való félelmében, de önkéntes, 
égő áldozatként is.!t Amikor pedig i. e. 310-ben Agathoklész szüra- 
kuszai türannosz támadása az összeomlás szélére sodorta Karthágót, 
a város urai a legelőkelőbb családokat elsőszülött gyermekeik fel- 
áldozására kötelezték — a régi , mulasztások" pótlására, s az új ve- 

enne gazgymák ranásásommátme emet kn árt snt teret mene e átesnie mata meze ám zer jelt siáre sk, 


szély elhárítására. Ha hihetünk a görög történetíró, Diodórosz köz- 
lésének,1" a karthágói tanács határozata alapján kétszáz kisdednek 
kellett tűzhalált halnia, de még további háromszázan önként aján- 
lották fel elsőszülöttjeik életét. Azt a barbár szertartást tehát, ame- 
lyet egy negyed évszázaddal azelőtt Türoszban, az anyavárosban már 
elutasítottak, Karthágóban, a .gyarmatvárosban még önként, s az 
előírt mértéket is meghaladó buzgalommal hajtották végre. 

Karthágóban tehát szinte történetének végéig megtaláljuk az em- 
beráldozatnak mind a három, Föníciában és Kánaánban ismert for- 
máját: az elsőszülöttek kisded korban való rendszeres feláldozását, 
rendkívüli veszély esetén pedig vagy maguknak a vezéreknek, vagy 
pedig a legelőkelőbb családok gyermekeinek felajánlását váltságként 
és engesztelésként az istenek számára. 

A sajátos mindebben az, hogy az anyaországban, a föníciai váro- 
sokban a gyermekáldozás szertartását már az i. e. 2. évezred vége óta 
különböző jelképes rítusok vagy helyettesítő áldozások váltották fel. 
Általános volt az a szertartás, hogy a gyermeket , átdobták" egy 
máglya felett, tehát csak jelképesen áldozták fel az istennek. Eléggé 
elterjedt a gyermekek helyett bárány feláldozása is. Karthágóban 
azonban a , gyarmati" létre jellemző archaikus csökevényként sokkal . 
tartósabban maradt meg a gyermekáldozás rítusa és a gyermekáldo- 
zás ideológiája, mint magában az anyaországban. Igaz, itt is megvolt 
egyes feliratok szerint! a lehetőség a gyermeknek állattal való helyet- 
tesítésére; a sztélék alatt elhelyezett urnák egy része nem gyermek- 
csontokat, hanem bárányok csontjait rejti. De ezt a helyettesítő áldo- 
zást vallási szempontbói voltaképpen nem tartották teljes értékű áldo- 
zatnak. Egy (igaz, jóval későbbi) felirat arról szól," hogy egy szülő 
elsőszülöttje helyett egy süketnémán született gyermekét áldozta fel : 
a később született gyermek testi fogyatékosságát nyilván isteni bün- 
tetésnek érezte az igazi elsőszülött feláldozásának elmulasztásáért. 
Amikor pedig — valószínűleg csak az i. e. V. századtól kezdve — a 
gyermekek valóságos feláldozását Karthágóban is felváltotta a he- 
lyettesítő áldozat, és általánossá vált az állatoknak gyermekek helyett 
való feláldozása, maguk a karthágóiak ezt azzal mentegették, hogy 
külső kényszerre kellett feladniuk az ősi szertartást : Dareiosz, a perzsa 


király követelte tőlük az ősi emberáldozás megszüntetését.18 A gyer- 


mekáldozás teljességgel ekkor sem szűnt meg; a város végveszélyé- 
nek egy-egy pillanatában visszatértek hozzá, és még a római uralom 
alatt is előfordult mint szigorúan titkos szertartás. A Molokh isten- 
név pedig oly szorosan kapcsolódott a neki szentelt áldozat fogal- 
mához, hogy később, amikor maga az istenalak már elhomályosult, 

a szó már magát az áldozatot jelentette. , Molch" a kései pun nyelv- 
ben már egyszerűen , áldozat", a latin nyelvű feliratokban is előfor- 
duló molchomor szó pedig a , bárányfeláldozás"? (molk "omer).!? 


Karthágó kereskedelme 


A türoszi kapcsolatok tüntető fenntartása s a vallási hagyományok- 
hoz való ragaszkodás mégsem homályosíthatja el Karthágó egyre 
önállóbb gazdasági tevékenységének tényét. A város vezetői az i. e. 
VI. század óta a legtávolabbi, nyugati gyarmati telepekkel önálló 
kereskedelmi kapcsolatokat építettek ki, s így csendesen kisajáti- 
tották az anyaváros kapcsolatait, anélkül azonban, hogy nyílt szakí- 
tásra került volna sor. Az ótestámentumi Ezékiel próféta a Türosz 
(Tírus) gazdagságát és távoli országokkal folytatott kereskedelmét 
oly szemléletes módon ábrázoló és egyben megbélyegző híres beszé- 
dében (27. fejezet) olyan távoli területeket sorol fel a türoszi kalmárok 
üzleti tevékenységének színtereként, amelyekről más források alap- 
ján tudjuk, hogy a próféta korában, az i. e. 560 körüli években való- 
jában már Karthágó érdekszférájához tartoztak. Karthágó gazdasági 
terjeszkedése azonban nem elégedett meg a nyugati iránnyal. Köz- 
vetlen gazdasági kapcsolatban állott nemcsak a nyugati gyarmatvá- 
rosokkal, hanem Egyiptommal is. A karthágói ásatások során a XXVI. 
dinasztia (i. e. 660-525) fáraóinak nevével díszített skarabeusok, 
amulettek és más egyiptomi eredetű tárgyak kerültek elő. Megindult 
az árucsere a görög világgal is; elsősorban Korinthosszal és az Égei- 
tenger egyes szigeteivel, majd az ekkor felemelkedő itáliai etruszk 
városokkal is. Ezekben a kapcsolatokban azonban Karthágó inkább 
az átvevő, a befogadó fél szerepére szorítkozott. Összehasonlíthatat- 
lanul nagyobb az egyiptomi, görög és etruszk leletanyag mennyisége 
magában Karthágóban, mint a karthágói eredetű tárgyaké Görög- 
országban és Etruriában. Karthágó exportja nem a gazdaságilag és 
kulturálisan fejlettebb területek felé irányult elsősorban, hanem a 
Földközi-tenger nyugati térségének , természeti" népei felé. 

Szoros szövetséget létesített Karthágó a nyugati térség többi 
föníciai városával, elsősorban Gadeirával (Gades-Cadiz) s ezen ke- 
resztül az ezüstben oly gazdag Tartésszosszal is. Diodórosz? való- 
ságos csodákat mesél arról, hogy a karthágóiak olcsó kacatok fejé- 
ben mekkora ezüstkincseket kaptak cserébe a nemesfémek kereske- 
delmi értékét még nem ismerő ibér törzsektől. Előfordult az az eset 
— mondja —, hogy az árujukért cserélt ezüstöt hajóik már el sem bír- 

mare me etéren ememe mégy 


ee eme nerte temetett zeti 


ták;-ezért a nehéz ólomból készült horgonyokat otthagyták, és ezüst 
horgonyokkal tértek haza. A karthágói kereskedelem az Egyiptom- 
ból, Korinthoszból s az etruszk városokból behozott tárgyak egy ré- 
szét, s a saját, ekkor kialakuló kézműiparának termékeit ezért a nyu- 
gati területeken értékesítette. Megtalálták a gyanakvó természeti 
népekkel való árucsere legalkalmasabb formáit is a Héródotosz által 
igen szemléletesen leírt ún. néma cserében.?! Karthágó kereskedelmi 
módszereit nyilván ugyanolyan tudatossággal alakította e népek szo- 
kásaihoz és hagyományaihoz, mint ahogy kézműipara és árücseréjé 
is ezeket az igényeket — vagy inkább a természeti népek igénytelen- 
ségét — elégítette ki. Ezért emelik ki a görög források egybehang- 
zóan a Karthágó által exportált árucikkeknek a görög igényékhez 
képest feltűnően gyenge minőségét, s a görög piaci árak szerinti olcsó- 
ságát. o. ; 


A görög vetélytársak 


Azi. e. VII. század végétől kezdve Karthágó gazdasági tggekönységé 
nek színterén vetélytársak jelentek meg: a görög hajósok: és keres- 
kedők, akik az archaikus kor technikai, gazdasági és társadalmi fej- 
lődésének eredményeként kezdtek betörni a nyugati piacokra is. Héro- 
dotosz híradása szerint?? valamikor a VII. század vége felé, feltehe- 
tően az i. e. 620 körüli években, egy szamoszi görög hajós, Kólaiosz 
elvetődött Tartésszoszba, s egyetlen kereskedelmi útjáról mintegy 
hatvan talanton ezüstöt (mai súlyban kb. 1800 kg) hozott haza. Alig- 
HOgy felismerték a görögök a A SABATT területeken meglevő GEGESÍGES 
i. e. 600 körül megalapították Masszilia gyarmatvárost (a mai Mar- 
seille helyén), s ezzel létrehozták a távoli nyugattal való görög keres- 
kedés első, állandó központját.? Tartésszosz félig legendás uralkodója, 
Arganthóniosz (aki a görög elbeszélés szerint 120 évet élt) szívésen fo- 
gadta az új kereskedelmi partnert — nyilván ő is felismerte a Kárthágó — 
addigi monopolisztikus helyzetéből fakadó hátrányokat. Massziliából 

kiindulva a VI. század folyamán a nyugati partokon további görög 
gyarmatvárosok is létesültek. A hispániai Mainaké és Hémerosz- 
kopeion alapítása egy-egy csapást jelentett Karthágó addigi kivált- 


ságos helyzetére. A mai Líbia területén kialakult görög Küréné 


gyarmati állam s a Nílus torkolata mentén alapított Naukratisz, 
mint a görög világ és Egyiptom közötti kereskedelmi kapcsolat új 
központja a Karthágó és Egyiptom közötti kereskedelmi kapcsolato- 

kat zavarta meg. Korinthosznak egyre szorosabbá váló gazdasági kap- 
csolatai az etruszk városokkal, s az i. e. VII. században felemelkedő 
dél-itáliai és szicíliai gyarmatoknak, a , nagy Hellasz"? (Magna Grae- 
cia) városainak versenye ís éreztette hatását. Masszilia kezdeménye- 
zésére a ligur parton is sorra alakultak az új görög gyarmatvárosok : 
Nikaia (a mai Nizza), Monoikosz (a mai Monaco), Antipolisz (a mai 
Antibes) stb. Ily módon Karthágó Hispániában elvesztette befolyá- 
sának kizárólagosságát, itáliai és liguriai piacairól pedig; úgy tűnik, 
teljesen kiszorult. 

Karthágó nehézségeit az adott körülmények között sak fokozhatta 
az anyaváros, Türosz függetlenségének . végleges elvesztése. Így Kar- 
thágó Türosz bizonyos önállósággal rendelkező gyarmatából önálló 
várossá lett, s egyben az anyavárostól elszakadt többi nyugati föní- 
ciai település természetes vezetője. Az önállóságnak ez a nem kívánt 
megszerzése azonban gazdasági és politikai szempontból egyaránt 
aggasztó körülmények között következett be. 

II. AZ ÖNÁLLÓ KARTHÁGÓ . 


A föníciai gyarmatvárosok egyesülése 


Az önállóságra és ezzel együtt mindjárt a vezető szerep vállalására is 
kényszerült városállam vezetőinek és lakóinak nem egyedül kellett 
megoldaniuk az előttük tornyosuló feladatokat: hiszen ugyanezek 
a veszélyek és nehézségek meredeztek a térség többi föníciai gyarmat- 
városa előtt is. Ez a helyzet szükségszerűvé tette a közös nehézségek 
leküzdésének első lépéseként, hogy ezek a települések Karthágó ve- 
zetése alatt egyesüljenek. A görög gazdasági és politikai expanzió 
nyomására, nem pedig eredendően meglevő hódító törekvésként jött 
létre az i. e. VI. század második felében a nyugati föníciai gyarmatvá- 
rosokból a karthágói gyarmatbirodalom. Mai ismereteinkkel még ne- 
héz pontosan meghatározni azt, hogy mely föníciai települések álltak 
már fenn ebben az időben is, és melyek azok, amelyek az ezt követő 
évtizedek során már Karthágó kezdeményezésére jöttek létre. Biz- 
tosnak látszik, hogy az észak-afrikai parton Utica, Leptis, Hadru- 

metum és nyílván még egy sor további település még türöszi eredetű 
volt, Hispániában legalábbis Gadeira, Észak-Afrika nyugati partjain 
Lixosz (a mai Lúkkus Mauretánia területén) és Tingisz (a mai Tan- 
ger), Szicíliában Motüé és Lilübaion, Szardínia szigetén pedig 
. Nóra tartozott a karthágói gyarmatbirodalom legkorábbi állomá- 
nyához. 

A meglevő települések egyesítésén túl a további, ésszerű és szükség- 
szerű lépés az volt, hogy a hajózás szempontjából fontos pontokon is 
új telepeket létesítsen. Ezt megkönnyítette az a körülmény, hogy az 
idegen fennhatóság alá került anyavárosokból egyre újabb és újabb 
föníciai csoportok érkeztek a karthágói birodalomba, s ezzel mintegy 
nyugatra tolódott át magának a föníciai népnek a települési területe 
is. Ekkor — az i. e. VI. század második felétől kezdve — indult meg 
az a gyors ütemű karthágói gyarmatalapítás, amely két évszázad 
alatt Észak-Afrika partjait egyre újabb és újabb telepekkel népesí- 
tette be, de gyarmati településeit elszórta a mögöttes szárazföldi te- 
rületeken s a Földközi-tenger nyugati felének szigetein is. Ezeknek 
a városoknak föníciai, sémi hangzású neve még latin nyelvű névalak- 
jában és a római hódítás idején is elárulta a karthágói eredetet. Rus- 
addir (- hatalmas -.hegyfok), Rusuccuru (5 gyökérfok), Ruspina 
(— szögletfok), Rusazu (—erősfok), Rusibis (—szárazfok) nevében 
például a rus szótag föníciai nyelven hegyfokot, a tenger fölé kiugró 
hegyet jelent (a mai arab szóval: rajsz). Ugyanígy árulkodnak a kar- 
thágói alapításról az olyan sémi eredetű városnevek, mint Mogador, 
Tipasa, Sabratha, Cirta stb. 

A karthágói gyarmatosító tevékenység Afrikán túl is folytatódott. 
Kereskedelmi telepet alapítottak a Baleári-szigeten, a Pitüusszai- 
szigeten létrehozták Ebesszosz gyarmatvárost, új telepek létesültek 
Málta szigetén, Szicíliában, Szardínián (Karalisz, a mai Cagliari) s az 
ekkor, a karthágói terjeszkedés számára feltárt Korzikán is. Ezzel a 
tevékenységgel párhuzamosan az önállóvá lett Karthágó a libüai 
hátország felé is igyekezett megszilárdítani politikai és gazdasági 
helyzetét. I 

A város maga is terjeszkedett. A sík tengerpart kereskedelmi-hajó- 
. zási települése felkapaszkodott a környező dombvidékre is, s a leg- 
régebbi kikötői városnegyed, a Kóthón mellett létrejött a felsőváros, a 
Bürsza.§ Itt épült az i. e. VI. század második felében Karthágó fel- 
legvára — jeléül annak, hogy a szerény kereskedelmi település most 
már katonai helyzetének megerősítésére is törekedett. 

jemanme mas 


Diplomáciai kapcsolatok 


Karthágó helyzetének megszilárdulása újabb kereskedelmi és diplo- 
máciai kapcsolatok megteremtésére is lehetőséget adott. A kizárólag 
természeti népekkel folytatott kereskedés nyilván nem elégíthette ki 
Karthágó szükségleteit, s a görög térhódítással szemben is szerződési- 
leg kellett biztosítani piacait. Arisztotelész közlése szerint?" az i. e. 
VI. század közepe táján Karthágónak az etruszk városokkal három- 
féle szerződése is volt: kereskedelmi (peri tón eiszagógimón), meg- 
nemtámadási (peri tú mé adikein) és kölcsönös segélynyújtási (peri 
tész szümmakhiasz) szerződése. Ezeknek a szerződéseknek a szövege 
nem maradt fenn, de a hiányos tartalmú közlésből és a kiegészítő 
adatokból is kiderül a karthágói diplomácia egyéni módszere: a ke- 
reskedelmi, politikai, valamint katonai célok és kapcsolatok egybe- 
hangolása. Nyilvánvaló, hogy a Karthágó által kötött kereskedelmi 
egyezmények nem az exportált és importált áruk mennyiségét, jelle- 
gét és minőségét, hanem főként a karthágói és etruszk kereskedők 
idegen területen való jogbiztonságát és kereskedelmi tevékenységük 
körét, valamint az államok kereskedelmi érdekszféráit határozták 
meg. A gazdasági jellegű szerződések kötése azonban még ilyen korlá- 
tozás mellett is azt bizonyítja, hogy a kereskedés Karthágó számára 
nem csupán a kereskedők magánügye, hanem állami érdekű tevékeny- 
ség is volt. Az államot ellenőrző és irányító karthágói kereskedő- 
arisztokrácia a gazdag kereskedőkből és hajótulajdonosokból álló 
tanácson keresztül ellenőrizte, irányította és egybehangolta saját 
tagjainak idegenben folytatott tevékenységét. Karthágó e tekintet- 
ben közelebb állt az elő-ázsiai államokhoz — amelyek egymással már 
hasonló jellegű szerződéseket kötöttek —, mint a görög világhoz, 
amelynek államai legfeljebb kereskedőik életbiztonságát próbálták 
szavatolni, de nem ismerték a szorosabban vett kereskedelmi egyez- 
ményeket. Karthágó kereskedelmi tevékenységére mindvégig jel- 
lemző maradt az állami és a magánjellegű kereskedelmi tevékenység 
egybefonódottsága és összehangoltsága. 

Az etruszkokkal közös katonai fellépésre akkor került sor, amikor 
Phókaia lakói — már a perzsa hódítás időszakában, s a hódítók elől 
menekülni akarván — újabb gyarmatosítási kísérletet tettek Kor- 


.Zzika szigetén (i. e. 535-532). A vállalkozás sikere nagymértékben 


megerősítette volna a görögség nyugati pozícióit, és az eddiginél is 
nagyobb mértékben korlátozta volna mind Karthágó, mind az et- 
ruszk városok kereskedelmét. Karthágó és a tizenkét etruszk város 
(ezek közül legerőteljesebben Caere) közös katonai fellépése meghiúsí- 

totta az új gyarmatalapítás kísérletét: az Alalia előtt vívott tengeri 
csatában visszavonulásra kényszerítették a phókaiaiakat.?ő Ez az egész 
nyugati görög gyarmatosítás számára súlyos csapást jelentett. Hama- 
rosan elvesztek a karthágói szempontból legveszélyesebbnek tűnő 
hispaniai görög gyarmatvárosok is: Mainaké és Hémeroszkopeion. 
Az előbbinek közelében létesült egy új karthágói alapítású gyarmat: 
Malaka (a mai Malaga). Csupán Masszilia tartotta magát a ligur par- 
tokon alapított leányvárosaival együtt. 

A karthágói diplomácia rugalmasságának jele a Rómával kötött 
első kereskedelmi és politikai egyezmény is. Ennek szövegét Polü- 
biosz találta meg a Capitolium irattárában, és ő közölte történeti mű- 
vében (3, 26, 1). Tőle származik az egyezmény keltezése is Iunius 
Brutus és Marcus Horatius consulságának, a római köztársaság fenn- 
állásának első évére (i. e. 508-507). A mai kutatás a több oldalról 
felvetett kétségek ellenére is mindinkább a felé hajlik, hogy hitelesnek 
ismerje el a Polübiosz nyújtotta korai keltezést.?"? Ezt sok más körül- 
mény mellett lehetővé, sőt valószínűvé teszi az a puszta tény is, 
hogy Karthágónak hasonló egyezményei voltak már több évtizede 
az etruszk városokkal. A Rómával kötött szerződés fő célja Karthágó 
részéről nyilván az volt — s ebben mutatkozik meg a karthágói dip- 
lomácia széles látóköre —, hogy az etruszk közösségből kiszakadt új 
állammal, Rómával szemben is fenntartsa és érvényesítse (természe- 
tesen a kölcsönös engedmények alapján) a karthágói hajózás és ke- . 
reskedés érdekeit, nevezetesen azt, hogy a római hajósokat és keres- 
kedőket távol tartsa a karthágói gyármatbirodalom felségvizeitől. 
A szerződés értelmében a rómaiak lemondtak arról, hogy hajósaik az 
észak-afrikai ún. , Szép hegyfokon" (Kalon Akrotérion, valószínű- 
leg a mai Rassz Szidi Ali el-Mekki) túl is hajózzanak. Karthágó fel- 
ségvizein római hajósok csak veszély esetén vethettek horgonyt, leg- 
feljebb öt napig tartózkodhattak ott, és csupán a saját ellátásukra, a 
hajó esetleg szükséges helyrehozatalára és az isteneknék szánt áldo- 
zatokra szükséges árukat szerezhették be. A szerződés Róma által is 
vállalt kikötései világosan mutatják Karthágó kereskedelmi politiká- 
jának fő törekvését: a kereskedelmi és hajózási monopólium fenn- 
tartását azokon a területeken, EIGNER EE a Sarthágósak a saját érdek- 
szférájuknak tekintettek. 

Egy újabb régészeti lelet fényt vet a karthágói — etruszk kapcsolatok 
további alakulására is. A Pyrgiben, Caere kikötőjében 1964-ben elő- 
került három aranytábla etruszk és pun nyelven tartalmazza a Te- 
pharias Velinas caerei király trónralépése alkalmából épített templom- 
ban tartandó szertartások rendjét. A nyelvi nehézségek miatt a 

felirat szövege. még nehezen értelmezhiető; annyi azonban bizonyos, 
hogy a sírkamrát Karthágóból küldött pun mesteremberek közremű- 
ködésével készítették. Fény derül a felirat szövegéből bizonyos vallási 
jellegű kapcsolatokra is. Karthágó fő istennőjét, Astartét ekkor már 
azonosították az etruszkok legfőbb női istenségével, Unival, a római 
Iunóval. 

Csak időleges megrázkódtatást jelentett Karthágó számára az 
óperzsa Akhaimenida birodalom kialakulása, a föníciai városok meg- 
hódítása már Kürosz idején, i. e. 535 körül, majd Egyiptom bekebe- 
lezése a perzsa birodalomba Kambüszész uralkodása alatt (i. e. 529- 
522). A föníciai városok már megszokták az idegen uralmat, és szíve- 
sen kapcsolódtak bele a perzsa birodalom áruforgalmába. Sajátos 
monopolisztikus helyzetet s ebből eredő gazdasági előnyöket is nyúj- 
tott számukra az a körülmény, hogy a kisázsiai görög városokon kívül 
ők voltak a hatalmas kiterjedésű perzsa birodalom egyetlen, tengeri 
kereskedelemre specializált népe. Az anyaváros gyors beilleszkedése a 
perzsa birodalom viszonyai közé Karthágó számára is megkönnyí- 
tette a perzsa birodalommal való szerződéskötést: ennek emlékét 
őrzi az a hagyomány, mely szerint Dareiosz a gyermekáldozás meg- 
szüntetése fejében lett volna csak hajlandó Karthágót a saját szövet- 
ségesének tekinteni. Forrásaink szűkszavúsága és bizonytalan fogal- 
mazása mellett is úgy tűnik, hogy a szövetségkötés keretében Karthá- 
gó formálisan elismerte a perzsa nagykirálynak — egyben Türosz 
urának — fennhatóságát. Egy ilyen formális elismerés gazdaságilag 
csak gyümölcsöző lehetett. A föníciai anyavárosokon, most már 
egyenrangú kereskedelmi partnereken keresztül ugyanis Karthágó 
közvetítést vállalhatott a perzsa birodalom uralma alá került Kelet 
és a saját gyarmatbirodalmában egyesült nyugati területek között. 


A zsoldoshaderő 


Az önállóság megszerzése s a gyarmatbirodalom kiépítése a karthá- 
gói arisztokrácián belüli harcok közepette ment végbe. Ezeknek az 
ellentéteknek forrásaink szűkössége következtében csak egyes, epi- 


. zódjait és inkább személyes mozzanatait, mint tárgyi és politikai 


indítékait ismerhetjük meg. A VI. század közepén Kürosz kortársa, 
Malkhosz (,a király") állt Karthágó élén.? Tevékenységéhez fűző- 
dik Szicília nyugati partjának megszerzése, de szardíniai hadjára- 
tainak kezdeti kudarcai miatt megbuktatták. A népgyűlés a ta- 
náccsal szemben egy ideig Malkhosz mellé állt, s Így sikerült a taná- 

Czazkdti Josá a üle Söze zatok nösinöst áló 


cson belüli tíz ellenfelét kivégeztetnie. Végül ő maga is ellenfeleinek 
sorsára jutott: azzal vádolták, hogy városa fölött zsarnoki uralomra 
tör, s ezen a címen kivégezték. Utódja a karthágói állam élén ellen- 
feleinek vezetője, Mago lett (kb. i. e. 530). Több évtizedes kormányzá- 
sának világtörténeti szempontból is jelentős eredménye az, hogy meg- 
szervezte a karthágói zsoldossereget.?? Új összetételű hadsereg jött 
létre. A haderő magvát a karthágói arisztokrácia alkotta. Ennek kö- 
réből alakult ki az az elit csapat, melyet , szent csapat?"-nak ne- 
veztek.:1 (Valószínűleg perzsa mintára , halhatatlanok"-nak is ne- 
vezték őket. Az elnevezés arra utal, hogy valahányszor a csapat egy 
tagja elesett a harcban, újjal pótolták. Az elit gárda maga ily módon 
létszámában változatlan, mintegy , halhatatlan" volt.) Karthágóiak 
voltak a hadsereg tisztjei és parancsnokai, a sereg zöme azonban ide- 
genekből, zsoldosokból állt. Utánpótlását kétféle módon biztosítot- 
ták. A pun szövetségeseket s a meghódolt afrikai és ibér törzseket 
katonaállításra kötelezték, s ily módon bizonyos speciális fegyverne- 
meket is szerveztek a karthágói seregen belül: ilyenek a numida 
könnyűlovasok, a baleári parittyások, a mór íjászok. Ezek részben 
saját törzsfőik és parancsnokaik vezénylete alatt küzdöttek (akikre 
azonban karthágói ellenőrök felügyeltek), részben közvetlen karthá- 
gói parancsnokság alatt álltak. A szerződésileg katonáskodásra kö- 
telezett szövetségesek és alattvalók mellett a zsoldoshadsereg má- 
sik részét az önként vállalkozó, toborzás útján szerzett idegen zsol- 
dosok alkották: ibérek, kelták, görögök, afrikaiak. Az új típusú, 
rendkívül vegyes összetételű hadsereg megfelelt Karthágó sajátos 
helyzetének. Az állam magvát alkotó pun etnikum létszáma és kato- 
nai ereje nem állt arányban a kereskedésre alapított birodalom gaz- 
dasági erejével, s a kettő közötti ellentmondást volt hivatva kiegyen- 
líteni a zsoldoshadsereg létrehozása. 

Az idegenekből álló zsoldoshadsereg megteremtése — amelyben 
Karthágó világtörténeti szempontból is kezdeményező volt, mert pél- 
dáját csak évszázadok múltán követték a hellénisztikus monarchiák — 
a gazdasági erőforrások felhasználásával olyan katonai erőt bizto- 
sított Karthágó számára, amelyet csupán saját népére támaszkodva 
képtelen lett volna megteremteni. De már kezdettől fogva megmutat- 
koztak a zsoldoshadsereg jelenlétének hátrányai is. A hadsereg tag- 
jainak egy része többé-kevésbé a kényszer hatása alatt, Karthágó 
hatalmi fölényének elismerése alapján vállalta a szolgálatot, és mi- 
helyt úgy látszott, hogy ez a fölény megszűnik, az engedelmességet is 
megtagadta. De a zsoldért szolgálók is csupán addig voltak hűsége- 
sek, amíg a kikötött fizetést megkapták — tehát éppen katonai ku- 

darcok s az ezekkel. elkerülhetetlenül együtt járó gazdasági nehézsé- 
gek felmerülésekor került válságba a zsoldoshaderő is. De mindezen 
túl a hadsereg tagjai személyileg is a zsoldot fizető hadvezérhez kö- 
tődtek inkább, mint a számukra közömbös. államhoz. Ennek egyik 
következménye volt a karthágói zsoldoshadsereg közmondásosan 
alacsony erkölcsi színvonala. Látványos győzelmeket botrányos ku- 
darcok. követhettek, és katonai nehézségek idején a karthágói had- 
sereg sokszor megdöbbentően csekély ellenállóképességet tanúsított. 
A hadvezérek. viszonylagos önálló hatalma, zsoldosaikra gyakorolt 
nagy személyi befolyása pedig egyfelől képessé tette őket arra, hogy 
katonai sikerek esetén az államügyeket is döntően befolyásolják, 
másfelől azonban tevékenységük jellege már eleve gyanússá tette 
őket a katonai ügyeket közvetlenül befolyásolni nem képes , tanács" 
tagjainak. a szemében. Akár feltűnő siker, akár a legcsekélyebb ku- 
darc a hadvezért gyanússá tette, és bukását okozhatta. Végeredmény- 
ben a hadvezetés a zsoldoshadsereg megteremtése óta az államügyek 
egészétől különvált , reszorttá" alakult a karthágói állam életében, s 
amennyire új erőforrást jelentett és feloldotta az állam gazdasági 
ereje és katonai erőforrásai közötti ellentmondást, legalább annyi 
új — és BÁLeság Telgzetékben middig újra realizálódó — HEREZSÉGEL 
is támasztott. 


Karthágó a görög-perzsa háborúk idején 


Az 500 körüli években a gazdaságilag és katonailag ismét megszilár- 
dult Karthágót a görög-perzsa háborúba való bekapcsolódása so- 
dorta újabb válságba. Xerxész nagy támadásának évében, I. e. 4830-ban 
Hamilkar, a zsoldosseregeket megszervező Mago fia, a görög történet- 
írók szerint 300 000 főnyi (a valóságban sokkal kisebb) sereggel be- 
nyomult Szicíliába, és a sziget északi partja mellett fekvő Himera kö- 
zelében vívott csatában katasztrofális vereséget szenvedett. BEPGSÉNEE 
fele megsemmisült, ő maga pedig öngyilkos lett. 

A szerencsétlenül végződött katonai beavatkozás előzményeiről 
két tudósítás számol be. Hérodotosz elbeszélése szerint?? Hamilkar 
— akinek anyja görög asszony volt — politikai szövetségeseinek, Hi- 
mera elűzött türannoszának, Térillosznak, és a dél-itáliai Rhégion 
türannoszának hívására, az ő támogatásukra indította meg táma- 
dását Gelón, a szürakuszai zsarnok ellen, Hérodotosz közlésétől elté- 
rően Diodórosz — aki egy i. e. IV. századi görög forrást (Ephorosz tör- 
téneti művét) használta fel — már úgy tudja, hogy Karthágó szicíliai 

támadása egy nagyszabású bekerítési manőver része volt.33 Karthágó 
e szerint a változat szerint Xerxésszel, a perzsa birodalom urával 
egyetértésben járt el, hogy egyszerre roppantsák össze a görögséget 
nyugaton és keleten. Így jelképes jelentőséget is nyert az a már Hé- 
rodotosz számára is ismeretes hagyomány, hogy a görög nép két 
nagy győzelme a barbárok ellen: a szalamiszi győzelem a perzsa hajó- 
had felett s a himerai diadal Karthágó zsoldosseregének ellenében 
ugyanazon a napon mentette meg a görög népet a két oldalról is 
fenyegető végpusztulástól. Hérodotosz azonban hallgat a Karthágó 
és a perzsa birodalom közötti titkos katonai egyezményről, s ez a hall- 
.gatás óvatosságra inthet. Ha neki, a kortársnak — aki történeti művé- 
nek éppen ezeket a könyveit már Dél-Itáliában, Thurioiban, tehát 
a szicíliai eseményekhez közeli városban írta — erre vonatkozólag 
hiteles adatai lettek volna, ezeket aligha hallgatta volna el. Egyéb-— 
ként is az az elképzelés, hogy a barbár népek valaha is összefogtak 
volna a hellénség teljes megsemmisítésére — történelmietlen kon- 
cepció. Xerxésznek, a perzsa uralkodónak ugyánúgy megvoltak a 
görög szövetségesei és barátai, mint Hamilkarnak; a karthágói zsol- 
dosok. vezérének. Mégsem tarthatjuk a két hadjárat időbeli egybeesé- 
sét merő véletlennek. A karthágói diplomácia nyilván — föníciai 
kapcsolatai révén is — pontosan értesült a perzsa támadás tervéről, 
a támadás méreteiről és céljairól, és ez a gyarmatbirodalom terjesz- 
kedésében érdekelt karthágói arisztokrata csoport számára kedvező 
alkalomnak látszott arra, hogy a szicilíai görög városok szüntelen 
torzsalkodását is kihasználva, a sziget mennél több városára terjessze 
ki fennhatóságát, ill. szövetségi rendszerét. Nem tagadhatjuk tehát 
valamilyen katonai együttműködés vagy akár szövetség lehetőségét 
Karthágó és a perzsa birodalom között — csupán a görögellenes ;;be- 
kerítés". célja és Karthágó valamilyen következetes BERÉRZE 
vI ZEZÁKÉSSS feltételezése látszik FERO AR BATÉKERA E ASE 


Változások Karthágó belső életében 


A súlyos himerai kudarc nem rendítette meg a karthágói gyarmat- 
birodalmat. A Szicíliába küldött zsoldoshadsereg . megsemmisült 
ugyan, de Karthágót egyetlen szövetségese sem hagyta el. Mégsem 
maradhattak el a vereség gazdasági következményei. Karthágó .né- 
hány évtizeden át kénytelen volt erősen csökkenteni a saját használa- 
tára szólgáló. görög behozatalt. Feltűnő jelenség például, hogy az ún: 
fekete alakos görög vázák igen gyakoriak a karthágói leletanyagban; 

vörös alakos vázák azonban — amelyek az V. század első évtizedei- 
ben váltak divatossá — Karthágóban nem kerültek elő.:t Egyéb meg- 
szorítások is arra. vallanak, hogy a katonai vereség következtében 
Karthágó nehéz gazdasági helyzetbe került, s ezen önként vállalt szi- 
gorú megtartóztatással, a fényűzési célokat szolgáló behozatal meg- 
szüntetésével próbáltak enybíteni. 
. A gazdasági megszorítások mellett azonban a politikai következ- 
mények is jelentkeztek. A himerai vereség a Magonida-nemzetség 
által képviselt erőteljes terjeszkedési politika látványos kudarca 
volt. Ezután az arisztokrata nemzetségek már igyekeztek akadályozni 
egy-egy túlságosan ambiciózus hadvezér tartós vezető szerepét. 
Igaz, a Magonida-család nem vesztette el hatalmát egy csapásra: még 
két nemzedéken át közülük kerültek ki Karthágó nagy hadvezérei. 
Az V. század végén ennek a családnak a tagja volt a Szicíliában 
sikeresen harcoló Hannibal, és az a Himilko is, akinek vereségével 
(i. e. 396) véget ért Karthágó hódításainak kora Szicíliában, és meg- 
szűnt nagy hatalmú családjának politikai befolyása is. A hadvezérek 
személyes uralmának megszorítása azonban már a 480-as évektől 
kezdve megindult, és néhány évtized alatt — nagyjából az i. e. IV. szá- 
zad elejére — le is zárult. Ezekben az évtizedekben alakultak ki fokoza- 
tosan az arisztokrácia kollektív uralmát kifejező politikai intézmények. 
: Az állam élére két-két időszakosan választott suffet (,, bíró") ke- 
rült; az ő kezükben volt a végrehajtó hatalom. Irányító szerepük 
jelentőségének bizonyítéka, hogy a görög és latin források általában 
királynak (baszileusz, rex) címezik őket.?5 Az elvi döntések meghoza- 
tala s a suffetek tevékenységének ellenőrzése a 300 főből álló nagyta- 
nács és a 104 tagú szűkebb tanács joga és kötelessége volt. (A szű- 
kebb tanács a 300 fős nagytanács által a saját köréből választott és 
élethossziglan működő 100 személyből, továbbá a két suffetből és a 
két főpapból állt.) Ezen a szűkebb tanácson belül az egyes 
ügyekben való döntés előkészítésére még kisebb létszámú, részben 
állandó, részben alkalmi jellegű tízes és ötös bizottságokat választot- 
tak. Az állami áldozati kultusz irányítása egy harminc tagú papi bi- 
zottság kezében volt. Az arisztokrácia köréből választott, s az arisztok- 
rácia érdekeit képviselő suffetek, a tágabb és szűkebb tanács, s a szű- 
kebb tanács keretében alakult bizottságok mellett a népgyűlés sze- 
repe. merőben formálissá vált. Korábban még előfordult — Mal- 
khosz karrierje a bizonyíték erre —, hogy a népgyűlés sikerrel fordul- 
hatott szembe a tanács akaratával. Ez a lehetőség most már jogilag 
is megszűnt. Arisztotelész közlése szerint?ő a népgyűlést csak olyan 
kérdésekben hívták össze, amelyeknek eldöntésében a suffetek s az 


illetékes tanácsok tagjai nem tudtak egymással megegyezni — más 
szóval csupán akkor, amikor az arisztokrácia körében sem alakult 
.ki egységes álláspont. A választások pedig úgy történtek, hogy a 
(104 tagú) szűkebb tanács jelölteket állított, a népgyűlés pedig rend- 
szerint szavazás nélkül, , felkiáltással!" választotta meg őket. Az i. e. 
IV. század elejére — nyilván nem egy csapásra, hanem néhány évti- 
zedes fejlődés eredményeként — Karthágónak olyan , alkotmánya" 
alakult ki, amelyet a görög szerzők egy arisztokratikus berendezésű 
állam számára , mintaszerű "-nek tekintettek."" 


Új istenek védik Karthágót . . . 


A politikai rend megváltoztatását sajátos vallási átalakulás is kísérte. 
A régi, még türoszi eredetű istenek, Melgart és Astarté kultusza hát- 
térbe szorult, és helyettük egy addig a feliratokon nem szereplő új 
isten-kettős vette át az uralmat: Bajal-Hammon és Tanit. A két új 
isten nevének eredete és értelmezése még tisztázatlan. Valószínű, hogy 
Ba"al-Hammon: , a máglya ura", tehát Melgartnak, mint az égő 
áldozatot (benne emberáldozatot is) követelő király-istennek az örö- 
köse. Tanit pedig alighanem a föníciai-kánaáni "Anat istennő nevé- 
nek egy mellékalakja. Az istennő teljes neve: Tanit-pené-Bajal — 
magyarul kb.: , Tanit, Ba"al megnyilvánulása" vagy: ,sa Baal színe 
előtt álló Tanit". Ez az istennő tehát egy férfiisten párjaként emel- 
kedett önálló létre. Az i. e. IV. század óta a fogadalmi feliratoknak 
szinte elmaradhatatlan tartozéka a Tanitot jelképező SEMAHKUS 
ábra : felemelt karú nőalak, kb. ebben a formában: 

A kikötőnegyed régi temploma az új istenek otthonává 
lett. Melgartban — nevéből következtethetően — a ki- 
rályi hatalom isteni megszemélyesítőjét és védelmezőjét 
is látták, s Így érthető, hogy az arisztokrácia kollektív 
politikai vezetésének megvalósulásakor helyét új istennek kel- 
lett átadnia. Amiként BafJal-Hammon utóda Melgartnak mint az 
áldozatokat megkövetelő isten, úgy Tanit is Astarté jogutódjá- 
nak tekinthető. A későbbi időkben ugyanúgy azonosult a római 
Iunóval, mint ahogy a pyrgi felirat tanúsága szerint Astartét is 
azonosnak tekintették Iuno etruszk párjával, Uni istennővel. A két 
főisten körül csoportosuló további istenek közül Esmun része- 
sült a legáltalánosabb tiszteletben. Új, hatalmas méretű temploma 
a fellegvár mellett, a város legmagasabb pontján épült. Talán már 
a görög vallás képzeteinek rejtett hatása érződik abban a válto- 

zásban, hogy az ősi föníciai hit elmosódottabb isténalakjai helyett az 
új istenek meghatározottabb feladatkört kaptak. Esmun a gyógyítás 
istenévé lett, Resep a viharok istene, Sadrapa pedig a betegségeket, 
dögvészt. okozó és egyben gyógyítani is képes isten. A két legfőbb 
isten ugyanúgy vezette a különböző konkrét funkciókkal felruházott 
istenek családját, mint a görög mitológiában Zeusz és Héra az olüm- 
poszi isteneket. 


Újabb terjeszkedés — új piacok 


A szicíliai görög városok szövetségével szemben katonailag alulma- 
radt és a görög piacokról részben kényszerből, részben önkéntes elha- 
tározásból is kiszorult Karthágó annál erőteljesebben szervezte afri- 
kai és , barbár? kapcsolatait. A 480 utáni években vált teljessé és 
egyértelművé Karthágó afrikai uralma. Kelet felé egészen Küréné 
görög gyarmati területéig terjedt fennhatósága, nyugaton az ZEHRTES 
óceán szabott határt a pun város uralmának. 

Az észak-afrikai partvidék meghódítása után a karthágói terjesz- 
kedésnek két további iránya alakult ki: a tengeren Afrika nyugati 
partjainak feltárására, a lixoszi kikötőtől déli irányban, a száraz- 
földön pedig a Szaharán keresztül vezető karavánutak mentén a si- 
vatagon át Fekete-Afrika nyersanyagkincseinek feltárására. Mind- 
két irányú terjeszkedés legfőbb célja a nyugat-afrikai aranylelőhe- 
lyek megszerzése volt. Karthágó az V. század második felében kezdte 
meg a Szaharán keresztül vezető karavánutak s a partmenti tengeri 
útvonal rendszeres felkutatását és bejárását. Az útvonalak végső 
pontja. a mai Rio de Oro torkolatától Szenegálig húzódó ,,arany- 
part". Az új terjeszkedés a természeti nehézségek miatt csak részleges 
sikereket érhetett el. Ókori források még arról is beszámolnak, hogy 
karthágói utazók rendszeres edzéssel szoktatták magukat a sivatag 
forróságának s a vízhiánynak az elviselésére: egyikük azzal büszkél- 
kedett, hogy a sivatagon keresztül vezető utat három ízben is anél- 
kül tette meg, hogy közben vizet ivott volna.§? A karavánkereskede- 
lem a Szaharában élő törzsek közvetítő tevékenységét is felhasználva, 
aranyat, elefántcsontot, strucctollat, sivatagi féldrágakövet, például 
onyxot juttatott a karthágói piacra. A tengeri felfedező utak közül a 
legnagyobb szabású és legtöbbet vitatott az i. e. V. századi Hanno 
felfedező útja. Az erről szóló, görög nyelven fennmaradt beszámoló 
egy Ba"al-Hammon karthágói szentélyében eihelyezokbr ő bronztábla 
felirata alapján készült."? . 

Hanno e feljegyzések szerint 30 ezer emberrel Lixosz kikötőjéből 
indult el. Útja során Afrika nyugati partján nyolc gyarmatvárost 
alapított (ezeknek azonban sem neve nem maradt fenn, sem tárgyi 
emlékei nem kerültek elő). Tizenkét napi hajózás után elérte Kerné 
szigetét, amely ugyanolyan messze van Héraklész oszlopaitól — azaz 
a Gibraltári-szorostól —, mint onnan Karthágó. További útján az 
expedíció előbb egy hatalmas folyó torkolatán hajózott felfelé, majd 
egy működésben levő tűzhányó tövéig jutott el: innen azonban a fé- 
lelmetes természeti jelenségek, a tikkasztó hőség s az élelmiszer 
hiánya miatt visszafordultak. A fennmaradt beszámoló homályos 
adatai alapján nehéz lenne azonosítani az itt körülírt földrajzi pon- 
tokat. A , nagy folyó" talán a Szenegál lehetett, az , istenek hajlé- 
kának" nevezett tűzhányó hegy pedig a Kamerun. Ez lenne az a leg- 
délibb pont, ameddig egy merész karthágói hajós eljuthatott: euró- 
pai tengerészek csak a XV. század második felében ismételték meg ezt 
a vállalkozást. 

Kései források alapján értesülünk Hanno egy kortársának, Hi- 
milkónak ellenkező irányú, észak felé tartó felfedező útjáról. Ennek 
során Hispania nyugati partjain túl hajózva elérte Britanniát és Ír- 
országot. Sem a déli, sem az északi expedícióknak nem volt tartós, 
gyakorlati jelentőségük. Túlságosan nagy volt az anyavárostól való 
földrajzi távolság, túlságosan kedvezőtlenek voltak az éghajlati vi- 
szonyok is. Mégis, mindez a karthágói hajózás fejlettségét és tengeré- 
szeinek vállalkozó kedvét bizonyítja. 

Britanniában mindeddig semmi nyoma nem került elő a karthá- 
góiak egykori jelenlétének, Afrika , aranypartjának" természeti né- 
peivel való kapcsolatáról azonban ma is tanúskodnak az itt előke- 
rült, szerény tárgyi értékű, de történeti tanúságként figyelemre méltó, 
pun nyelvű felirattal jelzett edények és üveggyöngyök.§ 


A karthágói birodalom 


Az V. század végére, az afrikai területek bekebelezése után létrejött a 
karthágói birodalom, amely ettől fogva mintegy 200 évig, a Róma 
ellen vívott első pun háború befejezéséig lényegileg változatlan for- 
mában állt fenn. Karthágónak, a birodalom központját alkotó város- 
államnak a fennhatósága alá tartozott Észak-Afrika keskeny part 
menti sávja az Atlanti-óceántól Küréné határáig; egy rövidebb ten- 
gerparti sáv Afrika nyugati, atlanti-óceáni partján, nagyjából a mai 

:Mauritánia állam déli határáig; Szicília nyugati partvidéke, Hispa- 
"nia déli partjainak néhány kikötővárosa, Málta, Szardínia és Korzika, 
"s a Baleári- és Pitüusszai-szigetek csoportja. Ebben a messzi térsé- 


gekre szétszórt birodalomban rendkívül vegyes lakosság élt: föní- 


:ciaiak (punok), libüaiak, a két népelem keveredéséből kialakult , li- 
"büphoinikesz" népréteg, s ibér, mór, berber, szárd, szikán és szikul 
törzsek. Ne feledjük azonban, hogy egy ilyen puszta felsorolás megté- 


vesztő képet adhat a birodalom valóságos arányairól, s a. karthágói 
fennhatóság hatékonyságáról. A Szardínia és Korzika feletti uralom 
például a valóságban csak annyit jelentett, hogy Karthágó kezében 
volt a sziget egy-két kedvező kikötőhelye, s ennek birtokában ma- 
gukhoz ragadták a sziget belsejében élő törzsekkel való kereskedés- 
nek és zsoldosok szegődtetésének a kizárólagos jogát. I 
Amennyire vegyes összetételű volt a gyarmatbirodalom lakossága 
és laza a felettük gyakorolt tényleges hatalom, olyannyira rugalmasak 
voltak a Karthágó által gyakorolt fennhatóság jogi formái is. Ezeket 
a különböző városokkal és törzsekkel kötött különböző típusú szerző- 
dések szabályozták. Egyes, föníciai lakosságú szövetséges városok 
formailag egyenjogúak voltak Karthágóval, de a tényleges hatalmi 
viszonyok aránytalansága következtében alávetett helyzetbe kerül- 


tek: ide sorolhatók az afrikai partvidék eredetileg még Türosz által 


alapított és részben Karthágónál is ősibb gyarmatvárosai: Utica, 
Hadrumetum, Leptis, a nyugati parton Mogador, Hispaniában Ga- 
deira. Ezek élén a saját maguk által választott és karthágói mintára 
rendszerint suffeteknek nevezett tisztviselők s a helyi arisztokráciá- 
ból alakult tanács állt. Erőteljesebb volt a függése a karthágói ala- 
pítású, ugyancsak föníciai lakosságú gyarmatvárosoknak: ezeket 
Karthágó nemzetközi szerződései összefoglaló néven , szövetségesek "- 
ként említik; és Karthágó nyilván jogosnak érezte, hogy nevükben 
— megkérdezésük nélkül is — szövetségeket kössön vagy háborút 
indítson. Egy részükről tudjuk, hogy terményadó fizetésére, katona- 
állításra is kötelezve voltak. Ismét más helyzetben voltak azok a 
, barbár" törzsek és szicíliai görög városok, amelyek Karthágó fenn- 
hatóságát elismerve léptek vele szövetségre; egy részükben — főként 
Szicíliában — karthágói helyőrség állomásozott, más részük csupán 
városfalak építéséről kényszerült lemondani, és voltak olyanok is, 
amelyek egyenrangú felekként léptek Karthágóval szövetségre. A. leg- 
súlyosabb kötelezettségek az észak-afrikai partvidék libüai nu- 
mida és mór törzseit terhelték; bár saját törzsfőik uralma alatt ma- 
radtak, a törzsfőket a karthágói tanácsnak kellett hatalmukban. meg- 
erősítenie. Katonaállítási kötelezettségük mellett természetbeni adót 

is fizettek, A nagy területen szétszórt birodalom politikai egységét. 
Karthágó hajóhada biztosította, a gazdasági egységet pedig a hajó- 
had nyújtotta fölény birtokában kierőszakolt kereskedelmi mono- 
pólium. 


Kereskedők és nagybirtokosok — : 


A karthágói birodalom létrejötte új feltételeket teremtett az egész 
észak-afrikai partvidék gazdasági élete számára. Az adókötelezettség, 
a katonaállítás s a mindezzel együtt járó ellenőrzés már önmagában 
is előmozdította az észak-afrikai törzseknek a letelepült életmódra 
való fokozatos áttérését. A karthágóiak azonban ezen túlmenően 
saját városuk élelmiszer-ellátása érdekében is igyekeztek elősegíteni a 
termékeny vidéken elsősorban a gabona (búza és árpa) termelését, 
kisebb mértékben a szőlő- és olajtermelést. Egy évszázad leforgása 
alatt karthágói kezdeményezésre kialakult előbb a város tágabb ter- 
ritoriumán, kb. a mai Tunisz északi felén, majd a libüai partvidék 
egyre nagyobb területein a pun típusú rabszolgatartó nagybirtok, 
amely később egyik történeti előzménye és mintája lett a római rab- 
szolgatartó latifundiumnak is. Nem mintha a karthágóiak kezdemé- 
nyezték volna a gabonatermesztésre alkalmas észak-afrikai területe- 
ken a különböző gabonafajták művelését : ma már tudjuk, hogy egyes 
libüai törzsek már a Karthágóval való érintkezés előtt is letelepült, 
földművelő-állattenyésztő életmódot folytattak. De a karthágói 
uralom meggyorsította a már korábban megindult fejlődést, és egyre 
újabb addig nomadizáló törzseket kényszerített az állandó letele- 
pülésre; ha mással nem, azzal a puszta előírással is, hogy adó címén 
gabonaszolgáltatásra kötelezte őket. Polübiosz leírásából? tudjuk, 
hogy a karthágóiak kétfajta földtulajdont ismertek, amely kétféle 
gazdasági célt szolgált. Karthágó territoriumán rabszolgatartó nagy- 
birtokok alakultak ki, s ezek biztosították a város lakosságának ellá- 
tását; Libüa távolabbi területeit viszont , állami földnek? tekintet- 
ték, amely eszerint Karthágó, ill. a várost irányító arisztokrácia kol- 
lektív tulajdonában állt, s a földeket ténylegesen birtokló és megmű- 
velő egyes törzsek a termelt javak meghatározott részét adó formájá- 
ban az államnak voltak kötelesek átadni. Ezeknek az exportjából 
biztosították elsősorban az állam anyagi szükségleteit. 

A karthágói rabszolgatartó nagybiírtokokon meglehetősen magas 
fokú szervezettséget valósítottak meg. A rabszolga-munkaerőt csak 
kisebb részben szolgáltatták a háborúban szerzett hadifoglyok, leg- 


31 


nagyobb részüket kereskedelmi úton szerezték. Karthágói kereske- 
dők a meghódolt törzsek főnökeitől vásárolták össze a közrendűeket, 
s ezeket tették rabszolgáikká. További rabszolga-munkaerőt a szaha- 
rai törzsek közvetítésével Fekete-Afrika népeiből szereztek. 

A rabszolgatartó nagybirtok gazdálkodásának ésszerű módszereit 
egy karthágói földművelési szakember, Mago foglalta össze 28 könyv- 
ből álló művében.§ Ez az egyetlen olyan karthágói irodalmi alkotás, 
melyet a senatus arra méltatott, hogy egyik tagjával, Decimus Sila- 
nusszal latinra fordíttassa; utóbb praetori rendeletre görög fordítás 
is készült belőle, sőt — általánosabb használatra — egy hat könyv- 
ből álló görög nyelvű kivonatis. A fordítás akkor történt, amikor a ró- 
mai földművelésnek már olyan eredeti latin nyelvű tankönyv állt 
rendelkezésére, mint Catónak máig is fennmaradt mezőgazdasági 
tankönyve. 

A pun szakértő művének latin fordítása i. e. 140 körül nyilván 
annyiban jelentett újdonságot, hogy a karthágói nagybirtok gaz- 
dálkodási — ezen belül gazdaságszervezési — módszereit írta le, szem- 
ben a római Catóval, aki egy nemzedékkel korábban még a 100-200 
iugerumos (kb. 45-90 hold) középbirtok viszonyait tartotta szem 
előtt. Mago műve mind eredeti formájában, mind pedig latin és gö- 
rög változatában elveszett, és csupán annyi ismeretes belőle, ameny- 
nyit későbbi római szerzők idéztek. Egy hangsúlyozottan kiemelt, 
s a társadalomtörténet szempontjából sem érdektelen előírása az, 
hogy a földbirtokos állandóan saját birtokán éljen; aki nem tud sza- 
kítani a városi életmód nyújtotta kényelemmel, mondjon le a föld- 
birtoklás élvezéséről! Ez annak bizonyítéka is, hogy a karthágói föld- 
birtoknak átlagosan olyan nagy kíterjedésűnek kellett lennie, hogy 
megfelelő jómódot biztosítson állandóan ott élő tulajdonosának (a 
római középbirtokosok ezzel szemben négy-öt, egymástól távol fek- 
vő birtokot voltak kénytelenek szerezni a megkívánt életszínvonal 
fenntartására). Azok a karthágói nagybirtokosok, akik számára 
Mago földművelési tankönyvét megírta, személyi állományukban 
tehát nem azonosak a város kereskedő-arisztokráciájával; ez utóbbiak 
ugyanis nem engedhették volna meg maguknak az állandó , vidékre 
költözés"-t. Afrika meghódítása után így az addigi kizárólagos vezető 
szerepet betöltő kereskedő-arisztokrácia mellett kialakult a nagybir- 
tokos-arisztokrácia, amelynek politikai érdekei is sok szempontból 
eltértek a kereskedők és hajótulajdonosok érdekeitől. A piacok ki- 
terjesztése, a hódító törekvések kevésbé érdekelték őket, mint az 
arisztokráciának csak kereskedéssel foglalkozó tagjait. 

A gabonatermelés és mellette a szőlőművelés, bor- és olajtermelés 

; 


. fejlődése nemcsak a gazdasági élet és a társadalom struktúráját vál- 


toztatta meg, hanem kihatott Karthágó politikájára is. A korábbi 
két évszázad erőteljes terjeszkedő törekvéseit, a dinamikus hatalmi 
politikát statikus politika kezdte felváltani. Ennek a szempontjából 
fontosabb feladat volt a már meglevő birtokállomány megtartása és 
gazdasági kiaknázása, mint egyre újabb gyarmatvárosok alapítása 
és új piacok szerzése, 

Ezzel egyidejűleg további változás is megfigyelhető Karthágó éle- 
tében. A csaknem kizárólag közvetítő feladatokra összpóntosult ke- 
reskedelem a görög verseny, s a közvetlen görög-barbár kapcsolatok 
kiépülése következtében elvesztette létjogosultságát. Karthágó már 
nem állhatott fenn úgy, mint két egyaránt , barbár", azaz természeti 
gazdálkodáson alapuló szféra közötti árucserének a közvetítője. Ke- 
reskedelmének fenntartásához egyre szélesebb, saját árualappal is 
kellett rendelkeznie. Ezt részben megadta a földművelés s a libüai 
törzsek terményszolgáltatása, másik részét azonban -a saját kézmű- 
vességének kellett előteremtenie. Így — a karthágói kereskedelem 
érdekeitől ösztönözve is — kialakult az V. század folyamán a város 
népes kézművesrétege. Ennek fő feladata kisebb részben a város sa- 
ját szükségleteinek kielégítése volt, de döntő mértékben a természeti 
népekkel folytatott exporttevékenység számára kellett olcsó tömeg- 
árut előállítania. Karthágó — megfelelő történeti hagyományok 
híján — a görög kézműipar finom minőségű termékeivel nem állta 
a versenyt. Csupán egyes iparágakban tudott a görög árukhoz képest 
jobb minőséget előállítani: elsősorban a bíborfestésben, továbbá az 
üvegiparban ; tehát abban a két iparágban, amely évszázadokkal ez- 


előtt a föníciai anyavárosoknak is specialitása volt. 


A karthágói technika főként a mezőgazdaság területén hozott újat. 
Így többek között említést érdemel a pun találmánynak számító 
cséplőszán, latin nevén plostellum Punicum, melyet a római agro- 
technika is átvett. Kedvelt iparművészeti tárgynak számítottak az 
elefántcsont berakással készült , pun kerevetek" (lecticuli Punicani ).§ 
Kiváló minőségűnek — gyors járatúnak és könnyen kormányoz- 
hatónak — tartották a karthágói hajókat; de nincs tudomásunk 
arról, hogy a hellénizmus hajóépítési technikáját valamilyen új talál- 
mánnyal gazdagították volna. 

Karthágó, a nagyváros 


Az V. század végére épült ki teljesen a birodalom központját alkotó 
anyaváros. Az egykori kereskedelmi település ekkor már ókori vi- 
szonylatban hatalmas méretű, mintegy kétszázezer lakosnak ott- 
hont adó , világvárossá" fejlődött. E tekintetben a hasonló nagyság- 
rendű Athénnal és Szürakuszaijal, a görög világ legnépesebb városai- 
val vetekedhetett. ; 

A város szívét, gazdasági és bizonyos értelemben vallási központ- 
ját a legősibb települési körzet, a kikötőnegyed alkotta. A város ki- 
kötőjéről egy, még szemtanúk adatait felhasználó ókori szerző, Appia- 
nosz ad szemléletes képet : , A városnak két kikötője volt, s ezek egy- 
mással érintkeztek. A tenger felől 70 láb (kb. 20 méter) széles csa- 
torna vezetett a kikötőbe; ezt szükség esetén vasláncokkal lehetett 
elzárni. A külső kikötőben pihentek a kereskedelmi hajók, a belső 
kikötő hadicélokat szolgált, és egy mesterséges sziget körül terült el. 
Partjait kőből készült kikötőhelyek szegélyezték; ezek együttvéve 
220 hajó befogadására voltak alkalmasak; mellettük raktárak és 
hajójavító műhelyek húzódtak. Minden kikötőhely előtt két-két ión 
oszlop emelkedett, s ezek együtt olyan benyomást keltettek, mintha 
a kikötőt hatalmas, összefüggő oszlopcsarnok venné körül. A hadi- 
kikötő közepén emelkedő szigeten épült a tengernagy palotája ; ennek 
ormáról trombitával adtak jelt a hajók indulására, s a tengernagy 
maga mindent személyesen láthatott. A beérkező kereskedelmi ha- 
jók személyzete elől azonban az oszlopok és egy kettős fal úgy elta- 
karta a hadikikötőt, hogy hajóiból, felszereléséből s az ott folyó tevé- 
kenységből nem láthattak semmit."§ 

Az antik szerző pompásnak és hatalmas méretűnek írja le Karthágó 
két, egymásba nyíló kereskedelmi, illetve hadikikötőjét. Az újabb 
régészeti feltárások szerényebb méreteket mutatnak, mint amilyet 
az egykori szemtanú leírása sejtetne. A kereskedelmi kikötő területe 
mindössze 4 hektár lehetett, a hadikikötőé sem sokkal több 8 hek- 
tárnál. A kereskedelmi kikötő ezek szerint nem is lehetett alkalmas 
arra, hogy nagyobb számú hajó állandóan ott horgonyozzon. Ebből 
is arra következtethetünk, hogy főként a kereskedelmi kikötő csak 
a hajók ki- és berákodására szolgált, a hosszabb időn át pihenő ha- 
jókat viszont a tengerparton szárazra vontatva tartották. A karthá- 
gói hajók ugyanis az ókori szokásokhoz képest is szokatlanul csekély 
merülésűek voltak ; mozgásuk ennek következtében gyors és könnyed 
volt, viszont könnyen sebezhetők is voltak. Mindez a karthágói ten- 
geri kereskedelem jellegének egyik szükségszerű következménye volt. 

A pun Karthágó alaprajza 


Hajóikat úgy kellett megépíteniük, hogy a természeti népek kikötővel 
nyilván nem rendelkező partjain is! hosszabb időn át pihenhesse- 
nek. Erre pedig egyetlen módszer kínálkozott: a hajókat a száraz- 
földre kellett vontatni. 

A kikötő körül helyezkedtek el a város legrégibb szentélyei: a Tó- 
fetnek ekkor már használaton kívül helyezett, de kegyeletesen meg- 
őrzött központi áldozóhelye s a két legfőbb isten: Ba"al-Hammon és 
Tanit istennő szentélye. Mellettük létesült ugyancsak az ősi időktől 
fogva a város piaca (ennek természeténél fogva kellett közvetlenül 
a kikötő mellett épülnie), s ugyanitt tartották a népgyűléseket is. 

A kikötő felől zsúfolt városnegyedek szűk utcái vezettek lassú 
emelkedéssel a város újabb lakónegyedeinek helyet adó , négy domb- 
ra". Amikor a rómaiak a várost elfoglalták, a kikötőnegyed felől há- 
rom párhuzamos útvonalon át nyomultak a magasba. Az utcákat 
szorosan egymás mellett épült, hatemeletes házak szegélyezték. 
A Bürsza városnegyede ezek szerint elsősorban a szegényebb lakos- 
ság otthona volt: a bérkaszárnyákban élő kézműveseké, szatócsoké, 
a hajóépítő műhelyek szabad munkásaié. A csúcsokon emelkedtek az 
újabban épített templomok, szentélyek és középületek: a városi 
tanács háza (búleutérion) és a suffetek hivatali helyisége is. A leg- 
. magasabb ormon (a későbbi Szent Lajos-dombon) egymás mellett 
épült a fellegvár és Esmun temploma. Karthágó utolsó ostroma ide- 
jén, a fellegvár eleste után ebbe a szentélybe húzódtak vissza a város 
még életben maradt védői, hogy közvetlenül a rómaiak utolsó rohama 
előtt az isten jelenlétében önként vessenek véget életüknek. Karthágó 
utolsó hadvezérének felesége — miután férje gyáván megadta ma- 
gát — ugyanúgy halt önkéntes tűzhalált, mint egykor, a legendás ős- 
időkben a várost alapító, isteni rangra emelt királynő, Dido-Elissza.!? 

A fellegvár dombján túl, lankákon és alacsonyabb dombokon épült 
ki az V. század folyamán a , legmodernebb" városnegyed, a Megara. 
Itt a város előkelőinek magánvillái álltak, a széies, egymást derék- 
szögben metsző utak mentén szőlőültetvények, kertek és parkok kö- 
zött. A magánpalotákat mozaikok, falfestmények ékesítették, a ké- 
nyelmet tetőteraszok, fürdőmedencék biztosították. Az oszlopos be- 
járatok, a villákat körülvevő díszkertek az épületeknek hellén jelle- 
get kölcsönöztek. Ezen túl, a város felé vezető utak mentén húzód- 
tak antik szokás szerint a nagy kiterjedésű temetőkertek. 

A várost fennállásának ebben az időszakában már kiépített erőd- 
rendszer védelmezte. Méreteiről csak az antik szerzők közléseiből 
értesülünk — magukat a városfalakat a rómaiak előbb az ostrom 
folyamán, majd a város előre kitervelt feldúlásakor lerombolták, a 
megmaradt építőanyagot pedig a , római" Karthágó újjáépítésére 
használták fel. 

A várost a szárazföld felé elzáró erődövezet hármas tagozású volt: 
legkívül egy palánkkal, földsánccal megerősített árok húzódott, kö- . 

zépütt egy keskenyebb fal, legbelül pedig a város végső védelmét 
szolgáló fal- és erődrendszer. Leírását ismét Appianoszból idézhet- 
jük: , Ennek a falnak a magassága 45 láb volt (kb. 13 méter); ki- 
ugrók, és egymástól 200 láb (kb. 58 m) távolságban elhelyezett, négy- 
emeletes bástyák és tornyok erősítették. A falak alapozása 30 láb 
széles. A falak alsó szintjén helyezték el a 300 harci elefánt istállóit, a 
szükséges takarmánnyal együtt; fölöttük pedig 4000 harci mént és a 
takarmányuk befogadására alkalmas helyiségeket. Szorosan a falak- 
hoz épültek a kaszárnyák is, 20 000 gyalogos és 4000 lovas számára. 
Ennek a városfalnak egyetlen gyenge pontja volt: az a szöglet, amely- 
nél a szárazföld felől a kikötő felé fordult; ennek kellő megerősítését 
elhanyagolták, és végül itt törtek be a római seregek." "8 

A városkép tehát egy birodalom megerősített, ostromra mindig 
felkészült katonai központjának, egy forgalmas kereskedelmi és kéz- 
műves gócpontnak, s egy fényűző villanegyednek a sajátos egyvelege 
volt. A régi városrészekben kevés hely és energia jutott a kényelmi 
berendezések számára. A pun Karthágónak, a vele egykorú görög 
nagyvárosoktól eltérően nem volt vízvezetéke, az ivóvizet ciszter- 
nák és kutak adták. Csak az előkelők magánpalotái épültek az antik 
világban ekkor már szokásossá vált kényelmi berendezésekkel. 

Ez az ellentmondásos külsejű, zsúfolt kézművesnegyedeket és elő- 
kelő villákat, forgalmas kikötőt és bevehetetlennek tűnő fellegvárat, 
az emberáldozásra szánt ősi szentélynegyedet és már görög stílus sze- 
rint, a magaslatokon épült templomokat magába foglaló város az V. 
század közepétől kezdve egy jelentős kereskedelmi és tengerhajózási 
érdekeltségű birodalomnak volt a központja. Fennhatósága alatt 
ötvennél több, névleg önálló és mintegy 200 alávetett város, számos 
törzs és nép egyesült összesen mintegy 40-50000 km? területen. 
Két évszázadon át ez a szívós munkával, merész vállaikozókedvvel, 
sok diplomáciai fondorlattal és nem kevés katonai erőfeszítéssel egy- 
berótt birodalom a Földközi-tenger nyugati medencéjének vezető 
katonai és gazdasági hatalma volt. 

III. A HELLÉNIZÁLÓDÁS ÚTJÁN 


Karthágó és a görög világ 


Karthágó és a görögség első kapcsolatait a kölcsönös ellenségeskedés 
balvégzete árnyékolta be. Phókaia és Masszilia, Mainaké, Hémerosz- 
kopeion és Alalia, Szürakuszai és Himera, mind egy-egy jelképessé 
vált név a kölcsönösen osztogatott és elszenvedett csapások fekete 
krónikájában. Nem mintha valami eredendő gyűlölet állította volna 
egymással szembe Karthágót, a Kelet s a Barbárság képviselőjét a 
hellén néppel, a Mediterráneum civilizátoraival — amint ezt egy na- 
cionalista és némileg faji előítéletektől is befolyásolt történetszemlé- 
let láttatni akarta. Sem többről, sem kevesebbről nem volt szó, mint 
a piacokért való kereskedelmi vetélkedésről, s ebben a harcban mind- 
két fél igénybevette. azokat az eszközöket, amelyeket a siker érdeké- 
ben szükségesnek tartott. A görögök technikai és művészi fölényét 
Karthágó a tömegtermelés megszervezésével s a természeti népek 
kereskedelmi szokásaihoz való alkalmazkodásával ellensúlyozta. Ezek a 
kapcsolatok Karthágó katonai akciói számára is előnyösek voltak. 

De a görög konkurrensek végső soron — legalábbis Karthágó és 
szövetségesei számára — legyőzhetetlennek bizonyultak. Az V. szá- 
zad derekán a perzsa birodalom Athénnal és a Déloszi Szövetséggel 
szemben katonailag alulmaradt, gazdaságilag pedig kiszorult a Föld- 
közi-tenger térségéből; az etruszk hatalmat kikezdte Róma felemelke- 
dése s a kelták, samnisok és más italiai törzsek térhódítása ; a szicíliai 
és liguriai görögség vezető hatalmai, Szürakuszai és Masszilia egyre erő- 
sítették pozícióikat, s ezen Karthágó területileg korlátozott sikerei 
sem változtathattak lényegesen. A pun birodalom fővárosának, ha 
a hellén jellegűvé vált Mediterráneumban meg akarta vetni a lábát, 
bele kellett illeszkednie a görög városállamok rendszerébe — gazda- 
sági, politikai és nem utolsósorban kulturális szempontból egyaránt. 
Nem maradhatott idegen test egy olyan világban, amelyben eddigi 
szövetségesei, gazdasági, politikai és kulturális partnerei immár a 
perifériára szorultak. 

Az egymásrautaltság Karthágó és a görög világ között kölcsönös 
volt. A görögségnek is tudomásul kellett vennie a karthágói biroda- 
lom létezését egy olyan földrajzi szférában, amely a , görög világ" 
centrumaitól távol feküdt, s amelyben a pun hatalom gazdasági te- 
vékenysége haladó volt, politikai befolyása pedig éppen ezért szilárá- 
nak bizonyult. És azt se feledjük, hogy a , görög világ"? mint egysé- 
ges fogalom, nem több merő absztrakciónál. A politikai élet realitásá- 
ban a görögség egysége tartósan soha nem érvényesült: csupán egy- 
mással szüntelenül hadakozó és vetélkedő görög államok és állam- 
szövetségek léteztek. Az egymással is szemben álló görög poliszoknak 
ugyanolyan szükségük volt a Karthágóval való együttműködésre, 
mint ahogy Karthágó sem nélkülözhette a görög világgal való kapcso- 
latokat. Az V. század végén a görög világ éppen annyira kész volt 
Karthágó , befogadására", mint Karthágó az ebbe a világba való be- 
illeszkedésre. i 

Ez a kölcsönös helyzetfelismerés — akár tudatos volt, akár pedig 
az egyes konkrét tényekkel való ösztönös és praktikus megbékélés 
jelenségeinek puszta összegeződéséből alakult ki — Karthágót az i. e. 
V. század második felétől kezdve mindinkább hellén jellegűvé tette. 
Ez a változás sokféle formában jelentkezett. 

Diplomáciai és kereskedelmi kapcsolatok 


Karthágónak a katasztrofális szicíliai vereség után a görögségen be- 
lül két természetes szövetségese kínálkozott. Az egyik Athén volt, 
amelynek expanziója az Égei-tenger térsége felé irányult, tehát nem 
keresztezte Karthágó nyugati érdekeltségeit, a szövetségesek másik 
csoportját pedig Szicília kisebb görög városaiban találhatta meg, 
amelyeket állandóan fenyegetett Szürakuszai terjeszkedése, s ame- 
lyeknek kormányzata egy-egy adott történelmi pillanatban ezt ve- 
szedelmesebbnek érezhette, mint a mégiscsak messzebb fekvő Karthá- 
gó hatalmi törekvéseit. Ennek a két, egyelőre csak lehetőségként 
felmerülő szövetségesnek a létezése határozta meg Karthágó beillesz- 
kedését a görög diplomáciai szövetségek rendszerébe. 

Athén és Karthágó között már a század közepétől kezdve szövődtek 
kapcsolatok. ? Szegeszté — az elümosz törzs által lakott szicíliai kisvá- 
ros — a század második felében egyidőben volt szövetségese Karthágó- 
nak és Athénnak is, s a két hatalom közeledésében közvetítő szerepet 
is vállalt." Szürakuszai támadásától tartva i. e. 416-ban Karthágóhoz 
fordult segítségért, de a város vezetői akkor még nem akartak vagy 
nem mertek Szicília ügyeibe beavatkozni."! Ezt követte Szegeszté 
hírhedt segítségkérése Athéntól, amely Athén szicíliai expedíciójá- 
hoz, az expedíció kudarcához és Athén nagyhatalmi állásának bukásá- 
hoz vezetett. A szicíliai expedíció megindítását javasló beszédében, 
i. e. 415-ben Alkibiadész megcsillantotta polgártársai előtt egy Karthá- 
góval megköthető katonai szövetség lehetőségét ;"? egy töredékes for- 
mában fennmaradt sztélé pedig tíz évvel később, i. e. 4060-ban, Athén 
szicíliai vállalkozásának bukása után tudósít kölcsönös követjárás- 
ról a két város között, amely egy katonai szövetség létrehozását cé- 
lozta volna ; a tárgyalások kimeneteléről azonban nincs értesülésünk." 
Hogy mennyire nem tekintették ebben az időben , ősellenségnek" 
Karthágót még Szürakuszaiban sem, annak legmeggyőzőbb bizonyí- 
téka az az athéni támadás előtt felmerült ötlet, hogy Karthágót kel- 
lene segítségül hívni." Hogy sem az Athén és Karthágó, sem a Szüra- 
kuszai és Karthágó közötti katonai szövetség terve nem valósult 
meg, ez nem a két nép közötti engesztelhetetlen gyűlöletnek, hanem 
a görög világon belüli szövetségkötések labilitásának a jele. Jellemző 
erre Alkibiadésznak, már az athéni táborból való szökése után, 
Spártában tartott leleplező beszéde Athén messzire tekintő nagyha- 
talmi elgondolásairól.5" Ebben arról szól, hogy Athén Szürakuszai és 
egész Szicília meghódítása után, Karthágót is meg akarta támadni, 
. és így egy nyugati birodalmat kívánt létrehozni; egy évvel korábban 

még ő maga vetette fel a Karthágóval való katonai együttműködés 
gondolatát az athéni népgyűlésen! 

Ebben az összefüggésben értelmezhető Karthágó i i. e. 409. évi szi- 
cíliai hadjárata,"§ amely Szegesztével szövetségben közvetlenül Szeli- 
nusz dél-szicíliai görög város ellen fordult. A kezdeti sikerek hatására 
újabb görög városok, köztük Leontinoi és Messzéné is csatlakoztak 
Karthágóhoz, s a hadjárat győzelemmel végződött. Az i. e. 405-ben 
kötött békeszerződés értelmében jött létre Karthágó összefüggő szi- 
cíliai fennhatósági területe, az epikrateia, a Panormosz (mai Palermo) 
— Akragasz (mai Agrigento) vonaltól nyugatra. Ezen a térségen 
belül, amely kb. a sziget nyugati harmadát foglalta magában, a gö- 
rög városok részben Karthágó , szabad" szövetségeseivé, részben alá- 
vetett adófizetőivé lettek, a partvidék hátországában lakó bennszü- 
lött törzsek, az elümoszok és szikanoszok pedig a pun város protek- j 
torátusa alá kerültek. Az ezt követő másfél évszázad folyamán az j 
epikrateia területén kisebb-nagyobb eltolódások következtek be; i 
újabb hadjáratok, váltakozó sikerek és csatavesztések után Panormosz ; 
elveszett, Akragasz hol karthágói, hol szürakuszai fennhatóság alá ; 
került, de lényegi változás nem következett be. Karthágó szemmel ! 

láthatóan a már megszerzett területet elegendőnek tartotta ahhoz, 
hogy meglevő tengerparti kereskedelmi támaszpontjait — a hátország 
nagyobb területeinek ellenőrzése révén — biztonságban tudja, ezáltal 
monopolisztikus helyzetét is fenntartsa, közvetlen politikai uralmát 
pedig nem óhajtotta növelni. 

A IV. században az immár hagyományossá vált ellentét Karthágó 
és Szürakuszai között meg-megújuló háborúkban lobbant fel. De 
emellett is egyre sokoldalúbbá, szorosabbá vált Karthágó és több ; 
görög állam politikai kapcsolata, s ezen is túlmenően a pun és görög 1 
etnikum társadalmi érintkezése. 

Gyakoriak voltak — a sírkövek feliratainak tanúsága szerint is — 
a karthágói-görög vegyes házasságok. A karthágói seregekben egyre 
nagyobb számban jelentek meg a görög zsoldosok, de a görög seregek- § 
ben is a zsoldért elszegődött karthágóiak. Hamilkarnak, az i. e. 310- ; 
309. évi hadjárat vezérének seregében a katonák fele már görög volt, j 
s egyik alvezére, Deinokratész is görög nemzetiségű. Görög forrásaink ; 
is magasztalják ennek a pun hadvezérnek a , filantrópiáját ", görög 
nyelvtudását és műveltségét." Görög városokban karthágói coloniák 
jöttek létre. Szürakuszaiban, Gelában és a görög Szicília több más 
városában számos vagyonos pun kereskedő telepedett le és juthatott 
földbirtokhoz — igaz azonban az is, hogy háborúk idején a mester- 
ségesen felszított , népharag"? a katonai vereségekért a köztük élő 

pun lakosságon vett véres elégtételt."§" Karthágóban viszont nagy- 
számú görög lakosság telepedett meg. Még Massziliában is, amely pedig 
Karthágó egyik fő vetélytársa volt, létrejött egy karthágói közösség. 
Vallási szertartásaik fenntartásáról tanúskodik a pun nyelvű ,,ál- 
dozati tarifa", a karthágói áldozati kultusznak mindmáig egyik leg- 
becsesebb forrása."" Másfelől viszont Motüében, Szicília legősibb 
— még türoszi alapítású — pun kereskedelmi telepén a görögök saját 
templomot is építettek."9 Giszkón, egy bukott karthágói politikus a 
görög Szelinuszban telepedett le; de Karthágót is szívesen választot- 
ták lakóhelyül egyes elűzött görög közéleti személyiségek. Thébaiban 
egy sztélé hirdeti egy ott élt karthágói férfiúnak, Nubalnak, Azdru- 
bal fiának emlékét, aki a város , proxenosza", hivatalos , vendégba- 
rátja és jótevője" volt (i. e. 350 körül), s ebben a minőségben mintegy 
az ott tartózkodó karthágói polgárok védelmét látta el."! Xenophón 
egy odavetett megjegyzésében említi, hogy Peiraieuszban, Athén kikö- 
tőjében majdnem annyi pun beszédet hallani, mint görögöt."? Né- 
hány, itt előkerült kétnyelvű, pun-görög felirat meg is őrizte az em- 
lékét az itt elhunyt pun származású kereskedőknek.? 


A megváltozott gazdaságpolitika 


Karthágó beilleszkedése a görög világba nemcsak politikai szükség- 
szerűség volt, hanem a gazdasági fejlődésnek is elkerülhetetlen ered- 
ménye. Ahhoz, hogy a görög kereskedőkkel a versenyt tarthassa, sa- 
ját, silányabb minőségű tömegáruja mellett a , barbár" üzletfelek 
számára jobb minőségű, görög területről importált árut is kellett 
továbbítania. Így gazdasági szempontból is felmérhető sajátos, köz- 
vetítő és egyben közbülső helyzete a görög és barbár világ érintkezé- 
sének egy fontos pontján, a Földközi-tenger partvidékének szinte a 
földrajzi középpontjában. 

A sajátos , közbülső" helyzetnek felelt meg a karthágói pénzrend- 
szer kialakulása is. A görög városok példáját csak későn követve, az 
V. század második felében a szicíliai Lilübaionban hozták létre görög 
vésnökök bevonásával az első karthágói pénzverdét, amely (kizárólag 
a zsoldosok fizetésére és a görög városokkal való árucsere lebonyoli- 
tására) szép kivitelű, a görög szemnek is tetszetős ezüstpénzeket bo- 
csátott ki az athéni drakhmé súlyában és finomságában. Ámde a bar- 
bár világ viszonylatában továbbra is a közvetlen árucsere módszerét . 
követték. Ennyiben nemcsak alkalmazkodtak , barbár" kereskedelmi 
partnereikhez, kezdetleges viszonyaikhoz és természeti gazdálkodá- 

sukhoz, hanem még mesterségesen igyekeztek is fenntartani. A gaz- 
dasági elmaradottság e mesterséges megőrzése is Karthágó verseny- 
képességének életben tartását szolgálta. 

A karthágói kereskedelem prosperitását Azonban más, cselekvőbb 
módszerek is elősegítették. 

A karthágói kézműipar mindinkább az olcsón termelhető fömeg- 
áruk nagyüzemi előállítására rendezkedett be. Míg a görög fazekas- 
mesterek és vázafestők még a kései korban is egyedileg kidolgozott 
tároló edényeket használtak a bor, olaj és az illatszerek szállítására, 
Karthágó még a görög vázafestészet eredményeinek átvétele után is 
, Sorozatban" látta el készítményeit mindig ugyanazokkal a meglehe- 
tősen primitív díszítő elemekkel. A tömegméretű — mai szóval élve: 
szinte dömpingszerű — kézműipari gyártás megszervezésében vi- 
szont Karthágó az ókori technika élvonaláig jutott. Egy kései adat 
szemléltetheti leginkább a karthágói — részben már nagyüzemi módon 
szervezett — manufaktúrák teljesítőképességét. Amikor i. e. 148- 
ban Róma követelésére kiszolgáltatták teljes fegyverkészletüket, 
majd a további kegyetlen feltételek miatt végül mégis elhatározták 
a fegyveres ellenállást, , naponként száz pajzsot, háromszáz kardot, 
ezer löveget, ötszáz dárdát és számos kőhajító gépet készítettek. Így 
egy hónap alatt háromezer pajzsból, kilencezer kardból, tizenötezer 
lándzsából, több száz katapultából és harmincezer kőgolyóból álló 
fegyverzetre tettek szert" — de egyidejűleg még 120, parti szállí- 
tásra alkalmas hajót is építettek."! Ilyen teljesítőképesség — már 
nyomasztó külső körülmények között, s a gazdasági-politikai hanyat- 
lás mélyén — csupán rendkívül jól szervezett, nagy munkaerő- és 
nyersanyagtartalékokkal rendelkező és a tömegméretű termelésre már 
hosszú ideje berendezkedett gazdasági struktúra mellett volt elérhető. 

A gazdasági túlsúly fenntartásának másik módszere a monopolisz- 
tikus helyzet további erősítése volt. Karthágó már nem zárkózott 
el az idegen, elsősorban görög kereskedők befogadásától, sőt, meg- 
nyitotta előttük Szicília görög városainak kikötőit is. Erre szüksége 
volt, hiszen ezeken a piacokon folyt az árucsere a görög városokkal, 
s a görög áruk a karthágói arisztokrácia szükségleteinek fedezé- 
sére, de a tranzitkereskedelem. fenntartása szempontjából is nél- 
külözhetetlenek voltak. Annál szigorúbban zárták el azonban az ide- 
genektől az észak-afrikai és hispaniai meghódított területek kikötőit. 
A Rómával kötött első, i. e. 508-507. évi szerződés még csupán Afri- 
kából tiltotta ki a római hajósokat, a második, 348-ban kötött szer- 
ződés már Hispania karthágói érdekszféráját is tiltott területnek mi- 
nősítette.55 

. Az árucsere jellegét befolyásolta a földművelés fejlődése is. Hozzá- 
vetőleges becslés szerint Karthágó fennállásának utolsó két évszáza- 
dában afrikai birtokairól kb. 50 000 mázsa, szicíliai és szardíniai bir- 
tokairól pedig legalább kétszer annyi gabonát szállított, főként a 
permanens gabonahiánnyal küszködő görög városokba. Jelentős 
volt ezenkívül a főként Afrikából eredő bor- és olajkivitel is. Ezek 
a termények az ókori világban gyenge minőségűeknek számítottak — 
valószínűleg nem is indokolatlanul. A pun (afrikai) olajat a helléniz- 
mus korában is, de még a római időkben is főként mécsesekbe, világi- 
tásra használták, étkezés céljára kellemetlen szaga miatt nem tartot- 
ták alkalmasnak. A karthágói bor gyenge minőségét pedig az is iga- 
zolja, hogy a karthágói ásatások során előkerült boros amphorák 
túlnyomó többsége görög piacokról, leginkább Rhodoszból szárma- 
zik, míg a pun jelzéssel ellátott agyagedények inkább Afrika nyugati 
partjain kerültek elő. I 

Ezekkel a változásokkal a karthágói gazdasági struktúra fejlődésé- 
nek harmadik — és egyben utolsó — szakaszába lépett. A türoszi gyar- 
matvárós pályafutása kezdetén pusztán áruközvetítő, kereskedő- 
településnek indult; a görög világgal való versengése idején megte- 
remtette az árucsere fenntartásához szükséges saját árualapot, az 
olcsó kézműipari tömegárut; a görög világba való beilleszkedésekor 
pedig végül kialakította a piacra termelő, racionális és inténzív mód- 
szerekkel dolgozó rabszolgatartó nagybirtok típusát. Kereskedelem, 
kézművesség és intenzív földművelés együtt és egymást kiegészítve 
biztosították Karthágó jólétét. 


Szellemi kölcsönhatások 


A görög világgal kialakult egyre szorosabb kereskedelmi, politikai és 
mindenekfelett személyi kapcsolatoknak a kulturális és szellemi 
hatása sem maradt el. Karthágóban nemcsak száműzött görög politi- 
kusok és kereskedők, hanem görög művészek is letelepedtek, így a 
II. század egy jelentős bronzszobrásza és iparművésze, a , karkhé- 
dóni" Boéthosz.$6 A görög importtárgyak, . leginkább a díszes vázák 
motívumai megihlették a karthágói iparművészeket s a csupán kéz- 
művesi szinten tevékenykedő vázafestőket is. Az addig feltűnően dísz- 
telen és kezdetleges kivitelű karthágói vázákon megjelennek — a töme- 
ges készítésnek megfelelően egyszerű kivitelben — a görög vázafesté- 
szetből jól ismert motívumok. A görög világgal való érintkezés ko- 
rában kialakult villanegyednek, a Megarának az utcái már a görög 

városrendezési ideált követték, a házak külseje és ornamentikája is 
a görög ízlés diadalát tanúsítja: erre vall az oszlopos bejárat, a mo- 
zaikpadlózat, a falfestés és a házakat övező díszkertek elterjedése. 

Még a természeténél fogva különösen konzervatív templomépítés- 
ben is észrevehető a görög hatás. A föníciai alaprajz szerint készült 
és a keleti templomépítés stílusának megfelelő szerkezetű Ba?al-Ham- 
mon-szentélyt az V. század folyamán görög ízlés szerinti mozaik- 
padlózattal látták el. Néhány falmaradvány alapján az is valószínű, 
hogy a templom falait is freskókkal díszítették. 

A hellénizálódás jellegére és mélységére legjellemzőbb talán a kar- 
thágói valláson belül érvényesülő sokoldalú görög hatás. Már az 
V. század legelején megvolt a törekvés arra, hogy a karthágói isteneket 
a velük érintkező népek isteneivel kapcsolják össze, a század végére 
pedig egészen általánossá vált az , interpretatio Graeca", a karthá- 
gói Pantheon isteneinek görög istenekkel való azonosítása. Ba" ak 
Hammont leginkább Kronosszal tekintették azonos istennek, ami- 
ként már a föníciai Ba"alt és ennek nyomán az ótestamentumi Jah- 
vét is legszívesebben Kronosszal, a távoli ősidők trónjavesztett iste- 
nével, ritkábban Zeusszal azonosítják. A főisten párja, Tanit, hol a 
görög Artemisszel, hol Hérával, hol pedig Szelénével, a Hold-isten- 
nővel azonos." A , megmentő" Esmun nem más, mint a görög Asz- 
klépiosz, Resep pedig Apollón. Mindebben nem az érdemel figyelmet, 
hogy a görög szerzők értelmezték ily módon Karthágó isteneit 
— hiszen ez nem hellénizálódott népek isteneivel szemben általános 
volt már Hérodotosz idején is —, hanem, hogy maguk a karthágóiak 
kezdeményezték istenalakjaiknak görögös értelmezését. 

Nemcsak Karthágó istenei öltöttek görög jelleget, hanem a görög 
istenek kultusza is behatolt a karthágói vallási életbe. Amikor 
i. e. 396-ban a Szicíliában harcoló karthágói zsoldossereget rettenetes 
pestisjárvány sújtotta, engesztelésül bevezették Karthágóba Démé- 
tér és Koré-Perszephoné istennő misztériumait.8 

A tiszteletükre épült templom első papjai a Karthágóban élő görög 
kolónia tagjaiból kerültek ki (akik szakértőkként közreműködtek a 
misztériumok megszervezésében is), később azonban karthágói punok 
vállalták a görög istenek templomainak papi tisztségét is. A két görög 
földművesistennő tisztelete annál könnyebben volt meghonosítható 
pun környezetben, mert alakjuk és funkciójuk emlékeztetett Astartéra, 
a Tanit mögött kissé háttérbe szorult ősi sémi, föníciai termékenység- 
istennőre. Ebben az esetben tehát a megszokottal szemben ellentétes 
irányú vallási jelenséggel van dolgunk, valóságos , interpretatio Pu- 
nicá"-val — eredetileg görög istenalakoknak ősi pun istenekké való 

átértelmezésével. A két görög istennő tisztelete Karthágóban olyany- 
nyira honossá vált, hogy , Cereres Africae? (az africai Ceres — Dé- 
métér-istennők) néven még a római időkben is az africai provinciák 
saját védelmező istennőinek tekintették őket. Tiszteletükben egyesült 
és egymásba olvadt Astarté és Tanit, Démétér és Koré alakja. 

A pun és görög istenalakok egybeolvadása annál könnyebben vég- 
bemehetett, mert általában már eleve egynemű, analóg vallási kép- 
zetekből született istenalakokról volt szó. Csupán azt kellett mintegy 
újra felfedezni, hogy a görög és pun istenvilág alakjai egyaránt a 
közös mediterrán istenképzetekből alakultak ki. Ez a közös jelleg 
különösen a termékenységistennők alakjában szembetűnő, és nem 
egy meglepő példán is bemutatható. A pun Tanit képe emlékeztet 
Kréta nagy termékenységistennőjének ábrázolásaira. A szicíliai Eryx 


híres szentélye eredetileg egy helyi termékenységistennő kultuszát 


szolgálta, , papnői" az istennő nevében adták át magukat a szakrális 
prostitúciónak ; a karthágói hódítás idején ugyanez a templom ugyan- 
ezt a kultuszt a pun termékenységistennő, Astarté nevében gyako- 
rolta — a szürakuszai görögök abban a tudatban látogatták, hogy 
ez , Aphrodité szentélye" —, a római hódítás után pedig Venus 
Erycina hírhedt kultuszának vált központjává.? 

A pun vallás hellénizálódásának nevezetes példája Hannibal híres 
esküje," amellyel V. Philipposz makedón királlyal kötött szövetsé- 
gét megerősítette. A pun hadvezér egyszerre hivatkozik görög iste- 
nekre: Zeuszra, Hérára és Apollónra (akik mögött Ba"al-Hammon, 
Tanit és Resep alakja rejtőzik), de tanúul hívja Karthágó , védőszel- 
lemét" (daimón karkhédonión), Melgart — Héraklészt is, és , mind- 
azon isteneket, kik Karthágóban lakoznak" együtt , azokkal az iste- 
nekkel, kik Hellaszt és Makedoniát védelmezik". A pun vallás már 
elvesztette egyedi létét, individualitását. A pun hadvezér számára 
egyaránt tiszteletre méltóak — sőt, teljesen egybe is olvadtak — a 
pun és a görög istenek. A görög elképzelések oly mélyre hatoltak 
már, hogy Ba"al-Hammont nem Kronosszal azonosítják többé (aki a 
görög felfogás szerint nem , rokonszenves" isten), hanem rang sze- 
rinti görög megfelelőjével: Zeusszal. 

Az ősi karthágói vallás szertartásai is elhaltak vagy hellénizálód- 
tak. A gyermekáldozás jó két évszázada megszűnt. Csupán a végső 
veszély egy-egy pillanatában, a szenvedélyek egy-egy fellobbanásakor 
lángol fel az egykori barbár hiedelemvilág. Agathoklész támadásakor 
kisdedeket áldoznak, s a rómaiak ostromolta, tűzben-vérben össze- 
omló város fellegváráról Hasdrubal hitvese hajtja végre — utoljára — 
az engesztelő önégetést. 

A politikai intézmények hellénizálódása 


A görög világgal való sokoldalú kapcsolatok sajátos eredménye a 
karthágói vezető köröknek az a törekvése, hogy — mint mindenben, 
úgy a politikai intézményekben is — egyenrangúaknak tűnjenek ve- 
télytársból példaképeikké vált görög kortársaikkal. Ez a törekvés nem 
volt eredménytelen. Az i. e. IV. század óta a görög államteoretikusok 
Karthágó politikai rendjét nemcsak általában tekintették , görög" 
jellegűnek és saját intézményeikkel egyenrangúnak, hanem az egyes 
intézményeket is azonosították görög megfelelőikkel. Az analógiák 
kiemeléséből az is kitűnik, hogy a IV. században Karthágó a görög 
államok közül már leginkább Spártát tekintette mintaképnek és 
mintegy saját rokonának, a spártai politika és propaganda is szíve- 
sen vállalta a karthágói rokonságot. (Az i. e. III. században spártai 
körökben az a gondolat is felmerült, hogy önmagukat, a punokat és a 
zsidókat közös őstől származtatják.) 

Arisztotelész a karthágói alkotmányt Spárta és Kréta alkotmányá- 
val együtt a , legkiválóbbak" közé sorolja, és pontról pontra igyek- 
szik kimutatni közös és eltérő vonásaikat. A két suffet megfelel 
Spárta két királyának (a karthágói megoldás azonban — úgymond — 
annyiban jobb, hogy ott nem származás, hanem rátermettség alap- 
ján választják a két legfőbb bírát); a 300 tagú tanács funkciója 
megfelel a spártai vének tanácsának (geruszia), a 104 tagú szűkebb 
tanács és főként az azon belül alakult ötös és tízes bizottságok ellen- 
őrző funkciója az ephoroszokra emlékeztet, és még a spártaiak kö- 
zös étkezéseinek párhuzamát is megtalálja a karthágói , hetairiák" 
közös lakomáiban. Mivel Arisztotelésznek — vagy az anyaggyűjtésset 
megbízott tanítványának — ezeket az adatokat karthágói forrásból 
kellett merítenie, joggal tehető fel, hogy a görög (spártai) intézmé- 
nyekkel való összehasonlítást is már karthágói informátoraitól nyerte. 
Ez annál inkább valószínű, mert a karthágói , férfitársaságok", hetai- 
riák mibenlétéről és funkcióiról más forrásból nem értesülünk ; ezek 
alighanem kézművestársulások lehettek, amelyek — ugyanúgy, mint. 
később a római kézműves-collegiumok — időnként közös étkezésre 
gyűltek össze. Ezeket, a spártai szüsszitionoktól merőben eltérő jel- 
legű összejöveteleket, csak olyan valaki hasonlíthatta az utóbbiak- 
hoz, aki tudatosan próbálta a karthágói társadalom minden szokását. 
, görög módra" értelmezni. 

Polübiosz," aki már Róma felemelkedésének élményét viszi bele 
értékelésébe, a Karthágóval folytatott élethalálharc ellenére is Kar- 
thágó államberendezését már Rómáéhoz, valamint (akárcsak Arisz- 

totelész) Spártáéhoz hasonlítja, és a , legtökéletesebb" alkotmányok 
közé sorolja. Csak az első pun háború után kezdett — úgymond — 
hanyatlani Karthágó belső berendezkedése, mert az addig tiszta 
arisztokratikus uralmat a demokrácia váltotta fel, s a szenvedélyes 
néptömegek fanatizmusa robbantotta ki a Róma elleni, pusztulással 
végződött támadást. 

A IV. századtól kezdve tehát a görög írók véleménye szerint is 
Karthágó az a , barbár" társadalom, amely a legközelebb jutott ah- 
hoz, hogy hellénnek minősüljön. Eratoszthenész, a hellénizmus ko- 
rának nagy tudósa és gondolkodója éppen Karthágó , kiváló állami 
berendezésének" alapján tagadta azt, hogy görögök és barbárok kö- 
zött minőségi különbséget lehetne tenni."? Ezek a megállapítások egyes 
újabb kutatókat"? még arra a gondolatra is vezettek, hogy a karthá- 
gói arisztokrácia már eleve és tudatosan dolgozta ki államszerveze- 
tét a görög arisztokratikus alkotmányok mintájára. Ez nyilván túl- 
zás, de az egybeesések és a görög szerzők egybehangzó magasztalá- 
sai legalábbis arra mutatnak, hogy a görög világba való sokoldalú 
beilleszkedés törekvésének jegyében az analóg jelenségeket maga a 
karthágói arisztokrácia is a görögséggel való egyenrangúságának 
bizonyítására használta fel. . 

Karthágónak a görög világba való szellemi beilleszkedése akkor vált 
szinte teljes értékűvé, amikor Róma egyre észrevehetőbb túlsúlyá- 
val szemben Karthágó s a hellénisztikus államok érdek- és sorsközös- 
sége is világosan kibontakozott. A III. század végétől kezdve a gö- 
rög történetírók nagy része már Karthágó — az egykori állítólagos 
, ősellenség" — pártján állt Rómával szemben. Az Akragaszban szü- 
letett Philinosz elveszett történeti művében az I. pun háború törté- 
netét egyoldalúan, Karthágó-barát szempontból írta meg. Oklevelek- 
kel is megkísérelte annak bizonyítását, hogy Róma szerződésszegő 
módon támadt rá Karthágó szicíliai birtokaira. Hannibal kíséreté- 
ben görög Írók és történetírók egész csoportja részt vett az itáliai 
expedícióban. Feladatuk az volt, hogy a görög világnak bizonyítsák 
Karthágó erkölcsi igazát és katonai erejét. 


A hatalom csúcsán 


Karthágó a nagy szicíliai hadjáratok sikeres megvívása óta a külső 
szemlélőben egy szilárdan megalapozott gazdasági, politikai és kato- 
nai nagyhatalom, kiegyensúlyozott társadalom, példaszerűen szer- 
vezett arisztokratikus állam benyomását keltette. Ezt emelik ki a 


görög szerzők is. Arisztotelész , Politiká"-jának Karthágóval foglal- 
kozó fejezetében"! a karthágói alkotmány legfőbb érdemét abban 
látja, hogy teljesen kiküszöböli a polgárok viszályát, a görög poliszok 
belső életét elmérgesítő szfasziszt, és a gazdag; rátermett és kiváló 
polgárok uralmát oly módon képes megvalósítani, hogy azzal a sze- 
gény sorsú lakosság is egyetért. Ez a közlés nem egészen pontos: em- 
lékezünk még az 530 körül élt Malkhosz személye körül kitört vi- 


szályra a népgyűlés és a , senatorok" között; Arisztotelész idején. 


pedig (i. e. 344) egy Hanno nevű karthágói politikus kísérelte meg 
a rabszolgák fellázítását, a tanács több tagjának meggyilkolását és a 
zsarnoki hatalom megszerzését; a kísérlet azonban kudarcba fulladt." 
Arisztotelész ezzel a megállapításával mindenesetre a karthágói tár- 
sadalom összetételének egy sajátos vonását tárta fel: eltérően a kései 
görög poliszoktól és Rómától, Karthágó éppen társadalmának , fö- 
níciai ", kereskedő jellegénél fogva nem termelte ki magából azt az 
antik proletariátust, amely a földtulajdonból való kizártságánál és 
munkátlanságánál fogva az antik társadalmak belső nyugtalanságá- 
nak egyik feszítőereje volt. Karthágóban — mint már a föníciai vá- 
rosokban is — a polgárjog független volt a földtulajdonban való 
részesüléstől; a lakosságnak egyébként is csekély hányada rendelke- 
zett földtulajdonnal (s ez is csupán Észak-Afrika meghódítása után, 
Karthágó fejlődésének kései szakaszában alakult ki), a városi töme- 
gek pedig a hajóépítésben, a tömegméretű kézművességben, legrosz- 
szabb esetben pedig Karthágó leányvárosaiban jutottak megélhetési 
lehetőséghez. 

Az Arisztotelész által megrajzolt kép sok mindenben találó tehát. 
Karthágó sokoldalú gazdasági élete, nagy kiterjedésű gyarmatbiro- 
dalma és szövetségi rendszere, kereskedelmi kapcsolatai és hajózási 
monopóliuma, nagy volumenű kézműipari termelése és mezőgazda- 
sági nagyüzemei megélhetést nyújtottak minden polgárának. Az ál- 
lam életét irányító arisztokrácia értett ahhoz is, hogy a közrendűeket 
érdekeltté tegye a meglevő társadalmi és állami rendszer fennmara- 
dásában: tudniuk kellett, hogy a birodalom léte és benne saját elő- 
nyös helyzetük az uralmuk alatt levő numida-libüai törzsekkel, a 
gyarmati területekkel, sőt még saját szövetségeseikkel szemben is, 
az adott állami rendszer szilárdságától függ. 

A kiegyensúlyozott és nyugalmas felszín alatt azonban engesztel- 
hetetlen ellentétek feszültek, s a birodalom pompás épületén az éles 
szem megpillanthatta a rejtett repedéseket. Az irányító arisztokrá- 
cián belül a kereskedelmi és az agrár érdekeltségű csoportok politikai 


irányvonala nem esett egybe, s az érdekek eltérése (ha még nem is 

, ellentéte") kritikus helyzetben határozatlanná, befelé és kifelé 
egyaránt kompromisszumra hajlóvá tette az állam vezetését. Ha a 
városi tömegek nyugodtak voltak is — s ide számíthatók még a mű- 
helyekben dolgozó és a házi munkát végző rabszolgák is —, annál fe- 
szültebb volt a helyzet a nagybirtokokon s a meghódított észak- 
afrikai területeken. Az előnytelen kisbérletre vagy éppen rabszolga- 
munkára kárhoztatott libüai mezőgazdasági lakosság az állam minden 
meggyengülése idején fellázadt: így történt 396-ban, így 379-ben, 
310-ben, legvégzetesebb formában pedig az , engesztelhetetlen hábo- 
rú" során, az I. pun háborúban elszenvedett vereség után (i. e. 241). 
A karthágói államnak ez a végzetes megrázkódtatása — melynek hal- 
hatatlan emléket állított Flaubert , Salammbő" c. regénye — évtize- 
dekre visszamenően is szemlélteti a gyűlölet hosszú időn át felhal- 
mozódott félelmetes mennyiségét."§ ; 

Ha egy vesztes háború hatására a zsoldoshadsereg fanatikus 
dühvel fordul az ellen az állam ellen, amelynek erőszak árán is fenn- 
tartására hivatott; ha évszázados , szövetségesek", mint Utica és 
Hadrumetum első hívásra átállnak az ellenséges táborba ; ha az ural- 
kodó város ellátását és jólétét nyújtó vidék egész lakossága fegyvere- 
sen is kész az , anyaváros" megsemmisítésére törni; mindez a belső 
gyengeség olyan jele, amelynek — rejtett formában — már korábban 
is érződnie kellett. 

Az arisztokrácia — úgy tűnik — ismerte, vagy legalábbis érezte, sej- 
tette a mélyben végbemenő folyamatokat. Ez az egyik oka annak, 
hogy a szicíliai epikrateia megteremtése (tehát az i. e. V. század vége) 
óta újabb hódításokra nem törekedett : ez túlságosan nagy tehertétel 
lett volna. Közrejátszhatott ebben magának az arisztokráciának a 
megosztottsága, főként pedig a nagybirtokosság érdektelensége a 
kereskedelmi befolyás további növelésében. A hatalom csúcsán a 
karthágói politika megállapodott; a szicíliai hadjáratokban elért 
részletsikereket sem aknázta ki igazán, a vereségeket sokszor meg- 
lepő közömbösséggel fogadta. Fontosabb volt az ingatag, belső egyen- 
súly fenntartása, mint újabb katonai sikerek és hódítások halmozása. 
A nagybirtokokon és műhelyekben még folyt a szorgos munka, a 
hajósok még felkeresték a hagyományos piacokat, a kereskedelmi 
monopólium lényegileg érintetlen maradt — de megkezdődött a 
csendes dekadencia időszaka. 

A karthágói politika ellanyhulásának bizonyítéka az is, hogy a vá- 
ros vezetőit közömbösen hagyta a legjelentősebb nyugati gyarmat- 
város, a hispaniai Gadeira önállósulása is. Történeti forrásaink csak 
elejtett megjegyzésekben tájékoztatnak arról, hogy valamikor az 

i. e. IV. század vége felé megszűnt a hispaniai ezüstnek Karthágóba 
való áramlása. Ennek oka az lehet, hogy a hispaniai leányváros saját 
kezébe vette az ottani ezüstbányák kincseinek értékesítését. Kar- 
thágó az elmaradt hispaniai ezüstért a szenegáli arannyal, s a Sza- 
harán át vezető karavánutak erősebb igénybevételével kárpótolta 
magát. Talán ezzel magyarázható az a sajátos tény is, hogy az ezüst- 
ben mindaddig dúskálkodó Karthágó a IV. század végétől kezdve 
csak arany- és bronzpénzt veretett. 

Nem okozott alapvető változást Karthágó életében Nagy Sándor 
birodalmának létrehozása s a hellénisztikus államrend kialakulása 
sem. Csak pillanatnyi veszélyhelyzetet jelentett Nagy Sándornak az 
a terve, hogy keleti hódításai után a nyugati félteke leigázására, első- 
sorban pedig Karthágó meghódítására indul. Ez a terve, amelynek 
végrehajtására már minden előkészület megtörtént, a világhódító 
uralkodó korai halála miatt nem valósult meg. A Nagy Sándor halála 
után megindult belső harcok pedig csak kedveztek a karthágói ha- 
talom megszilárdulásának. 

Az egymással szinte megszakítatlanul hadban álló hellénisztikus 
monarchiák számára a karthágói birodalom még kívánatos szövetsé- 
gesnek is tűnt. A lassanként kialakuló erőegyensúly évtizedeiben, a 
III. század elején Karthágó helyzete is stabilizálódott a hellénisztikus 
államrendszeren belül; hagyományos ellenfele volt Szürakuszainak 
— amely az egész nyugati görögség egyesítésére tört —, általában 
szemben állt Makedoniával és az Épeiroszi királysággal, viszont ter- 
mészetes szövetségese lett e hatalmak ellenfeleinek, elsősorban az 
Egyiptom felett uralkodó Ptolemaiosz-dinasztiának. Amióta Küréné 
is a Ptolemaioszok uralma alá került, Karthágó szomszédja lett 
Egyiptomnak : a két állam határát jelző oltár, a latin néven ismeretes 
s Ara Philaenorum" a Nagy-Szirtisz-öböl legmélyén jelezté a karthá- 
gói birodalom keleti végpontját." 

Az i. e. III. század elején tehát Karthágó — bár hódító ereje már 
régen elsorvadt — változatlanul ura maradt a Földközi-tenger egész 
nyugati medencéjének. Nem aggasztotta itáliai — immár egyedüli — 
szövetségesének, Rómának rohamos térnyerése sem, hiszen Róma 
terjeszkedése egyelőre leginkább Karthágó kereskedelmi vetélytár- 
sai, a dél-itáliai görög városok ellen irányult. A pürrhoszi háborúk ide- 
jén Karthágó és Róma még újabb katonai szövetséget is kötött. Leg- 
feljebb az aggaszthatta volna Karthágó urait, hogy a kéretlenül Róma 
támogatására küldött hajórajt, udvarias formában bár, de kiutasí- 
tották Italia kikötőiből. Róma Italia térségében ekkor már nem kí- 
vánt idegen katonai erőt látni — még szövetségest sem —, és hama- 

rosan eljött az idő, amikor Karthágó jelenlétét . Italiának még a kö- 
zelében sem volt hajlandó eltűrni. 

A burkolt ellentét a rohamosan erősödő italiai szövetség és a tör- 
téneti pályafutása delelőjén már túljutott pun nagyhatalom között 
akkor robbant ki, amikor Róma szemet vetett Szicíliára, melyet 
181 Karthágó a saját érdekterületének tekintett. 


KERLSZOT GYÉR RNBT LÁSZETBEZÁV KARI VERT rlévletztntsae elszttgezanzdsakgaszártátok kás 


Az I. pun háború 


Karthágó és Róma harca sokkal inkább tárgya Róma történetének 
— amelynek nagyhatalommá válása éppen Karthágó bukásával kez- 
dődik —, mint Karthágóénak. A pun Karthágó szempontjából a 
három pun háború (i. e. 264-241 ; 219/18-202; 149-146) több mint 
egy évszázados korszaka inkább csak az agóniát, történetének 
tragikus lezárását jelenti. Ezért elegendőnek látszik ennek a korszak- 
nak csupán vázlatos áttekintése."§ 

Amikor a szicíliai Messzéné birtokáért a két nagyhatalom között 
megindult a háború, Karthágó erősebbnek látszott. A hagyomány 
szerint Róma követeinek a karthágói nagytanács hivalkodva üzente 
meg, hogy engedélyük nélkül a rómaiak lábukat sem márthatják 
meg a tenger vizében. Valójában azonban kezdettől fogya Róma volt 
. nemcsak a dinamikusabb, hanem az erősebb fél is. Italia meghódí- 
tása óta a Róma fennhatósága alatt álló mintegy 130000 km-es 

terület csaknem háromszorosa volt a karthágói birodaloménak, la- 
kossága pedig legalább négyszer annyi, mint Karthágóé, valamennyi 
alattvalójával együtt. Róma felségterülete Italiában tömör egységet 
alkotott, Karthágó ezzel szemben nagy területen volt szétszórva, és 
uralma csupán egy-egy keskeny parti sávra vagy egyetlen kikötőre 
szorítkozott; szövetségesei és alattvalói felett sem gyakorolt olyan 
egyértelmű hatalmat, mint még egy századdal azelőtt. Gazdaságilag a 
háború kezdetén Rómával szemben még fölényben volt; de egy hosz- 
szan tartó háborúnak éppen a jelentős távolsági kereskedelemmel ren- 
delkező állam gazdasági életét kellett súlyosan megrendítenie, hiszen a 
hajópark jelentős részét háborús célokra, katonai szállításokra hasz- 
nálták fel. A katonáknak fizetendő zsold pedig súlyosabban viselte 
meg Karthágó kincstárát, mint a saját paraszthadseregével küzdő 
Rómát. . 

Róma kezdettől fogva fölényben volt a szárazföldi háborúban és 
Szürakuszai gyors csatlakozása a diplomáciai kezdeményezést is 
Róma kezére adta. Szicília nagy részét néhány év alatt elfoglalták, 
Karthágó elvesztette szinte az egész epikrateiát, és visszaszorult arra 
a nyugati partszegélyre, ahol az egykori legősibb föníciai (és most is 
pun lakosságú) telepek, Motüé, Lilübaion és néhány további kisebb, 
megerősített város épült. Hivalkodva emlegetett tengeri fölénye is 
csakhamar elenyészett. Róma meglepő gyorsasággal képes volt ön- 
álló hajóhadat építeni (ebben nyilván a szürakuszai hajóépítő-mes- 
terek tudománya is segítette őket), s egy egyszerű, de roppantul ha- 
tásos találmány, a corvusnak nevezett repülő hajóhíd alkalmazásával 
a karthágóiak addigi navigációs fölényét is közömbösítette. Karthágó 
ekkori fejlődésképtelenségének jele, hogy mérnökei ennek az egyszerű 
találmánynak nem voltak képesek meglelni az ellenszerét: kényte- 
lenek voltak tudomásul venni, hogy valahányszor hajóik a római ha- 
jókhoz közeledtek, a rómaiak a csapóhídon át a karthágói hajóra ug- 
rottak, s ott a karthágói legénységet lemészárolták. Néhány évi ha- 
dakozás után Róma megismételte Agathoklész i. e. 310. évi vállal- 
kozását: Atilius Regulus consul seregével átkelt Afrikába, és Kar- 
thágó megostromlására készülődött. 

A közvetlen veszély érzése most is, mint egy fél évszázaddal ko- 
rábban, végső erőfeszítésre késztette Karthágó lakóit. Sebtében új 
zsoldossereget toboroztak, s annak vezéréül — első ízben Karthágó 
történetében — idegen hadvezért, a spártai Xanthipposzt szerződ- 
tették. A kétségbeesett lépés eredményesnek bizonyult. Regulus sa- 
ját taktikai hibái miatt is vereséget szenvedett — és Róma még kü- 
lönben sem volt ekkor berendezkedve hosszan tartó, távoli gyarmati 

Róma és Karthágó a pun háborúk idején 


háborúra. Az időleges sikert azonban a karthágói vezetés nem tudta 
kihasználni. Bármily makacsul tartották is magukat a Xanthipposz 
helyébe kinevezett új karthágói hadvezér, Hamilkar Barkasz veze- 
tésével a szicíliai erődök katonái, Rómának újjáépített hajóhadával 
sikerült a szicíliai hadsereget teljes blokád alá vennie, s amikor a fel- 
mentő karthágói hajóhad is megsemmisítő vereséget szenvedett, 
Karthágó békét kért (i. e. 241). 


Két háború között 


A több mint két évtizedes háború anyagi és emberveszteségei s a 
vereség következményei Karthágót kétségbeesett helyzetbe sodor- 
ták. Szicíliai birtokállománya — amellyel szinte fennállása óta rendel- 
kezett — egészében elveszett, a termékeny libüai földek egy részét 

Regulus katonái feldúlták, a súlyos, 3200 talanton összegű hadisarc 
(kb. 83 tonna ezüst) az amúgy is megrendült államháztartást tönkre- 
tette, s az állam presztízse elveszett mind a meghódolt libüai törzsek, 
mind pedig a vesztett háború után is zsoldot követelő idegen kato- 
nák előtt. A karthágói tanács kíméletlen intézkedéseket hozott: 
a libüai földművelők terménybeszolgáltatását a termés felére emel- 
te," s a hátralékos zsold kifizetését a pénzhiányra s a vesztett há- 
borúra hivatkozva egyelőre megtagadta. Ezek az intézkedések vezet- 
tek a vesztett háború utáni általános felkelés kirobbanásához,?? 
s ebben a libüai parasztok, a meghódolt numida törzsek, a karthágói 
nagyurak földjein dolgozó rabszolgák, s a zsoldjukat váró elbocsátott 
katonák egyaránt részt vettek. A felkelésen — amelyet az ókori 
történetírás találóan nevezett , engesztelhetetlen háborúnak" — Kar- 
thágó Hamilkar Barkasz vezetésével végül is úrrá lett, de csak roppant 
erőfeszítések árán és embertelenül kegyetlen módszerek alkalma- 
zásával. A harcok közepette azonban haza kellett hívniuk szardíniai 
és korzikai helyőrségüket is, s ez ürügyet szolgáltatott Rómának a két 
sziget elfoglalására. Karthágó a szörnyű válságból állami létében 
egyelőre még érintetlenül, de gazdasági erejében és presztízsében sú- 
Ilyosan meggyengülve került ki. 

Az állam új vezetője, a felkelést leverő Hamilkar, a szicíliai harcok 
utolsó szakaszának hőse lett. Polübiosz már idézett közléséből úgy 
tűnik, hogy a karthágói nagytanácsban tömörült arisztokráciával 


szemben (amelynek tekintélyét a vereség belpolitikailag is megté- 


pázta), inkább a népgyűlésre támaszkodott. A népgyűlés támogatása 
pedig lehetővé tette Hamilkarnak, hogy végső kísérletet tegyen az 
elvesztett gyarmati területek (Szicília, Szardínia és Korzika) helyett 
újabb hódítások megkezdésére. Az új gyarmatbirodalmat, amely hi- 
vatva volt Karthágót a régi területek elvesztéséért kárpótolni, His- 
paniában találta meg. i 

Hamilkar hispaniai hódító tevékenysége eleinte sikeres volt. Tíz év 
leforgása alatt (i. e. 237-228) nemcsak visszaszerezte a Gadeira el- 
pártolása óta elvesztett ezüsttermő hispaniai területeket, hanem ka- 
tonai és diplomáciai eszközökkel, az ibér törzsek szövetségesként 
való befogadásával a félsziget egész déli felét Karthágóhoz csatolta. 
Újabb ezüstbányák feltárása lehetségessé tette a hadisarc gyors 
és könnyű kifizetését, valamint Karthágó tekintélyének helyreállí- 
tását. Mindez Hamilkar személyes érdeme volt, és ebből eredő tekin- 
télyét a legmesszebbmenően ki is használta. A karthágói központi 
szervektől függetlenül, szinte családi birtokaként kormányozta a 
félszigetet, s áz ott toborzott zsoldosokkal is úgy rendelkezett, mintha 

magánhadserege lett volna. Sikerei és a népgyűlés támogatása a kar- " 
thágói központi szerveket megakadályozták abban, hogy a hispaniai 
ügyekre tényleges befolyást gyakoroljanak. Szinte magától értetődött, 
hogy halála után (i. e. 228) hatalmát családjának tagjai örökölték : 
előbb veje, az inkább diplomatának kiváló Hasdrubal (i. e. 228—221), 


. majd fia, az akkor alig húszéves Hannibal. Kinevezése Karthágó 


hispaniai birtokállományának helytartójául s az ottani haderő pa- 
rancsnokául, egybeesett a Róma és Karthágó közötti viszály újabb 
kiéleződésének kezdetével, a második pun háború kitörésével.? 


Hannibal háborúja 


Róma csak addig tűrte Karthágó hispaniai terjeszkedését, amíg ebből 
a hadisarc révén közvetlen anyagi előnye származott, $ amíg az észak- 
itáliai kelta (gall) törzsekkel vívott harcai élterelték figyelmét a his- 
paniai eseményekről: a nagy kelta támadás előestéjén megkötött 
szerződésben (i. e. 225) Róma még elismerte Karthágó fennhatóságát 
az Iberus (mai Ebro) folyótól nyugatra fekvő területeken. Csupán az 
észak-itáliai háború sikeres befejezése s a gall törzsek meghódolta- 
tása után fordult Róma figyelme a gyanúsan terjeszkedő karthá- 
gói hatalom felé. Minden valószínűség szerint csak ekkor került sor 
Róma és a karthágói felségterületen belül fekvő, de politikailag ön- 
álló Saguntum ibér város közötti szorosabb, katonai jellegű szövetség 
megkötésére (i. e. 223—221 körül).?? 

Hannibal első feladatának a karthágói felségterületbe beékelődött 
római szövetséges, Saguntum megsemmisítését tekintette. A várost 
ostrom alá vette és hosszas harcok után elfoglalta. Ez a támadás 
— melynek következményeit Hannibalnak előre kellett látnia — szol- 
gáltatott okot a római senatusnak arra, hogy. Karthágónak ismét 
hadat üzenjen. A Karthágóban lefolytatott diplomáciai tárgyalások- 
ról fennmaradt feljegyzések arra vallanak, hogy a karthágói tanács 
nem lelkesedett a Barkida család hispaniai egyeduralmáért és önké- 
nyes akcióiért. Hanniballal szemben azonban tehetetlenek voltak ; 
nem hazudtolhatták meg a leggazdagabb gyarmati terülétük anyagi 
erőforrásaival és zsoldos hadseregével rendelkező, népszerű és sike- 
res hadvezérüket. Saguntum elfoglalásával és feldúlásával pedig 
megkezdődött a II. pun háború. 

Róma és Karthágó második háborúja bizonyos értelemben Hanni- 
balnak, a lángeszű stratégának és taktikusnak a háborúja volt a 
római birodalom ellen. A harcok kezdeti szakaszában éveken át az 

ő kezében volt a katonai kezdeményezés, és Rómát képes volt arra 
kényszeríteni, hogy tevékenysége az ő haditerve és egyes taktikai 
akciói elleni védekezésre korlátozódjék. 

Hannibal haditervének — amennyire az a háború első éveinek 
eseményei alapján rekonstruálható — kiindulópontját két premissza 
alkotta. Először is meg volt győződve már a saguntumi konfliktus 
előtt a Rómával való újabb háború elkerülhetetlenségéről. Másodszor 
pedig teljesen világosan látta, hogy Róma erősebb Karthágónál, és 
fölénye (főként Észak-Itália és az illyr tengerpart meghódítása óta) 
egyre nyomasztóbbá válik. Ilyen körülmények között Karthágó ér- 
dekének tekintette azt, hogy a Rómával való, szerinte elkerülhetet- 
len összeütközés mennél korábban történjék meg — hiszen az idő in- 
kább Rómának dolgozik, mint Karthágónak. De azt is világosan 
felismerte, hogy Karthágó a saját erejéből a jelen körülmények között 
sem képes Rómát legyőzni, s a jövőben erre egyre kevésbé lesz lehe- 
tősége. Ilyen helyzetben Hannibal arra számított, hogy egy Italiában 


" végrehajtott meglepetésszerű támadással először is a nemrég meghó- 


dított (és a vereség miatt feltehetően elkeseredett) gall törzsek álta- 
János felkelését tudja kirobbantani — ennek segítségével és további 
, Villámháborús" sikerekkel pedig képes lesz Róma gazdasági, poli- 
tikai és katonai erejének alapját, az italiai szövetséget szétzúzni, a 
római uralommal szemben álló italiai törzseket is fellázítani (ez volt 
mintegy a , minimális" katonai és diplomáciai programja), majd 
—- ugyancsak az első sikerek lélektani hatására — Róma ellen létre- 
hozni az egyaránt veszélyeztetett földközi-tengeri államok olyan koalí- 
cióját, amely már képes lesz Róma uralmát megtörni (ezt tekinthet- 
jük Hannibal , maximális" programjának). Végső célja nem Róma 
megsemmisítése volt (ennek ellene mondanak a sikerei csúcsán tett 
ismételt békeajánlatok),? hanem visszaszorítása Közép-Itáliába, fő- 
ként pedig arra való kényszerítése, hogy Karthágó nagyhatalmi 
állását elismerje. 

Ezeknek az elgondolásoknak megfelelően választotta ki az Alpo- 
kon át vezető támadásának irányát, hogy bármilyen nagy áldozatok 
árán is, éppen a Rómával szemben legellenségesebbnek vélt gall tör- 
zsek térségében érje el Italiát. Számításai katonai szempontból telje- 
sen, diplomáciai tekintetben csak részlegesen váltak be: mintegy 
50000 gall harcos csatlakozott hozzá — de csupán zsoldosként, 
pénzért, nem lelkesedésből ; a , népfelkelés" pedig elmaradt. Hannibal 
nyilván alábecsülte Róma nagy tekintélyét, a gall törzsek megfélem- 
lítettségét, az italiai szövetség már kialakult, összetartó erejét, a hel- 
lénisztikus államok közötti súlyos ellentéteket, a római diplomácia 

rendkívüli rugalmasságát, és végül azt a tényt, hogy a belső összekötő 
utak, az italiai hadműveleti vonalak mindvégig Róma kezében ma- 
radtak. Hannibal kezdeti katonai sikerei: a Ticinus és Trebia mel- 
lett kivívott győzelmek (i. e. 218), a Trasimenus-tónál végrehajtott 
rendkívül sikeres rajtaütés (i. e. 217) és végül a Cannae mellett, már 
Dél-Italiában kivívott, ókori viszonylatban páratlan arányú győ- 
zelem (i. e. 216), amelynek eredményeként 80 000 főnyi római sere- 
get kerített be és tett harcképtelenné — mégis részletsikerek marad- 
tak csupán, amelyek kellő diplomáciai alátámasztás nélkül önmaguk- 
ban nem dönthették el a háború sorsát. Cannae után egy pillanatra 
úgy tűnt, megvalósul a , maximális" terv: elszakadt Rómától Capua 
és Szürakuszai, a római uralom Dél-Italiában és Szicíliában gyakorla- 
tilag összeomlott, és Makedonia királya, V. Philipposz (akit leginkább 
aggasztott Róma adriai-tengeri hódítása) Hanniballal szövetségre 
lépett — de Róma oldalán maradt egész Közép-Itália, semleges ma- 
radt Karthágó addigi szövetségese, a ptolemaioszi Egyiptcem, és 
Rómával szövetségre léptek a Makedonia térhódításától tartó észak- 
görög, aitól törzsek. A katonai sikerek s a részleges diplomáciai cred- 
mények igazolják azt, hogy Hannibalnak sem a , minimális", sem a 
, maximális" terve nem puszta légvár volt, a teljes siker elmaradása 
mégis megpecsételte Hannibal és Karthágó sorsát. A cannaei győ- 
zelem után a pun , villámháború" kifulladt, a meghódított területek 
megszállására a karthágói sereget szét kellett forgácsolni, és a római 
katonai és politikai vezetés elegendő lélegzetvételhez jutott hadsere- 
gének újrafeltöltésére, új (részben Hannibaltól átvett) harcászati 
módszerek kidolgozására, az ellencsapás előkészítésére. 

Hannibal támadásának kjfulladása — ma is fel-felbukkanó néze- 
tekkel szemben — nem a karthágói kormányzat közömbösségével 
vagy éppen ellenséges magatartásával magyarázható, hanem Karthágó 
már az eddigiek során is kiemelt, eredendő katonai gyengeségéből 
fakadt. A karthágói kormányzat mindenben szabad kezet adott Han- 
nibalnak, és tőle telhetően, cselekvőleg is támogatta. Alvezérei vagy 
családjának tagjaiból vagy személyes környezetéből kerültek ki, és 
. mindenben élvezték bizalmát. A karthágói támogatás ezen túlme- 
nően főként abban nyilvánult meg, hogy rajtaütésszerű tengeri táma- 
dásokkal akarták a római fő erőket elvonni Hannibal közeléből. 
A háború kezdetén Szicíliában, Szardínia szigetén, de még Etruriában 
is megkísérelték a partraszállást," a római ellentámadás kibontako- 
zásának kezdetén pedig felmentő sereget akartak tengeri úton kül- 
deni Szürakuszaiba — a rómaiak tengeri fölénye azonban minden 
ilyen kísérletet meghiúsított. Hasonlóképpen Karthágó gazdasági 

nehézségeivel magyarázható az a kétségtelen stratégiai hiba, hogy 
nem kellő következetességgel összpontosították minden mozgósít- 
ható haderejüket a főhadszíntérre, Italiára. A háborús költségeket 
csak a Hispaniából szerzett ezüsttel tudták fedezni, az ottani bá- 
nyák fenntartása és védelme tehát megkövetelte a hispaniai pun 
megszállás fenntartását. Erről kényszerű módon csak akkor mondtak 
le, amikor Róma két fronton: Italiában és Hispaniában egyszerre 
indíthatott nagy erejű támadást, a háború végkifejlete felé közele- 
dett, Hispania pedig ilyen körülmények között tarthatatlannak bi- 
zonyult. 

Ezzel a kezdeményezés, körülbelül két-három évvel a cannaei ve- 
reség után Róma kezébe került. Az elpártolt szövetségeseket vissza- 
hódította, Hispaniából kiverte a karthágói sereget, s ezzel Karthágó 
elvesztette a háború folytatásához szükséges gazdasági erőforrását, 
a bányák ezüsthozamát. A háború utolsó éveiben az események már 


gyorsan követték egymást: a Hispaniából Italiába betört pun had- 


erő a metaurusi csatában megsemmisült (i. e. 206). Cornelius Scipio 
Karthágót — Italia veszélyeztetése nélkül — saját földjén támadhatta 
meg (Agathoklész és Regulus után immár harmadízben!), Hannibal 
kénytelen volt hazatérni (i. e. 204), és csüggedt, fáradt, létszámában 
megfogyatkozott serege élén teljes vereséget szenvedett (Zama, i. e. 


202). 


Karthágó veresége végleges volt, s a Róma által diktált békekötés 
feltételei olyanok voltak, hogy a legyőzöttek soha többé ne veszé- 
lyeztethessék a győztes hatalom biztonságát. Karthágó lemondott 
afrikai birtokairól is; közvetlen szomszédságában Róma protektorá- 
tusa alatt létrejött a numidiai kliens-királyság, az idejekorán Ró- 
mához csatlakozott numida törzsfő, Massinissa uralma alatt. A kar- 
thágói állam keretében csupán a közvetlen közelségében fekvő fö- 
níciai települések maradtak meg, nagyjából a mai Tunisz területe; 
zsoldoshadsereg tartásáról, saját hajóhadáról le kellett mondania, 


háborút — még Afrika területén is — csak Róma engedélyével visel- . 


hetett, s ezzel gyakorlatilag Róma ellenőrzése alá került. Mindezt sú- 
lyosbította a 10 000 talanton (kb. 262 tonna ezüst) összegű hadisarc. 
Karthágó ezzel végképp kihullott a számba jövő, önálló földközi- 
tengeri hatalmak sorából. Ami még hátra volt a számára, nem több, 
mint agónia. 

Az agónia 


A Rómától elszenvedett második vereség után — melynek igazi sú- 
Iyát eleinte nem is mérték fel teljesen — Karthágóban a legkülönbö- 
zőbb kísérletek történtek az élet folytatására az összeszűkült állami 
keretek között. Demokratikus irányú reformok megfosztották a ta- 
nácsot addigi jogkörének nagy részétől, és az állami jövedelmek fö- 
lötti ellenőrzést a népgyűlés kezére adták. Az állam új vezetői (köz- 
tük Hannibal is, aki a vereség ellenére sem veszítette el tekintélyét) 
kezdetben tüntető lojalitással akarták Róma kegyét megnyerni. 
A békekötésben rájuk rótt kötelezettségen felül Róma újabb háborús . 
bonyodalmaira való tekintettel, Karthágó , önként" szállított i. e. 
201-ben 32 000 mázsa búzát és 42 000 mázsa árpát, a következő év- 
ben pedig 27 000 mázsa búzát."5 Ebből arra következtethetünk, hogy 
a karthágói birodalom széthullása s a kereskedelmi monopólium el- 
vesztése után Karthágó a megmaradt területen mindinkább a mező- 
gazdaság (gabona-, gyümölcs- és olajtermesztés) fejlesztésével akarta 
kiesett jövedelmeit pótolni. Mindez nem változtathatott lényegesen 
a város helyzetén. Karthágó fennállásának utolsó évtizedeiből szár- 
mazó régészeti leletanyagunk, többek között a sírkövek feltűnően 
kezdetleges kidolgozása egyértelműen az általános elszegényedés 
jeleit mutatja. Mindezt súlyosbították a frissen felszabadult Numidia 
részéről támasztott területi követelések, amelyek szinte minden eset- 
ben Róma helyeslésével találkoztak. Csupán néhány évtizedig tűnt 
úgy, hogy Karthágó katonai és gazdasági tönkretétele teljesen kielé- 
gíti a római aggályokat és kívánságokat ; még néhány olyan esetről is 
tudunk, amikor a senatus — tárgyilagosságának bizonyítására, de 
talán Massinissa kordában tartására is — egy-egy határviszályban 
Karthágónak adott igazat. 

A harmadik makedón háborúban (i. e. 171-168) kivívott győzelem 
után azonban a római külpolitika szemmel láthatóan agresszívabbá 
vált. Róma vezető politikai körei, leginkább a fejlődő külkereskede- 
lemben érdekelt ún. lovagok (eguites) s a velük szövetséges senatorok 
úgy látták, hogy sikertelennek bizonyult a hódító politikának az a 
régebbi koncepciója, amely megelégedett a legyőzött államoknak 
Róma szövetségi rendszerébe való belekényszerítésével, de nem érte 
el állami létük megsemmisítését. Az egymást követő elpártolások és 
felkelések azt a meggyőződést sugallták, hogy Róma. politikai- 
katonai vezető szerepét határozottabbá kell tenni, jobban ki kell dom- 
borítani a frissen legyőzöttekkel, de a tegnapi szövetségesekkel szem- 
ben is. Ennek a merevebb és szigorúbb álláspontnak a jegyében szün- 

tették meg a püdnai győzelem után a makedón királyságot, alázták 
meg a minapi szövetségeseket, Pergamont és Rhodoszt, és váltak 
engesztelhetetlenné Karthágóval szemben is. Viriathus nehezen le- 
vert hispaniai felkelése, majd a makedón és az azt követő akháj fel- 
kelés (i. e. 149-147, ill. 148-146) pedig végképp meggyőzte Róma 
urait a szélsőséges megtorlások szükségességéről. Karthágóval szem- 
ben egy befolyásos senatori csoport, élén Porcius Catóval, szüntelenül 
szította a hangulatot. Az újabb támadásra az ürügyet Numidia és 
Karthágó egy jelentéktelennek indult határvillongása szolgáltatta ; 
mivel Karthágó önkényesen, római engedély nélkül próbálta vissza- 
verni a betolakodókat (egyébként eredménytelenül), Róma hadat 
üzent (i. e. 149). 

A tehetetlenségüket felismerő karthágói követek Róma előzetes 
békefeltételeit — beleértve túszok adását és teljes fegyverkészletük 
kiszolgáltatását — elfogadták, s a végső ellenállásra csak akkor szán- 
ták el magukat, amikor a feltételek teljesítése után még városuk le- 
rombolását és a tengerparttól legalább tíz mérföld távolságban való 
reménytelen volt. A karthágóiak néhány kezdeti sikere után az új 
hadvezér, Scipio Aemilianus, a zamai győző fiának fogadott fia ostrom- 
gyűrűbe fogta, majd több hónapos megszállás után rohammal elfog- 
lalta a kiéheztetett várost (i. e. 146). Karthágó mintegy kétszázezres 
lakosságából csak ötvenezren élték túl az ostromot. Őket rabszolga- 
ként adták el. 

A senatus a város elfoglalása után tíztagú bizottságot nevezett ki 
a végső döntés meghozatalára. Határozatuk értelmében Karthágót 
— már ami az épületekből az ostrom után még megmaradt — földig 
lerombolták, és átkot mondtak mindenkire, aki valaha is itt letele- 
pedni akarna. A város pusztulásáról s a pusztítást végrehajtó had- 
vezér érzelmeiről a szemtanú Polübiosz közlései alapján Appianosz 
megrázó képet ad. 

, Amikor Scipio még egyszer végigtekintett ezen a városon, amely 
alapítása óta hét évszázadon át virágzott, oly sok országnak, sziget- 
nek és tengernek ura volt, fegyverekben és hadihajókban, harci ele- 
fántokban és gazdagságban a leghatalmasabb birodalmakkal is ver- 
senghetett, de felülmúlta őket elszántságban és merészségben (hi- 
szen népe hajóhadától és fegyvereitől megfosztva is három éven át 
állta az ostromot és éhínséget) — könnyekre fakadt, és hangosan sirat- 
ta az ellenség balvégzetét. Ezután hosszas töprengésbe merült; elgon- 
dolkozott városok, népek és birodalmak végzetének elkerülhetetlen- 
ségén, Irójának — az egykor oly büszke városnak — pusztulásán, 

az asszír, a méd s a hatalmas perzsa birodalom bukásán és Makedo- 
nia dicső államának megsemmisülésén. Végül — talán szándékosan, 
talán csak amúgy véletlenül — a nagy költő szavai hagyták el aj- 
kait : 
Eljön a nap, mikoron megszentelt Ilion elvész 
és Priamosz meg népe a jógerelyes Priamosznak 
(Iliasz, 6, 449sk. Devecseri Gábor ford.) 


Polübiosz nyíltan megkérdezte tőle (megengedhette magának, hi- 
szen nevelője volt egykor), mire céloz ezekkel a szavakkal; ő pedig 
nem habozott a saját hazáját megnevezni, mondván, hogy annak sor- 
sát félti, amikor minden emberi dolog mulandóságát látja.""6 


Bukás és továbbélés 


Karthágót nem fanatikus gyűlöletből, hanem hideg politikai megfon- 
tolások alapján pusztították el. Róma nem a pun népet, csupán Kar- 
thágót, a Földközi-tenger nyugati medencéjének egyetlen vele vete- 
kedni képes és merészelő nagyhatalmát tekintette halálos ellenségé- 
nek. A senatusban ennek ellenére komoly érvek hangzottak el a vá- 
ros fizikai elpusztításával szemben ;?"? — s ezeknek adott érzelmi alá- 
festést Scipio is, imént idézett melankolikus szavaival. Abban, hogy 
a kegyetlen határozatot mégis meghozták, többféle szempont játsz- 
hatott közre. Elsősorban Róma egész külpolitikai magatartásának 
agresszívabbá válása — hiszen ugyanebben az évben, ugyanilyen 
kíméletlenséggel dúlták fel Korinthoszt is ; közrejátszhattak az akkor 
felemelkedő nagykereskedő-arisztokráciának a törekvései a kereske- 
delmi expanzióra berendezkedett fő vetélytársak (éppen Karthágó 
és Korinthosz) teljes kiküszöbölésére; a 150-es évek egymást követő 
felkelései Hispaniától Görögországig ugyancsak elrettentő példa sta- 
tuálására késztethették a senatus hangadóit; végül azt a lehetőséget 
sem utasíthatjuk el egészen, hogy Massinissa Karthágóval szembeni 
terjeszkedő törekvéseinek akartak ilyen drasztikus formában véget 
vetni: ha a numida király végül is elfoglalja Karthágót, ő lehet örö- 
köse az egykori pun hatalomnak, így azonban csak romokat és pusz- 
taságot szerezhetett volna. (Massinissa egyébként Karthágó ostroma 
idején, igen idős korában halt meg.) 

Bármilyen meggondolás alapján sújtotta is Karthágót a teljes fel- 
dúlás — ez nem jelentette magának a pun népnek a pusztulását is. 
Hét olyan pun várost, amelyek idejekorán feladták a vesztett ügyet. 

Róma saját szövetségesévé fogadott, és a , szabad és szövetséges vá- 

os" (civitas libera et foederata) címmel ruházott fel. 2200 szökött 
karthágói katonát földdel jutalmaztak, és egykori városuk körzeté- 
ben telepítettek le. A pun nép tehát túlélte a város pusztulását, és 
tovább élhetett a Róma által számára megszabott, hol kedvezőbb, 
hol szigorúbb keretek között, ősi nyelvének és hagyományainak meg- 
tartásával. Annak sincs semmilyen jele, hogy — akár a háborút kö- 
vető évtizedekben is — a pun népelemmel szemben különös ellen- 
szenv érvényesült volna. A Karthágóval vívott harcok idején gyak- 
ran emlegették a , pun hitszegést" (Poena fides), de ez afféle propa- 
gandisztikus jelszó voit, amely a közvéleményre különösebb hatást 
nem gyakorolt. A pun háborúk időszakában mutatták be Rómában 
Plautus: Poenulus (,, A pun fiatalember") című vígjátékát — semmi 
nyoma benne a punok iránti gyűlöletnek. Hőse, egy bizonyos Hanno, 
kicsit furfangos, csavaros eszű kereskedő, ha bajba jut, a római fül 
számára komikus módon, pun nyelven fohászkodik isteneihez és át- 
kozza ellenségeit, de egyébként derék fickó, aki meg is nyeri a közön- 
ség rokonszenvét, és szerencsésen kilábal minden bajból. A pun népet 
a kivívott győzelem után Róma olyan legyőzött ellenségnek tekin- 
tette, amellyel szemben a további megtorlás immár fölösleges; nem 
fizikai létében kell megsemmisíteni, hanem beilleszteni a kiépülő 
római birodalomba. 

Ennek megfelelően alakult az Afrikában levő föníciai települések 
sorsa is. Karthágó lakosságának életben maradt töredékét rabszol- 
gává tették, a többi környező pun település pedig a karthágói állam 
maradványának területén szervezett Africa provincia része lett. 
A pun földművelők, föld- és fejadó fizetése ellenében megmaradhattak 
régi birtokukon — a , szabadnak és szövetségesnek" nyilvánított 
városokat, köztük olyan nagyvárosokat, mint Utica (amely az új 
provincia székhelye lett), Hadrumetum, T ADSUS és Leptis még 
ez a kötelezettség sem terhelte. 


Karthágó öröksége 


A pun Karthágó elbukott — de fél évezredet meghaladó történelmi 
léte és tevékenysége nem múlt el nyomtalanul. A pun nép Észak-Afrika 
térségében kifejtett civilizáló hatása a görög, az etruszk és a római nép 
jelentőségéhez mérhető. Észak-Afrika természeti népei között a fej- 
lettebb városi kultúrával rendelkező területek felől érkezett és ősi 
műveltségüket magukkal hozó föníciaiak honosították meg a váro- 

sias települést és az ezzel együtt járó, magasabb rendű életformát. Ke- 
reskedésük — bármilyen önző célokat szolgált is — bekapcsolta e 
térség lakóit a Földközi-tenger medencéjében élő, már civilizált né- 
pek árucseréjébe. Észak-Afrikát a nomád pásztorok földjéből a búza, 
árpa, szőlő, olaj és kerti vetemények országává, , Afrika gyümölcsös- 
kertjévé" tették." Az ő kezdeményezésükre szilárdult meg az itt 
élő törzsek szervezete, ők emelték a törzsfőket királyok rangjára, áru- 
cseréjükkel és politikai tevékenységükkel meggyorsították a törzsi 
társadalmak differenciálódását, s ezzel előkészítették (saját vesztükre 
is) állami szervezetük létrehozását. A pun zsoldoshadsereg pedig 
nemcsak a hellénisztikus monarchiák számára (később a római csá- 
szárság számára is) szolgált példaképül, de a benne katonáskodó nu- 
midák, mórok, ibérek és kelták számára a szervezettség és katonai 
fegyelem iskolája is volt. Karthágó nélkül a karthágóiak elkesere- 
dett ellensége, Massinissa nem lett volna képes a saját numida né- 
pét oly rövid idő alatt állami szervezetben tömöríteni, letelepedésre 
bírni, és körében az urbánus életmódot meghonosítani. 

A karthágóiak voltak e térség lakói közül az elsők, akik az írást 
ismerték. A numida államban is pun volt a hivatalos nyelv, pun nyel- 
ven készültek a királyok tetteiről beszámoló és emléküket fenntartó 
feliratok."? Pun eredetű a csekély számú emléken fennmaradt libüai 
írás is, és a libüaiból — s ennek közvetítésével a pun írásból — szárma- 
zik a Szahara tuareg törzseinek még ma is használatos, saját írásrend- 
szere. 

A karthágóiak saját irodalommal is rendelkeztek. A templomokhoz 
irattárak, könyvtárak is tartoztak. Amikor a rómaiak Karthágót el- 
foglalták, a zsákmányolt — részben pun, de nagyobbrészt valószí- 
nűleg görög nyelvű — kéziratokat Massinissa utódainak kérésére ne- 
kik adományozták." Ezeknek az irodaimi alkotásoknak a jellegéről 
és tartalmáról keveset tudunk. Tartalmilag csupán egy nagyobb 
művet ismerünk, a karthágói Magónak már említett mezőgazdasági 
tankönyvét, amelynek — s rajta keresztül az egész fejlett karthá- 
gói mezőgazdasági technikának — hatása ott érződik a római lati- 
fundium-gazdálkodásban, s a kései római mezőgazdasági szaktudo- 
mányban. De a karthágói történetírók hagyományai saját városuk 
keletkezéséről és korai történetéről, kereskedőik és utazóik beszámolói 
az általuk meglátogatott természeti népekről — mindez különböző csa- 
tornákon át jutott a görög és római földrajz- és történettudományba. 

Nem hagyható figyelmen kívül Karthágó hatása a római köztár- 
saság gazdasági és politikai intézményeire sem. Már szó volt a római 
latifundium szervezetének karthágói előzményeiről. A római rab- 

szolgatartó nagybirtok kialakulásának kezdete etruszk hatást tük- 
röz, de teljes és rohamos kibontakozása a Karthágó elfoglalása utáni 
évtizedekre esik, szervezeti formái pedig a pun tapasztalatokat érté- 
kesítették. A pun mezőgazdaság egyes jellegzetes terményeinek, így 
a gránátalmának (malum Punicum), a pun fügének (ficus Punica)?1 
átvétele is hozzájárult ahhoz a folyamathoz, amelynek során a lati- 


fundium a gabonatermelésről mindinkább a vetemények és gyü- 


mölcs termelésére, az önellátásról a piaci gazdálkodásra, a naturális 
módszerekről az árutermelésre tért át. 

Szicília és Hispania provinciaként való megszervezésekor a rómaiak 
a karthágói uralmi körzet, az epikrateia, illetve a hispaniai pun tar- 
tomány meglevő jogszokásait és intézményeit vették át. Amiként a 
karthágói állam és hozzá hasonlóan a szürakuszai türannoszok a meg- 
hódított területeken magukat elsődleges földtulajdonosnak tekintet- 
ték, s ezen a jogcímen a termés tizedét követelték maguknak, úgy 
Róma is a sziget meghódításakor azt ,,a római nép köztulajdonának" 
(praedium populi Romani) nyilvánította, tizedet szedett, s a provin- 
cia területén csak birtoklást ismert el, nem pedig teljes értékű föld- 
tulajdont. 

A karthágói típusú városi szervezet egyes vonásai tovább éltek a 
római Africában is. Az egykori pun városokban s a numida és mór te- 
lepüléseken suffetek működtek a római fennhatóság idején is. A városi 
szervezetnek egész Észak-Afrikában való elterjesztése — aminek ta- 
núsága ezeknek az intézményeknek tartós továbbélése — Karthágó 
egyik legnagyobb történeti érdemének tekinthető. 

Végül nem hanyagolható el Karthágó vallási képzeteinek hatása 
sem. A magukkal hozott ősi föníciai és kánaáni istenek kultuszával s 
az istenek mitikus történetével ők ismertették meg Afrika népeit, 
a körükben és velük együtt élő görögöket s az Észak-Afrikában kései 
jövevényként jelentkező rómaiakat. Ennek a karthágói vallásnak 
az istenei beleolvadtak a görög-római pantheonba, de ebben a térség- 
ben sajátos pun és afrikai színezetet adtak neki. A pun vallástörténeti 
előzmények talán hozzájárultak a kereszténység gyors elterjedéséhez 
és itt felvett sajátos arculatához is. 

V. KARTHÁGÓ (CARTHAGO), 


A RÓMAI COLONIA 
Karthágó újjáépülése 


Az átokkal sújtott és néptelenségre kárhoztatott város nem heverhe- 
tett hosszú ideig romokban. Italiában egyre súlyosabb lett a földhiány, 
kirobbant a Gracchusok földosztási mozgalma — Karthágó környé- 
kén pedig termékeny földek hevertek kihasználatlanul. Nem is kellett 
eltelnie egy negyed századnak a város feldúlása és átokkal sújtása 
óta ahhoz, hogy Gaius Gracchus néptribunságának második évében 
(i. e. 122) felvesse Karthágó újjátelepítésének tervét. Javaslata szerint 
a feldúlt város közvetlen szomszédságában (tehát nem pontosan az 
elátkozott térségben) római veteránok és földnélkülivé vált parasz- 
tok számára coloniát, katonai-földműves jellegű települést alapítot- 
tak volna Iunonia néven. A Iuno istennő nevéből eredő elnevezés is 
elárulja Karthágó történeti folytonosságát — hiszen Tanit-Iuno volt 
a pun idők óta ennek a térségnek védelmező istennője. A telepítés 
vonzóerejét fokozta a kiosztásra kerülő telkek kétszáz iugerumos 
(kb. 50 hektár — 90 hold) területe. 92 

Gracchus tervét politikai okokból — az egykori átokra hivatkozva — 
meg tudták akadályozni senatusi ellenfelei. A földmérés azonban 
már megtörtént, a telepítés is megkezdődött, s így több ezren jutottak 
Afrikában földhöz. Az odaköltözötteket az alapítási törvények visz- 
szavonása után sem háborgatták, a különbség csupán az volt, hogy 
nem a római colonia tagjainak tekintették őket, hanem olyan polgá- 
roknak, akik egyéni (viritaneus) földosztás keretében jutottak föld- 
höz. Gracchus akciója tehát meghiúsulása ellenére is a karthágói 
terület újonnan való benépesítésének a kezdetét jelentette. Alig két 
. évtized múlva, Marius consulsága idején, kiszolgált katonái közül 
újabb telepesek érkeztek a római Africa provincia és a névleg még 
független Numidia területére. Ezek önálló római polgártelepülése- 
ket (oppida civium Romanorum) alkottak. 

Karthágó újjáalapítása Caesar nevéhez fűződik, aki már pályája 
kezdetén részt vett Servilius Rullus néptribunus földreformtervének 

kidolgozásában; ennek értelmében Karthágó területén is létesült 
. volna római colonia. A terv ekkor még meghiúsult. Caesar azonban 
nem mondott le tervének megvalósításáról. Végső rendelkezései sze- 
rint a két, éppen egy évszázada elpusztított nagyvárost, Korinthoszt 
és Karthágót római coloniaként kell újjáéleszteni. Mindkét terv végre- 
hajtására csak Caesar halála után, Antonius irányításával került sor. 
Valószínűleg még Caesar halála évében megindult a Colonia Iulia 
Carthago nevet viselő új város , deductiója", rendszeres betelepí- 
tése. Caesar terve szerint egyelőre háromezer colonust költöztettek 
ide, jórészt római városi proletárokat és földjüket vesztett italiai 
parasztokat, s csak kisebb részt kiszolgált katonákat." A colonia to- 
vábbi kiépítése már Caesar örökösére, Augustusra maradt. Néhány 
elszórt adatból az újjáépítés menetét is ismerjük. 

Még a triumviratus idején, i. e. 35-34-ben Statilius Taurus af- 
ricai helytartósága alatt, állami erőből és irányítással kezdődött 
meg a Caesar terveihez képest sokkal nagyobb szabásúvá lett colo- 
nia tervszerű újjáépítése, és éppen 20 évvel később, i. e. 14-ben Sen- 
tius Saturninus helytartósága alatt történt meg az ünnepélyes felava- 
tás. Az új colonia Augustus kívánságára a többféleképpen is értel- 
mezhető Iulia Concordia Carthago nevet nyerte. Ez egyaránt lehet 
célzás a senatussal való megbékélésre, a , rendek egyetértésének" 
Augustus által történt helyreállítására; de még az ősi ellenségek, Róma 
és Karthágó új megbékélésére is. Időközben egyre újabb telepesek 
érkeztek — egy nagyobb csoport pl. i. e. 29-ben, amely évben a várost 
ünnepélyesen újjáalapították."ő 


I. Caesar coloniája 

II. Augustus coloniája 

A római Karthágó alaprajza 


készülő nagy eposzának egyik megrendítő epizódjában, Aeneas és 
Dido szerelmének történetébe ágyazva írja le a pun Karthágó fel- 
építését — de úgy, hogy az olvasó egyben az Augustus alatti újjá- 
építésre is gondolhat. Dido nemes jelleme, Róma és Karthágó ősei- 
nek minden gyűlölködés nélkül megrajzolt tragikus szerelme a 
költő finom politikai érzékét is dicséri, amellyel érzékelteti, hogy a 

pun Karthágó pusztulásával megvalósult a régi átok, de ezzel értel- 
mét vesztette a régi gyűlölet. Eljött az ideje annak, hogy Dido vá- 
rosa Aeneas legnemesebb és legkegyesebb utódának, Augustus Cae- 
sarnak az auspiciumai alatt újjászülessék; nem Róma vetélytársa- 
ként — mint egykor, Dido idejében —, hanem Róma uralma és 

vezetése alatt, az egész lakott világot átölelő Pax Romana díszére 
és dicsőségére. 


A római Karthágó városképe 


Amennyire a terepviszonyok megengedték, Karthágó újjáépítésekor 
is az egységes római városrendezési elgondolást érvényesítették. A 
nagyjából négyzet alakú települési területet két főútvonal, az észak— 
déli irányú Cardo Maximus, s a kelet-nyugati irányban húzódó De- 
cumanus Maximus osztotta négy nagy részre. A velük párhuzamosan 
húzódó és egymást lehetőleg derékszögben metsző további útvona- 
lak pedig nagyjából azonos területű négyszögekre, háztömbökre, in- 
sulákra osztották a várost. A két főútvonal találkozásánál alakítot- 
ták ki a város központját. Itt helyezkedett el a forum, a városi jogú 
települések díszes főtere, egyben a politikai és társadalmi élet hiva- 
talos központja, körülötte a legfontosabb középületek: a városi ta- 
nácsház (curia), a központi vásárcsarnok és bíróság (basilica), to- 
vábbá a színház (theatrum), a zenei előadások céljait szolgáló odeon 
és legalább egy közfürdő (thermae). A városközpontban, rendszerint 
mesterségesen emelt halmon épült a város római jellegét és önkor- 
mányzati jogait kifejező helyi Capitolium: Iuppiter, Iuno és Minerva, 
a római istenhármasság közös temploma. 

Karthágóban a helyi adottságok és hagyományok a szokásostól né- 
mileg eltérő megoldást sugalltak. A forumot itt különválasztották 
a Capitoliumtól. A három római isten temploma a Bürsza (latinos 
nevén Byrsa) csúcsán épült, ott ahol egy évszázada még Esmun pun 
isten szentélye állt. A forum viszont az alsó városban alakult ki az 
egykori pun agora helyén. 

Az egymást derékszögben metsző útvonalak alkotta Sájódkésa egy- 
hangúságát és merevségét különböző, reprezentatív célokat is szol- 
gáló épületek és egyéb létesítmények oldották fel: a fontosabb utak 
találkozásánál díszkapuk, templomok, szentélyek és kápolnák, a csá- 
szári család tagjait, helytartókat és a különböző helyi nagyságokat 
megörökítő szobrok, fedett sétányok, oszlopcsarnokok emelkedtek. 
A város szélén helyezték el a tömeges szórakózás — sokszor veszélyes 

tüntetésekre is alkalmat adó — intézményeit: a circust és az amphi- 
theatrumot. I 

Karthágó esetében az eredeti méreteket is ismerjük. A két főút- 
vonal egyenként 1780 méter (görög egység szerint tíz sztadion) 
hosszú volt, az eredeti városterület pedig kb. 315 hektár. Az egyes 
insulák, háztömbök mérete is nagyjából egységes: 148 x 35,5 méter, 
az útvonalak szélessége 7-től 12 méterig terjedt."§ Az eredetileg eléggé 
szerény méretű város növekedésének, külvárosokkal, suburbiumok- 
kal való kiegészítésének azonban semmi sem szabott határt. A római 
városokat egészen a III. század közepéig. rendszerint nem övezték fa- 
lak (Karthágó csak i. sz. 425-ben kapott városfalakat), s így szinte 
észrevétlen volt az átmenet a külvárosoktól, villanegyedektől s azo- 
kon túl húzódó temetőkertektől övezett város s a. vidék között. 


A császárkori Karthágó 


Karthágó már Augustus alatt úgy épült, hogy az egész római Africa 
legnagyobb városává, természetes központjává válhassék. Sztrabón, 
a nagy földrajztudós, Augustus kortársa már Afrika legnagyobb váro- 
sai között emlegeti,"" és könnyen lehet, hogy lakossága már ekkor 
megközelítette a százezer főt. Két évszázad alatt a lakosság, főként a 
környező kisebb városokból való betelepülés következtében, mintegy 
negyedmillióra növekedett, s "ezzel elérte vagy meg is haladta az egy- 
kori pun Karthágó lakosságát. 

Az egymást követő császárok újabb meg újabb építkezésekkel gaz- 
dagították a várost. Már Tiberius uralomra jutása óta (i. sz. 14) 
Karthágó lett Africa provincia proconsulának, tehát valamennyi 
afrikai helytartó közül a legmagasabb rangúnak a székhelye, s ilyen 
minőségében valamennyi africai provincia politikai központja. Itt 
tartották a provinciai városok küldötteinek évenkénti tanácskozását 
( concilium provinciarum ), rendszerint a császár születésnapján, s ezen 
a kötelező szerencsekívánatok mellett mód volt arra is, hogy a pro- 
vinciák lakói óhajaikat, javaslataikat is előterjesszék. Mint helytar- 
tói székhely, egy ideig saját legióstáborral is rendelkezett ; — itt állo- 
másozott az Augustusról elnevezett III. legio (legio III. Augusta). 

A császárság kezdetekor Africa provincia proconsula volt az egyet- 
len a senatus által kiküldött helytartó, aki egyben legióval is rendel- 
kező hadsereg élén állt. Gaius Caesar Caligula alatt ez a kivételes 
helyzet megváltozott. A legiót Karthágóból , vidékre" helyezték, s 
élére külön legioparancsnokot (legatus legionis) neveztek ki; Traia- 

nus óta a korábbi karthágói legio állandó székhelye a numidiai Lam- 
baesis lett, Karthágóban pedig csupán , kisegítő" (auxiliaris) had- 
erő maradt, a városi rendfenntartás érdekében pedig egy ezerfőnyi 
rendőrosztag (cohors urbana). 

Karthágó fejlődése, egyre újabb templomokkal és középületekkel 
való díszítése különösen a II-III. század császárai alatt öltött ha- 
talmas méreteket. Hadrianus, aki a várost személyesen is megláto- 
gatta, egy ellenőrizhetetlen hitelű közlés szerint olyannyira megked- 
velte, hogy a Hadriánopolis nevet akarta neki adni.9§ Minden bizony- 
nyal ő építette azt a vízvezetéket, amely 80 kilométer távolságból, 
a Mons Ziguensis (mai Dzsebel Zaghuan) magaslatairól hol oszlopokon 
nyugvó magasvezetéken, hol a dombok alatt húzódó mélyvezetéken 
szállította a vizet. A cementbe ágyazott ólomvezeték helyenként még 
ma is épségben megvan. A 180 cm magas és 82 cm széles főveze- 
ték egykori napi vízhozama mai becslés szerint mintegy 32 000 köb- 
méter lehetett. Miután biztosították a bőséges vízmennyiséget, meg- 
indulhatott a városi élethez elengedhetetlenül szükséges közfürdők 
építése. Ezek közül háromnak a nevét ismerjük: az Antoninus Pius 
és Maxentius császár nevét és a Gargilius (valószínűleg gazdag kar- 
thágói polgár) nevét viselő thermákat. Az építészeti maradványokból 
következtethetően ugyancsak Antoninus Pius idején épült a város 
80000 nézőt befogadó amphitheatruma; méretei tehát megközeli- 
tették a római Colosseumét. A hatalmas épület romjai évszázadokkal 
a város pusztulása után még a középkori arab utazókat is elkápráz- 
tatták. 

A III. század elején Karthágó a kortárs történetíró Hérodianosz 
szavai szerint9 az a város, amely csak Róma elsőségét kénytelen 
vita nélkül elismerni, de a birodalom második városának rangjáért 
már nem kilátástalanul verseng a Kelet nagy metropolisaival, Ale- 
xandriával és Antiokhiával. A karthágói feliratok jogos büszkeség- 
gel használhatták a colonia jogú város hagyományos kitüntető jel- 
zőjét: , splendidissima" — a , legragyogóbb" város. Akadnak azonban 
olyan feliratok is, amelyek a várost nyíltan állítják Róma mellé: 


. , invicta Roma, felix Carthago" (győzhetetlen Róma és boldog Kar- 


thágó) olvashatjuk az egyiken.!99 

Az Antoninus-császárok közül az utolsónak, Commodusnak még 
messzébbmenő tervei is voltak Karthágóval. Hadrianus után ő is új 
nevet — hosszú története során immár az ötödiket — akart adni a 
városnak, természetesen belefoglalva a saját nevét is: Colonia Ale- 
xandria togata Commodiana.191 

Az új elnevezés érvénye csak Commodus haláláig tartott (ha egyál- 

talán életbe lépett), mögötte mégis több rejlik, mint a császár sze- 
szélye és nagyzási hóbortja. Az egyiptomi lakosságnak a 170-es évek 
óta erősödő ellenállása miatt Alexandria egyre bizonytalanabb éle- 
lemforrása lett Rómának, sőt, az alexandriai gabona elmarádása 
miatt éppen Commodus idején súlyos éhínség s ebből eredő felkelés 
is sújtotta a birodalom fővárosát. Ennek a veszélyes helyzetnek a ki- hi 
küszöbölésére születhetett az a terv, hogy az Alexandriával már-már ; 
egyenrangú Karthágó váljék a , római", mert latin nyelvű és , togát ; 

viselő" új Alexandriává. Nyilván ezzel kapcsolatos, hogy ugyanez 
a császár Karthágó hajótulajdonosainak, a naviculariusoknak — aki- 
ken elsősorban múlt a Rómába való gabonaszállítások folyamatos- j 
sága — ugyanazokat az adókedvezményeket, monopóliumokat és j; 
kiváltságokat adományozta, amelyeket eddig csak Alexandria hajó- ii 
tulajdonosai élveztek. Karthágó valóban a legjobb úton volt afelé, mi 
hogy Róma után a Birodalom második városává váljék. 

: A császári kedvezés jelei még világosabban mutatkoztak meg az 
afrikai származású Severusok dinasztiája alatt. Septimius Severus 
(akiről a rossz nyelvek azt beszélték, hogy pun származású és néhány 
rokona még alig töri a latin nyelvet)? büszke volt afrikai származá- 
sára, és bizonyos önérzettel hangoztatta a pun Karthágó múltjára 
való emlékezését. Nyilván ennek jele, hogy egy késői, bizánci hír- 
adás szerint Hannibal sírját is helyreállíttatta: a , föníciai" múlt . 
immár maradéktalanul illeszkedhetett bele a pun világot is magába 
olvasztó Róma dicsőségébe.3 Ennél azonban sokkal nagyobb hord-. 
erejű volt az az intézkedés, amely Karthágót Ius Italicummal ru- 
házta fel.0t Ennek értelmében Karthágó egyenrangúvá lett Italia 
városaival, lakói mentesültek a földadó alól, földje nem számított 
többé provinciának. Emlékérem is hirdeti a kiváltság-adományozást. 
Indulgentia Augustorum in Carthaginem (,,a császárok kedvezése Kar- .. 
thágó számára") — a többes szám Septimius Severus és fiai, Geta és 
Caracalla hármas uralmára utal.105 
. Severusnak és utódainak rokonszenvét Karthágó iránt vallási té- 
nyezők is alátámasztották. A császári család tagjai Afrika és Kar- 
thágó isteneit a saját személyes védőisteneiknek is érezték: Így hódolt 
Severus a Iuno-kultusznak, és nevezte el a karthágói Saturnus mel- 
léknevére, a gyümölcshozó Frugiferre utalva a saját uralmával kez- 
dődő egész korszakot Saeculum Frugiferumnak. A császári család 
kései, egzaltált tagja, Elagabal, már arra is gondolt, hogy a karthá- 
gói égi istennő, Iuno Caelestis kultuszát Rómában is meghonosítja, 
oly módon, hogy ott , összeházasítja"? másik védőistenével, a szír, 
hemeszai eredetű Napistennel, Héliosszal. Caelestis ősi múltúnak 
tartott kultusz-szobrát már el is vitette Rómába, amikor egy össze- 
esküvés véget vetett fantasztikus elgondolásainak. 

A mintegy negyedmillióra duzzadt nagyváros virágzásának: csúcs- 
pontján, a 230-as években a Birodalomnak nemcsak egyik legnépe- 
sebb, hanem leggazdagabb, legpompásabb és legtekintélyesebb köz- 
pontjai közé emelkedett. Az a gazdasági, társadalmi, politikai és ka- 
tonai válság, amelynek első hulláma a Duna menti provinciákat már 
a II. század utolsó évtizedeiben elérte, Afrika metropolisában még 
nem volt érezhető. 

Karthágó és a római África 


Mi volt az alapja ennek a gazdagságnak ? Háttere legáltalánosabban 
maga a , Pax Romana", a Földközi-tenger medencéjében a hajózás- 
nak, a termelésnek és a szállításnak olyan biztonsága, amit a pun 
Karthágó nem volt képes sem megteremteni, sem élvezni. 

Időszámításunk első századában vált teljessé Róma uralma Afrika 
északi partvidékén. A Karthágó meghódításával megszerzett Africa 
provincia megszervezését egy fél évszázaddal követően jött létre tőle 
keletre Cyrenaica (i. e. 96), újabb fél évszázad múltán Caesar Nu- 
midiát csatolta provinciaként a birodalomhoz, Augustus óta pe- 
dig a keleti határszélen Egyiptom, nyugaton Mauretania vált az 
Imperium részévé. Róma afrikai birtokállománya a maga 350 000 km? 
területével az egész birodalom területének mintegy tizedrészét 
alkotta. Szokatlanul gyors és erőteljes urbanizálódás indult meg — fő- 
ként a római uralom stabilizálódása után — az egész térségben. A IV. 
század közepén az afrikai provinciákban mintegy 500 önkormány- 
zattal rendelkező város, municipium vagy colonia állt fenn. Közülük 
kiemelkedően a legnagyobb volt Karthágó: az egész afrikai térség 
gazdasági központja. 

Afrika gyors fejlődését rendkívül kedvező természeti adottságai- 
nak — s a karthágói gazdálkodás nyújtotta előzményeknek köszön- 
hette. Az ókori földrajzi írók már a pun Afrikát is úgy tekintették, 
mint a Földközi-tenger térségének nagy veteményes- és gyümölcsös- 
kertjét. A birodalom hatalmas felvevőpiacnak bizonyult, s a számos 
gyengén termő provincia szinte korlátlanul használhatta fel a ter- 
mékeny területek gabonáját és gyümölcsét. A rómaiak nemcsak a 
Karthágó által már megművelt területeken, hanem déli irányban egé- 
szen a sivatag széléig meghonosították az akkor korszerű mezőgaz- 
dasági technikát. 

Afrika elsősorban gabonatermő terület maradt; az antik források 
szerint évi negyvenmillió modius (kb. 300 000 tonna) gabonát szol- 
gáltatott be a római plebs urbana gabonaellátására, amelynek Egyip- 
tom mellett — de azt is kétszeresen meghaladó mértékben — legfőbb 
forrása volt. Nyilván ezen a terményadó jellegű beszolgáltatáson 
túlmenően is nagy mennyiségű gabona áramlott kereskedelmi célból 
Italiába és a provinciákba (főként a görög városokba). Ezenkí- 
vül a pun idők utolsó szakaszában kialakult, de a római fennhatóság 
alatt felvirágzott olajtermelés és olajütés jelentette a gazdagodás 
forrását,107 (de az afrikai olajat még mindig gyengébb minőségűnek 
tartották -a görög, italiai és hispaniai eredetű olajnál, és főként vilás 

gításra, olajmécsesek töltésére, továbbá kenőcsök készítésére hasz- 
nálták). Afrika további sajátos, de az akkori körülmények között igen 
jelentős. specialitása volt a circusi és amphitheatrumi játékokhoz 
szükséges versenylovak, továbbá oroszlánok, párducok, medvék, 
hiénák, elefántok elfogása és szállítása.19 Ez roppant ügyességet igé- 
nyelt (a vadállatokat nem elejteni kellett, hanem élve és sértetlenül 
elfogni), és belföldi vadászok mellett, időnként még római legionari u- 
sokat is befogtak ebbe az életveszélyes munkába. De az afrikai pro- 
vinciák egyéb természeti kincsekben is bővelkedtek. A karavánkeres- 
kedelem igénybevételével elefántcsontot, ébenfát, díszbútorok szá- 
mára szükséges tujafát, mozaikkészítésnél használatos színes kőze- 
teket, márványt, féldrágaköveket szállítottak a Birodalom szívébe. 
Az előbbieknél kisebb jelentőségű, de mégsem elhanyagolható té- 
nyező volt az észak-afrikai hegyvidék vas-, ólom-, réz- és ónbányá- 
szata. 

Afrika tehát elsősorban mezőgazdasági, másodsorban általában 
nyersanyagszolgáltató terület volt a birodalom gazdasági rendszerén 
belül. Ehhez a szerepéhez viszonyítva egészen másodlagos volt a fel- 
dolgozó ipar. Városaiban általában kevés volt a kézműves, és ala- 
csony szintű a kézművesek szervezettsége. Galliához, Italiához, 
Kisázsiához képest pl. Afrikában kevés volt a kézműipari colle- 
gium. j 
. : Karthágó elsősorban mezőgazdasági termékeinek, ezen túlmenően 
az afrikai provinciákból származó egyéb nyersanyagoknak és nem 
utolsósorban a vadállatexportnak a legnagyobb (bár nem egyetlen) 
afrikai kikötőjeként tett szert gazdagságra. Mint Észak-Afrikának 
Szicíliához és Italiához legközelebb eső, egyébként is központi fek- 
vésű kikötője, természetes kiindulópontja volt az Ostia felé irányuló 
gabonaszállítmányoknak. Hajótulajdonosai, szállítói afrikai viszony- 
latban a leggazdagabbak és a legtekintélyesebbek közé számítottak ; 
Ostia kikötőjének központi épületében még ma is látható a karthá- 
gói hajósok közös kereskedelmi irodája. A kikötő jelentősége révén 
Karthágó ezeknek a nyersanyagoknak és élelmiszereknek nemcsak 


. szállítója és közvetítője, hanem felvásárlója is volt. Egyes kereskedők 


csoportjai — így a hajósokon kívül a borkereskedők, olajkereskedők, 
ezüstművesek és ékszerészek — külön collegiumokat alkottak.199 
De a többi városhoz képest nagyobb volt a kézműipara is, főként 
azokban az ágazatokban, amelyek már az egykori pun Karthágóban 
is virágzottak. A római korban is nevezetesek voltak a karthágói 
bíborcsigahalászok és bíborfestők, takácsok és ruhafestők, üvegfú- 
vók és ékszerészek. Egy karthágói származású üvegfúvó sírfeliratá- 

ból kiderül, hogy Lugdunumba (a mai Lyon) költözött, s ott lett , az 
üvegipar mesterévé" (Iulius Alexander, civis Carthaginiensis, na- 
tione Afer, opifex artis vitrariae"").19 

A város jelentőségét csak fokozta központi helyzete az afrikai pro- 
vinciákat behálózó római útrendszeren belül. Afrikában az ország- 
utak építését már Tiberius megkezdte, Traianus alatt az útépítés 
üteme meggyorsult, a Severusok alatt pedig létrejött a minden fon- 
tosabb települést összekapcsoló egységes úthálózat. Karthágóból in- 
dult ki a II. század közepén épült tengerparti katonai és kereskedelmi 
főútvonal Alexandria felé, fontosabb állomásain kiágazásokkal a déli 
központok irányában. Más útvonalak a hátország valamennyi na- 
gyobb városával teremtettek közvetlen kapcsolatot. A Karthágó 
és a karavánutak végpontja, Sabratha közötti útvonal pedig a siva- 
tagon át haladó kereskedelem legfontosabb központjával biztosí- 
tott összeköttetést. 


A város és lakói 


A római Karthágó első nagy fejlődési szakaszának eredményeként az 
I. század végétől a III. század közepéig terjedő időszakban nemcsak 
Africa proconsularis provincia fővárosa, s a legtekintélyesebb afrikai 
provinciai helytartó székhelye, hanem az egész római Africa politikai, 
kulturális és gazdasági központja volt. Kik alkották ennek a város- 
nak több mint negyedmilliós lakosságát, miből és hogyan éltek, mi- 
vel töltötték idejüket? 

Az első colonusok zömmel italiai eredetű, földnélkülivé lett parasz- 
tok vagy veteranusok voltak, akik Karthágó térségében jutottak 
jókora földbirtokhoz. De már kezdettől fogva jelentős volt a beköl- 
tözés a többi pun városból és Numidiából is. A császárkor kezdetén 
Karthágó soknyelvű lakosságán, a civitason belül külön szervezked- 
tek az italiai jövevények, s a pun-libüai lakossággal szemben önálló 
gyülekezetet (conventust vagy pagust) alkottak. A karthágói lakos- 
ság közös határozatait megörökítő feliratok nem egyszer külön ki- 
emelik, hogy azok a pagus et civitas közös elhatározásából születtek. 
Az idők folyamán ez a kettősség elhalványult, s amilyen mértékben 
a római polgárjog adományozása mind gyakoribb jelenséggé lett, 
teljesen meg is szűnt. Karthágó lakossága, bármilyen származású volt 
is eredetileg, elsősorban a Római Birodalom polgárának vallotta és 
érezte magát. Nem volt szégyen a pun vagy görög származás, de 
mindenki igazi rómainak akarta magát feltüntetni. Papinius Statius 

egy epigrammájában azzal dicséri egy afrikai származású, Leptis 
városban született jótevőjét, hogy sem arcvonásain, sem kiejtésén 
nem érezhető már a pun eredet: ő már igazi italiaivá lett. (,,Non 
sermo Poenus, non habitus tibi/Externa non mens — Italus, Ita- 
lus! 9) 

A lakosság élén, mint leginkább hangadó csoport, a városban élő 
jómódú földbirtokosok állottak. Jövedelmük és tekintélyes vagyonuk 
fő forrása földbirtokuk volt, ezt azonban kiegészítő gazdasági tevé- 
kenység is kísérte. A gabonatermelők gabonakereskedelemmel és 
szállítással is foglalkoztak, az olajtermelők saját birtokukon állítot- 
ták fel az olajütőket, s általában egy-egy nagybirtok állandó jöve- 
delme adta a szükséges biztonságot az egyébként kockázatos jöve- 
delmű tengeri szállítóknak, hajótulajdonosoknak is. Ebből a leggaz- 
dagabb csoportból került ki a városi curia; a 100 tagú tanács; kö- 
zülük választották a városi méltóságokat, az évenként váltakozó 
duumvireket (,,a kettős bizottság" tagjait), az ötévenként hivatalba 
lépő guinguennalisokat s a város rendjéért, pénzügyeinek kezeléséért 
és ellátásáért felelős, alacsonyabb rangú tisztviselőket, az aediliseket, 
guaestorokat s a II. század vége óta az annonariusokat (ellátási ügyin- 
tézőket) is. Annak, hogy ezekbe a tisztségekbe s a városi tanácsba 
csak a legjobb módúak kerülhessenek, megvolt a jogszokáson alapuló 
garanciája. A hivatalba lépéskor megfelelő , tisztségviselési díjat" 
(summa honoraria) kellett lefizetni, de illemszabály volt a kötelező 
minimum túlfizetése is. Karthágó gazdagságát s az itt viselhető tiszt- 
ségek társadalmi súlyát bizonyítják a fennmaradt adatok az ily alkal- 
makkor lefizetett összegekről. Karthágóban egy guinguennalis 38 000 
sestertiust ajánlott fel tisztségéért. (Igaz, hogy ez a legmagasabb 
rangú és legritkábban elérhető volt valamennyi városi tisztség közül.) 
Egy másik provinciai székhelyen, Cirtában, 20 000 sestertius volt a 
taksa, egy olyan, nem jelentéktelen városban, mint Hippo Regius, ele- 
gendő volt 10 000 sestertius ; az átlagosnak tekinthető afrikai városok- 
ban, amilyen Thugga, Thamugadi, Theveste, már 4—5000 sestertiusért 
hivatalhoz lehetett jutni — olyan kisvárosban viszont, mint Althibu- 
rus, már 2000 sestertius képesített a városi tisztség betöltésére.112 

A. tisztségre való megválasztás alkalmából tett előírásszerű fel- 
ajánlás még mindig nem elégítette ki önmagában a társadalmi elvá- 
rásokat. Néha már a hivatalba lépés idején, rendszerint azonban a 


hivatali idő eredményes betöltése után illő volt további felajánlásokat 


is tenni. Ez legalábbis egy szobor, esetleg díszkapu, jobb esetben egész 
templom építését vagy restaurálását jelentette. Ehelyett (vagy ezen 
felül) a polgárok részére lakomák, gladiátori és vadállati játékok ren- 

dezése, pénzosztás, esetleg évenkénti megvendégelés céljait szolgáló 
alapítvány is szolgálhatta a tiszteletre méltó decurio (tanácstag) em- 
lékének fenntartását. A nagy költségeket önző szempontból is érde- 
mes volt vállaini. A városi tanács tagjai és tisztségviselői jelentős 
jogokkal is rendelkeztek. Tőlük függött a város territóriumán az 
adók elosztása és behajtása (ezt pedig úgy intézhették, hogy maguk 
ne járjanak rosszul), ők kezelték és adták bérbe a város közös föld- 
jeit (tanácstag ugyan a római jog szerint nem bérelhetett egyben vá- 
rosi földet is — de mindenkinek lehetett rokona, jó barátja, megbí- 
zottja), a duumvirek első fokon ítélkeztek a provincia lakói felett 
mind polgári, mind pedig büntetőjogi ügyekben, a curia gondoskodott 
a közellátásról, ellenőrizte a piaci árakat, alkalmazta a város fizetett 
tisztviselőit, ellenőrizte a városban működő pénzverdét (ez azonban 
csak bronzérméket bocsáthatott ki), gondoskodott a középületek és 
templomok karbantartásáról, és kezelte a templomok fenntartását 
szolgáló alapítványokat. Mindez olyan befolyást és közvetlen anyagi 
előnyöket is jelentett a tanács tagjai számára, amelyért érdemes volt 
a tisztségviselési díjat lefizetni, s az egyéb költségeket is vállalni. 
Azok a városi tisztségviselők, akik megválasztásuk idején még nem 
voltak római polgárok, a városi tanács tagjaiként elnyerték a teljes 
értékű polgárjogot. A léggazdagabbak közülük a római lovagok 
sorába is emelkedhettek, s bekerülhettek a magasabb császári bü- 
rokráciába is. Jó néhány sírkő örökítette meg olyan gazdag karthágói 
polgárok nevét, akik a városi curia tagjai közül emelkedtek a biro- 
dalmi arisztokrácia sorai közé. Magas rang volt tehát a karthágói 
tanács tagjának lenni. Apuleius úgy érzi: , Ha ebben a curiában 
valaki szólásra emelkedhetik, vagy legalább nevét említésre méltat- 
ják — ez a legnagyobb kitüntetés. "1!" Karthágói tanácstagok szíve- 
sen látott patrónusai voltak a kisebb vidéki városoknak: nyilván 
azért, mert megfelelő összeköttetésekkel rendelkeztek a római pro- 
vinciális közigazgatás legmagasabb köreihez. I 

Egy olyan jelentős városnak, amilyen Karthágó volt, tanácsa a 
helyi ügyeken túl, birodalmi kérdésekbe is beleszólhatott. A helytar- 
tók a provinciát illető fontosabb döntéseket székhelyük tanácsának 
tagjaival beszélték meg. Piinius levelezése! beszámol arról, hogy egy 
kisebb város, Leptis tanácsa panaszt emelt egy helytartó ellen, s ezt 
a központi kormányzat oly komolyan vette, hogy a senatus két ülé- 
sen is foglalkozott az üggyel a császár személyes elnöklete alatt, s az 
. afrikaiak panaszának képviseletére nem kisebb személyeket kértek 
fel, mint Plinius és Tacitus. Karthágó tanácsának véleménye ha- 
sonló ügyekben nyilván még erőteljesebben érvényesülhetett. 

Az az arisztokrata réteg, amely Karthágóban a városi tanács tag- 
jait (a decuriókat) és tisztviselőit adta, s amelyet a curialisok rend- 
jének neveztek, hozzávetőleges becslés szerint a lakosság mintegy 15 
százalékát alkotta, tehát mintegy 8-9000 családot. Ez a viszonylag 
széles vezető réteg csak jogilag alkotott zárt egységet, közös kivált- 
ságokkal és a társadalmi illem szerint mindenkire kiterjedő kötele- 
zettségekkel. Társadalmilag , nyílt" volt, alulról állandóan újabb és 
újabb személyekkel egészült ki. Volt tehát az afrikai városokban 
általában és Karthágóban valószínűleg nagyobb mértékben is egy 
olyan társadalmi mozgás, amelynek fő iránya a II. században még 
alulról felfelé mutatott. Néhány megkapó sírfelirat számol be szere- 
tetre méltó naivsággal olyan , alulról indult" karrierekről, amelyek a 
kézművesi vagy napszámosi sorból vezettek az áhított csúcsig: egy 
közepes nagyságú város tanácstagságáig. 

A városi tanács tagságára nem általában a vagyon, hanem köze- 
lebbről a földbirtok kvalifikált. A földbirtokosok egy része rabszolga- 
tartó volt. Afrikában már a pun idők óta elterjedt és a II. században 
már meglehetősen életerős volt a rabszolgatartó latifundium. Petro- 
nius egyik hőse azzal dicsekszik, hogy numidiai földjein dolgozó 
rabszolgáiból olyan sereget szervezhetne, amely még Karthágót is el- 
foglalhatná.55 A madaurai Apuleius dúsgazdag feleségének (akit 
ellenségei szerint csak mágikus praktikák igénybevételével tudott 
meghódítani) földbirtokán 400 rabszolga robotolt.4§ Apuleius köz- 
léseiből azonban az is kiderül, hogy az ő korában, a 160 körüli évek- 
ben a rabszolgatartó latifundium már nem egyetlen formája volt a 
földbirtoknak. Ekkor már elterjedt a nagybirtok másik formája, 
amelyen a földet kisbérletek szervezésével, colonusok tartásával 
értékesítették.47 A fennmaradt feliratok és jogi források szerint 


Afrika egyik hazája volt a colonus-tartó nagybirtoknak. Hadrianus 


idején a provincia császári nagybirtokain a colonusok jogi helyzetét 
már egységes keretszerződés, az ún. lex Manciana szabályozta, s ez 
oly időtállónak bizonyult, hogy még a vandál királyok birtokainak 
bérlői is ennek előírásai szerint teljesítették kötelezettségeiket. 
A császári birtokok analógiájára pedig — mint Apuleius közléseiből is 
kitűnik — a magánnagybirtokosok is mindinkább a bérleti rendszerre 
tértek át. Ez a II. században lehetőséget adott nekik arra, hogy gond- 
talanul élvezzék a nagyvárosi élet kényelmét, s a bérlőkkel való 
bajlódást egy szerződéses alkalmazottra, a conductorra bízzák. A kö- 
zépbirtokosok azonban — mivel jövedelmük a föld bérbeadása ese- 
tén nem lett volna elegendő — még ragaszkodtak a kizsákmányolás 
hagyományos, rabszolgatartó formájához. A II. században tehát a 

városban (de mindenesetre a város tágabb térségében, territoriu- 
mán) élő birtokosoknak már két, egymástól jól megkülönböztethető 
kategóriája alakult ki: a földjüket legnagyobbrészt bérlet formájában 
értékesítő nagybirtokosoké s a rabszolgatartó formához ragaszkodó 
középbirtokosoké. 

A. tanácstagságra alkalmas földbirtokosok mellett a város jobb 
módú lakosságának másik rétegét a kereskedők alkották : bor-, olaj-, 
gabonakereskedők, önálló vállalkozók, szállítók és hajótulajdonosok, 
nagyobb műhelyek tulajdonosai. Ezek — mivel a tanács tagságának 
fokáig nem emelkedhettek — közös érdekeiket más szervezeti for- 
mában érvényesítették. Akik állami szolgáltatásokat is teljesítettek, 
például a gabonaszállítók, corpusokba, az állami szempontból érdek- 
telen tevékenységet folytatók collegiumokba tömörültek, részben ki- 
váltságok elnyerése érdekében, részben csupán közös érdekeik vé- 
delmében és önsegélyezés céljából. 

A harmadik, gazdaságilag az előbbi csoportokhoz nem mérhető, de 
annál befolyásosabb társadalmi csoportot alkotta a városi értelmi- 
ség. Karthágó Afrikának iskolákban leggazdagabb városa, valóság- 
gal iskolaváros volt. Rhétor-iskoláiba és jogi szakiskoláiba az egész 
római Africából özönlöttek a tanítványok. Apuleius, aki kisvárosban, 
Madaurában született, de iskoláit Karthágóban végezte, e szavakkal 
hódolt annak a városnak, amelyben műveltségét megszerezte: ,,Tu- 
dásom hódolatát mutatom be nektek, karthágóiak, hálából azokért az 
ismeretekért, melyeket ifjú koromban nálatok: szereztem. Bárhol já- 
rok is, a ti városotok tanítványának vallom magamat, a ti mesterei- 
teket magasztalom, a nálatok szerzett ismereteimet művelem to- 
vább, a ti szellemi kincseiteknek szerzek dicsőséget, s a ti istenei- 
tek szent nevét hirdetem ".118 I 

Miből és hogyan élt azonban a város lakosságának az a túlnyomó 
többsége, amely nem tartozott sem a földbirtokosok, sem a jómódú 
kereskedők, vállalkozók és műhelytulajdonosok, sem az értelmiség 
különböző csoportjai közé? A legkülönbözőbb foglalkozásokat űz- 
ték: önálló kézművesek, kiskereskedők, pékek, szatócsok vagy kocs- 
márosok, írnokok, szabad bérmunkások, napszámosok s a kikötőben 
dolgozó málhahordók és rakodómunkások egyaránt a városi po- 
pulus fogalomkörébe tartoztak. A közrendű lakosság politikai befo- 
Ilyása nyilván messze elmaradt a városi arisztokráciától, de mégsem 
kicsinyelhető le. Népgyűléseket az afrikai városokban s így Karthá- 
góban is egészen a IV. századig tartottak, s ebben a vonatkozásban 
ekkor már Afrika egészen egyedülálló helyet foglalt el a birodalom- 
ban. Még az V. század elejéről is van olyan rendeletük, amely az adó- 

behajtók kinevezését a nép jelenlétéhez köti.!!9 Azok a tényszerű ada- 
tok, amelyek feliratokon a karthágói , nép követeléséről" (postula- 
tio populi), , a nép parancsáról" (populi iussu) szólnak, persze in- 
kább csak apró-cseprő ügyekre vonatkoznak: szobrok felállítására, 
városi tisztviselők beiktatására. Egy kései adat?" mindemellett arról 
szól, hogy az előkelők provinciai gyűlésének utolsó összejövetele 
mindig nyilvános volt, a Forumon kellett tartani a nép jelenlétében, 
s Karthágó lakosságának ott törvényes lehetősége volt a helytartók 
működéséről véleményt nyilvánítani. Ez azonban nem szabályos 
szavazás, hanem nyilván az előkelők által megszervezett acclamatio, 
felkiáltás formájában történt. 

A legális lehetőségeken túlmenően is szóhoz juthatott a városi köz- 
vélemény. Gyakoriak voltak Karthágóban is a circusi és amphitheat- 
rumi tüntetések. Egy másik áfrikai városban, Hadrumetumban még 
az is megtörtént, hogy Vespasianust, az akkori helytartót (a későbbi 
császárt) a távozásakor répákkal hajigálták meg." 

A városi lakosságot legfőképpen érdeklő két kérdés Afrikában is, 
csakúgy mint Rómában a közellátás és hivatalos szórakoztatás 
— panem et circenses — problémája volt. Az ilyen ügyekben a városi la- 
kosság nem ismert tréfát. Amikor a IV. században egy afrikai hely- 
tartó, Hymettius éhínség idején állami pénzen gabonát osztatott 
Karthágó lakosságának, s ezért utólag Rómában felelősségre vonták, 
a karthágói tanács közbenjárására utólag nemcsak rehabilitálták, 
hanem a városban még a szobrát is felállíttatták.!?? 

Nem kis gondot okozott a hatóságoknak a városi lakosság szóra- 
kozási és higiéniai igényeiről való gondoskodás sem. Karthágóban há- 
rom thermae is szolgálta nemcsak a tisztálkodást, hanem a tested- 
zést és a sokoldalú szórakozást is. A magasabb szintű szórakozási igé- 
nyeket a színházak és zenetermek elégítették ki. A karthágói szín- 
ház nézőterét és színpadát díszítő mozaikok ábrázolásai előszeretettel 
a görög és római színház klasszikus szerzőinek, főként Euripidésznek, 
Szophoklésznek, a latinok közül a vígjátékíró Terentiusnak a darab- 
jaiból választott jeleneteket mutattak be. Ebből arra következtet- 
hetünk, hogy ezeknek a szerzőknek a műveit is bemutatták. A leg- 
gyakrabban mégis a könnyű műfajoknak hódoltak. Legkedveltebbek 
a mimus és pantomimus játékok voltak. Az előbbiek — mai kifeje- 
zéssel élve — a revü és zenés-táncos-énekes vígjáték, az operett 
mezsgyéjén állottak ; egy-egy műsor több összefüggő vagy egymástól 
független jelenetből állt, melyeket alkalmilag szerződtetett vándor- 
színészegyüttesek adtak elő. Különös vonzóerőt jelentett már akkor 
is a táncosnők (mimák) rendkívül lenge ruházata. A pantomimusok 

pedig a mai pantomimhoz és baletthez hasonlóan, tánccal és test- 
mozgással kifejezett drámai jelenetekből álltak. 

A szórakoztatás legalsóbb szintjén álltak a körszínházak (amphi- 
theatrumok) és a circusok költséges játékai. Rómában és az italiai 
városokban az amphitheatrumok legkedveltebb produkcióját a gla- 
diator-viadalok jelentették. A provinciákban s így Afrikában is a 
gladiátorok mutatványaira csak ritkán, évente legfeljebb egyszer- 
kétszer került sor; ugyanis rendkívül költséges lett volna, akár hadi- 
foglyokat, akár pénzen vásárolt rabszolgákat, akár önként jelentke- 
zőket (mert ilyenek is akadtak erre a veszélyes foglalkozásra) hóna- 
pokon keresztül drága pénzen kiképezni és felszerelni, csak azért, 
hogy esetleg már első vagy második fellépésük alkalmával életüket 
veszítsék, vagy egész életükre harcképtelenné váljanak. A gladiatori 
játékokat némileg pótolták a legionariusok játékos párharcai — ezek- 
nél azonban nagyon vigyáztak arra, hogy csak játékfegyverekkel 
küzdjenek, és komoly sebesülésre ne kerüljön sor. 

A gladiatorok viadalait a provinciákban s Afrikában is a vadálla- 
tok küzdelmei, esetleg a nyilvános kivégzések pótolták. A legkülön- 
bözőbb vadállatokban bővelkedő Afrika amphitheatrumaiban a ve- 
natióknak, a vadállatok küzdelmeinek igen változatos formái ala- 
kultak ki, s ezek egyike-másika teljesen kielégíthette a tömegek mes- 
terségesen is felszított szadizmusát. Vagy különböző fajta kiéheztetett 
vadállatokat bocsátottak egymásnak (tigris harcolt medve ellen, 
oroszlán bikával, elefánt orrszarvúval), vagy jól felfegyverzett hiva- 
tásos gladiátorokat állítottak szembe a bestiákkal (de ez esetben a 
gladiatornak volt körülbelül annyi lehetősége a túlélésre, mint a 
modern bikaviadalok torreádorainak), vagy pedig — ami a legkegyet- 
lenebb módszer volt — halálra ítélt gonosztevőket (vagy gonosztevők- 
ként elítélt ártatlanokat) használtak fel a tömegek szórakoztatására. 
Ezeket vagy alig felfegyverzetten, vagy teljesen fegyvertelenül 
— vagy éppenséggel megkötözötten — dobták oda a vadállatok elé. 
(Egy Sabratha amphitheatrumában fennmaradt mozaik két garaiman- 
ta afrikai harcost ábrázol, amint egy harci kocsira kötözve tolják 
be őket az amphitheatrumba, hogy a vadállatok szétszaggassák 
őket.) A korai kereszténység egyik legismertebb tragikus eseménye 
éppen Karthágó amphitheatrumában zajlott le. Septimius Severus 
uralkodása alatt (203-ban) öt keresztény hitvallót ítéltek a vadálla- 
tok által való szétszaggatásra. Mindegyiküket más-más vadállat elé 
dobták : egyet leopárd, egyet medve, egyet pedig vadkan elé ; a dühödt 
vadkan azonban a keresztény hitvallót megkímélte, és saját idomí- 
tóját döfte halálra. Két fiatal leányt tehenekkel tapostattak halálra. 

A rendezők találékonysága azonban még ennél is kegyetlenebb és 
bonyolultabb módszereket eszelt ki. Egy Thysdrusból (a mai El- 
Dzsem) származó terrakotta szoborcsoport meztelenre vetkőztetett 
nőt ábrázol, akit bika hátára kötöztek, s ennek ugrik neki egy pár- 
duc. A nyilvános kivégzések színpadiasabb lehetőségeit is megtalál- 
ták. Irodalmi leírásból ismerjük azt az esetet, hogy Euripidésznek 
Héraklész haláláról szóló tragédiáját kivételesen amphitheatrumban 
mutatták be; Héraklész szerepét színész játszotta, de amikor az utolsó 
jelenetre, Héraklész tűzhalálára került sor, a színész helyett halálra 
ítélt gonosztevőt hurcoltak a porondra és megégették. Moralisták, 
filozófusok, egyházi szerzők eredménytelenül tiltakoztak a nyilvá- 
nos kegyetlenkedés felháborító jelenetei ellen. Tertullianus egyház- 


. atya, karthágói diaconus külön tanulmányban ítélte el az amphi- 


theatrumi és ciírcusi látványosságokat.!? Ezek azonban mégsem veszí- 
tettek népszerűségükből mindaddig, amíg a keresztény császárok, 
az egyházi követelések hatása alatt, hatalmi szóval be nem tiltották. 

Az amphitheatrumi kegyetlenkedéseknél nem kevésbé népszerűek 
voltak a circusokban tartott kocsiversenyek. Miként a többi nagyvá- 
rosban, úgy Karthágóban is kialakultak a hagyományos circusi pár- 
tok, amelyeket az általuk választott színről neveztek el. Mint min- 
denütt, Rómában s a kora középkori Konstantinápolyban (Konsz- 
tantinopolisz) egyaránt, Karthágóban is a kékek és a zöldek pártja 
volt a legerősebb. Csak sejthetjük, de Karthágóban határozott bizo- 
nyítékunk nincs erre, hogy a circusi pártok szenvedélyes harcai, sok- 
szor tömegméretű verekedései mögött társadalmi, politikai ellentétek 
is feszültek. Ha Konstantinápoly későbbi analógiáját érvényesítjük 
Karthágóra is, feltehetjük, hogy a kékek pártja inkább arisztokra- 
tikus színezetű volt, ezt pénzelték a gazdag földbirtokosok, míg a 
zöld színt viselő kocsiversenyzők szurkolói főként a kézművesek s a 
városi plebejus rétegek közül kerültek ki. Karthágóban az ásatások 
feltárták a , kékek" pártjának közös klubhelyiségét is; a kék szín 
legkülönbözőbb árnyalataiban pompázó mozaikjai circusi kocsiver- 
senyek jeleneteit ábrázolják, a mozaikkövekből kirakott feliratok 
pedig a venetusoknak, a kékek jelöltjeinek kívánnak sok sikert.12t 
A ciírcusi versenyeket — mint világi hívságokat — az antik filozófiai 
morál s az egyház ugyanúgy elítélte, mint a vadállatokkal való via- 
dalokat; ez azonban nem ártott népszerűségüknek. Alypius, a ké- 
sőbbi karthágói püspök (350 körül) fiatal korában szenvedélyes lá- 
togatója volt a circusnak, s erről csak egyházi méltóságának elnyeré- 
sekor mondott le.125 

A római Karthágó vallása 


A római Karthágó életstílusában mindenekelőtt , római" város volt. 
Épületei, közintézményei, lakosságának időbeosztása, munkája, ér- 
deklődése és szórakozása nagyjában-egészében megfelelt a többi 
afrikai, illetve Afrikán kívüli hasonló nagyságrendű város jellegének 
és színvonalának. Észrevehettük azonban már eddig is, hogy a ró- 
mai Karthágó sok mindenben örököse és folytatója volt pun törté- 
neti elődjének. Gazdasági élete sok ősi vonást őrzött meg vagy élesz- 
tett újjá. Nemcsak a földrajzi és gazdasági körülmények azonos- 
ságával, hanem a Karthágóba betelepült pun lakosság hagyományai- 
val is magyarázható, hogy a római város jellegzetes iparágai, a bíbor- 
festés, üvegfestés és olajütés, ugyanazok voltak, mint egykor a pun 
Karthágóban. A történeti folytonosság észrevehető a szellemi élet és 
magatartás egyes, kirívóan pun, afrikai vagy karthágói jellegűnek 
tartott formáin is. 

Legerőteljesebben és legellenőrizhetőbb formában a pun hagyomá- 
nyok továbbélése a római Karthágó és általában a római Africa vallá- 
sában észlelhető. Ezen a téren is a természetes kettősség érvényesült. 
Karthágó mint római város a római birodalom hivatalos isteneit 
tisztelte, ám tovább éltek a pun nép vallási hagyományai is. A pun 
Karthágó istenei, esetleg új néven, de tovább éltek a római városban 
is. Ez nem mondott ellent Róma hivatalos valláspolitikájának sem. 
A római sereg ugyanis csak Karthágó államisága, politikai hatalma 
és népének hatalmi aspirációi ellen küzdött, de istenei ellen nem 
harcolt. Római hagyomány szerint Karthágó végső ostromának kez- 
detén is végrehajtották az , istenek előszólításának", az evocatio deo- 
rumnak ősi szertartását. Egy kései, V. századi római szerző, Macro- 
bius!26 meg is őrizte ennek hivatalos formáját. , Bárki vagy Te, isten 
vagy istennő, aki Karthágó népét és államát oltalmad alatt tartod 
— hozzád fordulok, ki eddig védted ezt a várost és lakosságát! Hoz- 
zátok könyörgök, nektek hódolok, és titeket kérlellek arra: hagyjá- 
tok el Karthágó népét és államát, városát, szentélyeit, templomait és 
lakóházait, távozzatok ezekből, és sújtsátok ezt a népet és államát 
félelemmel, rettegéssel, esztelenséggel. Hagyjátok el városotokat, 
költözzetek mihozzánk, Rómába, tekintsétek a mi városunkat, szen- 
télyeinket, templomainkat és lakóházainkat kedvesebbnek, mint el- 
eddig Karthágót, vezéreljetek a jövőben minket, a római népet és 
seregét úgy, hogy ezt észlelhessük és észrevehessük. Ha így tesztek, 
fogadom, hogy templomot építünk számotokra, s ünnepi játékokat 
rendezünk." Az újabb kutatás kétségbe vonja a Macrobius által idé- 

zett szöveg hitelességét; valóban lehetséges, hogy császárkori kohol- 
mányról van szó. Ebben az esetben is roppant jellemző azonban ez a 
magatartás Karthágó isteneivel szemben. A császárkori Róma a le- 
győzött város isteneit befogadta a maga pantheonjába — mint ahogy 
valószínű, hogy már. a kisázsiai Kübelé kultuszának átvétele a pun 
háborúk idején is részben azért történt meg, mert ezt az istennőt 
Karthágó istenasszonyával, Tanittal is azonosították. Ha pedig 
Karthágó ősi isteneit megtisztelték azzal, hogy kultuszukat Rómába 
is átplántálták, miért ne tisztelték volna őket tovább abban a város- 
ban, amely legősibb otthonuknak számított ? 

A római Karthágó lakói a vallás területén is megadták Rómának, 
ami Rómáé, s a császárnak, ami a császáré. A Byrsa csúcsán, a Cardo 
Maximus és Decumanus Maximus találkozásának pontján, Esmun 
régi szentélyének helyén épült Iuppiter, Iuno és Minerva új, impozáns 
méretű temploma. A birodalom többi istenei, köztük a megszemélye- 
sített Roma istennő (Dea Roma) is megkapták a maguk templomát 
Karthágóban ugyanúgy, mint Afrika s a birodalom többi városában. 
Meghonosították a császárkultuszt is. Karthágóban is megalakult az 
Augustales papi collegiuma, éspedig — a városok többségétől elté- 
rően — nem felszabadított rabszolgákból, hanem lovagrendi, de 
mindenesetre szabad férfiakból. Külön oltár, az Ara Gentis Augustae 
szolgálta a császári nemzetség iránti hódolatot. Észrevehető azon- 
ban, hogy a , hivatalos" istenek — Iuppitertől a császár személyéig — 
csak a , hivatalos" körök hódolatát élvezték. A tiszteletükre emelt 
feliratok legnagyobb része a városi curiák tagjaitól s a császári kor- 
mányzat hivatalos képviselőitől származott. A tömegek — a városok- 
ban csakúgy, mint a vidéken — inkább azokat az ősi, még pun időkre 
visszanyúló isteneket tisztelték, akik számukra a római Saturnus, 
Caelestis, Aesculapius és Ceres alakjában jelentek meg. Az afrikai 
bennszülött lakosság Saturnus és Caelestis kultuszát érezte igazán 
a sajátjának. A régi áldozóhely, a Tófet kultuszát nem újították fel, 
ámde Ba"al-Hammon és Tanit, azaz: Kronosz és Héra templomának 
helyén most Saturnusnak és Iunónak, az ősi pun istenek római meg- 
felelőinek templomai épültek. 

Karthágótól néhány kilométerre emelkedett egy magaslat, amely- 
nek helyi istenét Saturnus Balcaranensis néven tisztelték.17 A barbár 
hangzású melléknév voltaképpen föníciai szó: Ba"al-Oarnain, a , két 
szarv ura", a kétszarvú isten, s ebben az elnevezésben még tovább él 
a föníciai Baal isten egykori ábrázolásának módja, amely még az 
Ótestamentum Jahve-elképzelésére és -ábrázolására is hatott, és tá- 
voli hatása Michelangelo híres Mózes-szobrán is szemlélhető. Az ősi 

hít és helyi kultusz máig is terjedő továbbélésének jele, hogy a domb 
neve ma is Dzu1-Oornin (,,a két szarv ura"). 

Saturnusnak, az Afrikában legáltalánosabban tisztelt , római" 
(igazában azonban pun eredetű) istennek a templomát Észak-Afrika 
számos városában, Karthágóban és Cirtában, Thuggában és Thinis- 
sutban ugyanott építették fel, ahol korábban a pun Ba"al-Hammon 
szentélyei álltak. Saturnus Afrikában — akárcsak a föníciai Baal — 
elsősorban a termékenységet nyújtó férfiúi erő principiuma, a ter- 
mények adományozója, a frugifer. Másik — római isteneknél nem 
egészen általános mellékneve — a dominus pedig a pun adón (úr) szó 
szerinti latin fordítása. Saturnus tiszteletére a római Africában is 
leginkább bikát áldoztak, ugyanúgy, mint pun történeti elődjének. 

Tovább élt a pun női főistenség, Tanit is, az égi Iuno, Iuno Cae- 
lestis, vagy egyszerűen csak Caelestis néven. A két istenség közötti 
történeti folytonosság jól ismert volt a római korban is. Egy Afriká- 
ban vert korai római pénz az oroszlánfejű Tanitot ábrázolja ezzel a 
felirattal: , Genius terrae Africae" (Afrika földjének védőszelleme).28 
A császárkorban Africa provincia proconsulának Karthágóba való 
megérkezése után illett Caelestis papnőjétől mint a provincia védő- 
istenének földi képviselőjétől hivatalos jóslatot kérnie.?? Amikor 
Hérodianosz, a III. századi római történetíró elmondja, miként akarta 
a hibbant agyú Elagabal császár az égi istennő, Caelestis (görögül Ura- 
nia) istennő szobrát Rómába szállítani, hogy ott , összeházasítsa" 
a hemeszai BaJal-Héliosszal, akinek a császár főpapja volt, ehhez a 
következőket fűzi hozzá: , Ezt az istenszobrot a karthágóiak, Afrika 
többi népéhez hasonlóan nagy tiszteletben tartották. Úgy mondják, 
ezt a szobrot még maga a föníciai Dido szentelte fel a város alapítása 
idején, amikor széthasogatta az ökörbőrt. A libüaiak égi istennőnek 
(Caelestis, ill. Urania) nevezik, a föníciaiak a Csillagok Úrnőjének, 
s így a Holdistennővel is azonosnak tartják."10 Valószínű, hogy Ta- 
nitnak ez a szent szobra — ha nyilván nem származott is magától 
Dido királynőtől — még a város pun korszakában készült, a város el- 
foglalásakor jutott római kézre (gondoljunk megint az evocatio deo- 
rum szertartására), és a város újjáalapításakor hozták vissza a to- 
vábbi isteni védelem fenntartása érdekében Karthágóba. 

A két legfőbb, félig-meddig helyi jellegű isten mellett feltűnnek a 
római vallás többi isteneinek templomai és oltárai is, s ezek mögött 
is legtöbbször megsejthetjük pun őseiket és előzményeiket. Aescula- 
piusnak feltűnően elterjedt kultusza Esmun emlékét idézi. Még 
Apulelus is úgy említi ezt az istent, mint Karthágó fellegvárának 
védőistenét — s itt ismét Esmun egykori pun templomára kell gon- 

dolnunk. Herculest néhány felirat Deus Pairius, az , Ősi isten"? néven 
emlegeti, s elkerülhetetlen a Melgarttal, Karthágó s a föníciai nép 
legősibb városvédő istenével való azonosítása. 

Jellegzetes, Karthágó hellénisztikus korára visszanyúló kultusz 
volt az afrikai Ceres-istennőknek (Cereres Africae) a tisztelete. Kar- 
thágóban szinte a város római újjáalapításával egyidejűleg, i. e. 
38-ban alakult meg ennek a két helyi isténnőnek a külön papi testü- 
lete,231 s az alapítás évét még a kései császárkorban is nyilvántar- 


tották. Sajátos sorsa volt Ceres alakjának a római Africa vallásában. 


Néhány felirat megkülönbözteti egymástól az , afrikai" és a , gö- 
rög" Ceres-istennőket (Cereres Africae, ill. Cereres Graecae). A máig 
sem egyértelműen tisztázott rejtély valószínű háttere az, hogy a la- 
tin Ceresnek megfelelő görög Démétér és leánya, Koré-Perszephoné 
kultusza két alkalommal, egymástól függetlenül került át Afrikába 
és Karthágóba. Első ízben, mint erről már szó volt, még Karthágó 


. fennállása idején i. e. 396-ban, másodízben pedig már a város római 


korában. Így Démétért és Korét végső soron kétféle formában is 
tisztelték: egyrészt már a pun, karthágói istenvilághoz asszimiláló- 
dott alakjában , afrikai" Ceres-istennő néven és formájában, de fenn- 
állt a tisztelete tisztán görögös alakjában is. Így bomlott fel a római 
Karthágóban az eredetileg egységes Ceres-istennő a két ízben is meg- 
történt kettőzés eredményeként négy istenalakká: a két , afrikai" és 
a két . görög" Ceres-istennővé. Ceres sajátos sorsa jellegzetes példája 
a római Karthágó vallásos képzeletvilágában már nagymértékben 
eluralkodott szinkrétizmusnak, az istenalakok egymással való. azono- 
sulásának, egymásba olvadásának. Saturnust — mint főistent — azo- 
nosnak tekintették Iuppiterrel, de — mint a föld termékenységének 
istene — azónos a görög Plutóval s a római Dis istennel is. Caelestis 
isteni párjaként hol Saturnust, hol Aesculapiust nevezik meg a fel- 
iratok. Ámde Caelestis, az égi istennő egyben termékenységistennő 
is, s így válhat azonossá Tellusszal, a föld istennőjével. Sajátos, máig 
sem teljesen tisztázott helyet foglalt el ebben az istenvilágban a Diosz- 
kuroszok testvérpárja, Castor és Pollux, akiket hol Iuppiter fiaiként, 
hol Afrika népeinek, elsősorban a móroknak a népi isteneiként tisztel- 
tek. Ha Karthágó istenei a felszínen görög és római istenek nevén él- 
tek is tovább, a mélyben kultuszuknak ősi és eredeti vonásai sem 
enyésztek el teljes mértékben. Az i. sz. 200 körül élt Tertullianus 
egyházatya tudósít arról, hogy egészen a közelmúltig egyes ligetek- 
ben még titokban űzték a gyermekáldozást is. A szigorú római 
tilalom és üldözés ezt a barbár rítust ugyan teljesen megszüntette — 
nyomai azonban sajátos formában a nyilvánosság előtt is továbbél- 


tek. Az amphitheatrumok borzalmairól szóló beszámolókból tudjuk, 
hogy a vadállatok által való széttépetésre ítélt bűnözőket , tréfálko- 
zásból" papi ruhába öltöztették, vagy éppen Saturnus és Caelestis 
jelvényeivel együtt dobták oda a halálnak. Könnyen lehet, hogy nem 
merő játékról van itt szó: a halálos ítélet végrehajtását valamilyen 
gondolattársítással emberáldozatnak is tekintették, s a halálraítéltet 
ezért öltöztették a közösség bűneit engesztelő s ezáltal az istenséggel 
azonosuló áldozat díszruhájába. 

Ősi és vad pun szokások egyértelmű vagy már-már - ejfeledett to- 
vábbélése, Karthágó isteneinek görög és római formában való tisz- 
telete mellett Karthágó császárkori vallási világának tarkaságát csak 
fokozta. a hellénisztikus Kelet jellegzetes isteneinek és szertartásai- 
nak térhódítása is. Caelestist nemcsak Iunóval azonosították, hanem 
az egyiptomi Isisszel és alkalomadtán a kisázsiai Kübelével is. Meg- 
jelent az egyiptomi Szerapisz kultusza is, s ő is a legfőbb istenek 
rangjára emelkedett. A feliratok Serapis Augustus; Serapis Deus 
Summus, Iuppiter Serapis, Serapis Neptunus néven emlegetik. Kü- 
belé mellett Attis, Szerapisszal párhuzamosan Mithras neve is feltű- 
nik a római Karthágó (s ugyanúgy a többi afrikai város) fogadalmi fel- 
iratain, és az is fölöttébb valószínű, hogy ezeknek egyike-másika már 
a pun idők óta tiszteletben részesült. 

. A: császárkor vallási gondolkodása nem tudott belenyugodni az 
egymás mellett élő istenek e rendszertelen és tarka halmazának egy- 
mással párhuzamos tiszteletébe. A hellénizmus korának szinkrétisz- 
tikus törekvéseit folytatva, kísérletek történtek az istenvilágon be- 
lül valamilyen rend és rendszer megteremtésére. A római korból szár- 
mazó isteneket ábrázoló sztéléken a , másodrangú" isteneket a leg- 
főbb istenek segítőtársaiként és alárendeltjeiként ábrázolták. Ebben 
a.törekvésben már bizonyos monoteisztikus elképzelések is érvénye- 
sültek : csak egy legfőbb férfi és egy női főistenség van, a többi isten- 
alak mind ennek szolgája, vagy legjobb esetben bizonyos funkciókra 
specializált megjelenési formája. Ennek a törekvésnek legtisztább 
kifejezőjeként megjelent aztán a már egészen monoteisztikus jel- 
legű, minden más istent magába foglaló , legfőbb isten" képzete is. 
Ez a filozófiai absztrakcióként megszületett istenalak: Pantheus 
Augustus, a minden mást magába foglaló egyetemes isten; önálló 
istenként is említik felirataink, de egyes istenek mellékneveként is, 
mint Iuppiter Pantheus, Liber pater Pantheus, Mercurius Pantheus 
és így tovább.:55 A karthágói pogányság fejlődésében is észrevehető 
volt az. egyetlen, legfőbb és mindent magába foglaló istenalak meg- 
teremtésére való törekvés. 


89 


Karthágó és a kereszténység 


Ebben a sokrétű vallási életben egyre jelentősebb szerepet töltött 
be a III. század óta a kereszténység. Az egyházi hagyomány tudni 
vélte, hogy már az apostolok, Péter és Pál jártak — Rómába vezető 
útjuk egyik állomásaként — Karthágóban, s így a város később oly 
nagy tekintélyre emelkedett keresztény gyülekezete is apostoli ere- 
dettel büszkélkedhetik. A legkorábbi, történetileg értékelhető ada- 
tok csak annyit bizonyítanak, hogy a II. század végén Afrika több 
más városához hasonlóan Karthágóban is működött egy kicsiny 
keresztény gyülekezet. 

Afrika keresztény közösségének számunkra ismert története mar- 
tiriummal kezdődik. Egy, ma már nem azonosítható, Scillium nevű 
kis város tizenkét keresztény hitvallója Marcus Aurelius uralkodása 
alatt, lugdunumi vértanúkkal egyidőben szenvedett kínhalált. Két 
évtizeddel később, Septimius Severus alatt öt mártírt, Felicitast, 


Perpetuát és három társukat vetették a karthágói amphitheatrumban j 


a vadállatok elé. A vértanúságukról szóló, hiteles részletekben bő- 
velkedő legenda megrendítő epizódokat mond el hosszas börtönbeli 
vallatásuk során tanúsított állhatatosságukról. Ugyanebben az idő- 
ben feltűnik az első, személy szerint ismert karthágói püspök, Agrippi- 
nus neve is, aki hetven egyházi férfiú, püspök, diaconus és presbiter 
részvételével tartotta az egyház első afrikai zsinatát. 

A III. század első évtizedeiben kialakult az afrikai kereszténység 
sajátos arculata is, s ennek megformálói olyan nagy hatású egyházi 
férfiak és püspökök voltak, mint a 200 körül élt Tertullianus karthá- 
gói diaconus, Gyprianus karthágói püspök (250 körül) és kortársa, 
Donatus. Ezek az egyházatyák egyben a latin nyelvű keresztény iro- 
dalom legkorábbi képviselői közé tartoztak. Karthágónak a Föld- 
közi-tenger medencéjében elfoglalt központi helye mint a keleti és 
nyugati kultúrának, s ezen belül a kereszténység keleti (görög) és 
nyugati (latin nyelvű) ágának találkozási pontja is érthetővé teszi, 
hogy itt kellett kialakulnia a nyugati kereszténység első olyan köz- 
pontjának, amelyben a mindaddig görög nyelven megfogalmazott 
gondolatok a Birodalom nyugati felének lakossága számára is érthető 
és elfogadható nyelven szólaltak meg. 

Nemcsak nyelvi vonatkozásában, de ideológiájában is sajátos szín- 
nezetű a Karthágóban első ízben megszólaló latin nyelvű afrikai ke- 
reszténység. Jellemző rá valamilyen sajátos fanatizmus, határozot- 
tan megfigyelhető a plebejus jelleg, aszketikus és szigorú erkölcsű 
életvitel, a világi műveltséggel szemben való elzárkózás s a római 

birodalommal szembeni engesztelhetetlen gyűlölet. Tertullianus fel- 
szólítja keresztény híveit, hogy akár életük feláldozásával is, tagad- 
ják meg a római hadseregben való katonáskodást. Míg Keleten, Ale- 
xandriában s a görög világ többi nagy városában a kereszténység a 
I1-III. század fordulóján már igyekezett megnyerni a városok jobb 
módú lakosságát, műveltebb elemeit, rhétorait és filozófusait is — a 
nyugati kereszténység első nagy központjában, Karthágóban még 
. sokkal erőteljesebben érvényesültek a korai kereszténység plebejus, 
vagyonközösségi, aszketikus vonásai. Erőteljes kultusza volt itt a 
martiriumnak is. Nem véletlen, hogy a III. század legnevezetesebb 
vértanúinak jelentős része Afrika városaiból származott. Az adott 
társadalmi rend következetes tagadása a kereszténység fejlődésének 
ebben a szakaszában azonban már korszerűtlen magatartásnak szá- 
míitott, s így az afrikai kereszténység olyan kiemelkedő képviselői, 
mint Tertullianus, szükségszerűen kerültek szembe már koruk egy- 
házának fő fejlődési vonalával is. Tertullianust a későbbi egyház eret- 
nekséggel, a kisázsiai Montanus tanításainak követésével, a püspöki 
tekintély tagadásával, tehát más szóval: a legkorábbi kereszténység 
ideáljaihoz való makacs ragaszkodással vádolta, s ezért tagadta meg 
tőle a szentek sorába való beiktatást. 

Az afrikai kereszténység körében vetődött fel először az üldözések 
során gyengének bizonyultakkal, a lapsusok különböző kategóriái- 
val szembeni egyházi magatartás kérdése is. Tertullianus tagadta azt, 
hogy az egyszer elkövetett bűnökért akár az egyház is később fel- 
oldozást adhatna: akik az üldözésben egyszer gyengéknek bizonyul- 
tak, soha többé nem nyerhettek bocsánatot. Cyprianus, a nagy 
karthágói püspök, megértőbb volt azokkal szemben, akik hitüket 
csak kényszerből és csak látszatra tagadták meg: de ebben a vitá- 
ban már előrevetíti árnyékát az a későbbi harc, amely az afrikai ke- 
reszténységen belül a donatisták és katolikusok között megindult. 

Az afrikai kereszténység a III. század negyvenes éveitől kezdve 
aratta legnagyobb, szinte átütő jelentőségű sikereit. A feliratok ta- 
núsága szerint a Saturnus-kultusz s a többi, afrikai előzményekre 
visszanyúló vallási hiedelem meglepő gyorsasággal, a 240 és 270 kö- 
zötti emberöltő folyamán vesztette el talaját, és helyébe mindenütt a 
kereszténység lépett. Ebből az is következik, hogy az afrikai keresz- 
ténység híveinek tömege ugyanazokból a plebejus körökből szárma- 
zott, akik az állam hivatalos kultuszával szemben az ősi, afrikai, népi 
hiedelmekhez ragaszkodtak. Ezt irodalmi forrásaink is tanúsítják: 
a kereszténység ellenfelei még a III. század közepén is azzal érvel- 
nek, hogy az új vallás csak , a nép aljából" szerzi híveit. Velük szem- 

ben a keresztény puritanizmusnak olyan képviselői, mint. Tertüllia- 
nus, ugyanezt büszkeséggel hangoztatták: vallásuk a SERZKEHSÉB hite; 
nem a gazdagoké. 

:" A kereszténység elterjedése tehát szoros kapcsolatban állt az Af- 
rika térségében is megindult általános gazdasági, társadalmi és po- 
litikai válsággal, amelynek szenvedői leginkább a városok elesett, 
plebejus rétegei voltak. A provincia lakossága egy fél évszázadon 


" keresztül a távolból, viszonylag békés körülmények között szemlél- 


hette azokat a megrázkódtatásokat, amelyek a II. század utolsó év- 
tizedei óta a nyugati tartományokat érték. A 230 körüli évektől 
kezdve annál hevesebben zúdult rá Afrikára is az egész Birodatmát 
megrázó általános válság. 


A válság évtizedei 


Az afrikai provinciák földrajzilag is védett helyzete, a katonai válság 
csomópontjaitól való távolságuk, az összbirodalom és elsősorban Róma 
szempontjából rendkívül fontos gabonatermelésük s a Severus-csá- 
szárok kedvezése ebben a térségben fenntartotta a jólétet még: akkor 


. is, amikor a Duna-Rajna vidékén, s a perzsa határterületeken már 


évtizedek óta dúltak a harcok. Afrikában is észrevehetők voltak 
azonban a kedvezőtlen előjelek. A Severusok hódító törekvéseikkel 
messze délre, a mai Aurés-hegységen túlra tolták előre a limest — de 
már Septimius Severusnak a mór és berber törzsek egy támadását is 
vissza kellett vernie. Leptis Magna városában épített háromívű diadal- 
kapuja ennek a győzelemnek néhány jelenetét örökítette meg. 

"A III. században a déli határok felől erősödtek a nomád (öézáéle 
rohamai. Történeti forrásaink szinte mindén évtizedben kénytelenek 
beszámolni egy-egy nomád törzsi csoport — nyugaton a bavarok és az 
öt törzs egyesüléséből keletkezett guinguegentaneusok, középütt a 
mórok és austurianusok, keleten a blemmyes törzsek — meég-meg- 
újuló rohamairól. Ezekben az évtizedekben a szaharai törzsek szer- 
vezetében és harci módszereiben is észrevehető változások történtek. 
Maga az újonnan felmerülő guinguegentaneus elnevezés is arra utal, 
hogy a kisebb törzsi egységek nagyobb szövetségekbe tömörültek. 
(Talán ennék tükröződése az a nyelvi jelenség is, hogy latin nyelvű 
forrásaink a korábbi időszakban a törzsfőket princepseknek, fejedel- 
meknek, később azonban már általában regulusoknak vagy rexreknek, 
kiskirályoknak nevezik: a törzsfők hatalma tehát megszilárdult, a 
szövetségek szervezete megerősödött.) Harci módszereikre a rend- 

kívüli mozgékonyság volt a jellemző : jellegzetes fegyvernemük a dro- 


medárokon nyargaló, nyíllal, íjjal felfegyverzett gyors tevésosztag. 


A sorozatos támadások első eredményeként megszűnt a római limes 
déli irányú terjeszkedése, egyre gyengült Róma politikai befolyása a 
szaharai törzsekre. Így pedig a Szaharán áthaladó kereskedelem is 
elsorvadt. Külön-külön jelentéktelen, de együttvéve elég súlyos terü- 
leti veszteségek is érték az afrikai provinciákat. A III. század végére 
az Aurés-hegység kiesett Róma ellenőrzése alól, a legnyugatibb afri- 
cai provincia, Tingitana pedig a mai Tanger város közvetlen környé- 
kére zsugorodott. Az északi partvidék nyugati és középső szakasza 
között a szárazföldi összeköttetés gyakorlatilag megszűnt. 

Nem maradtak el a katonai és gazdasági nehézségek társadalmi kö- 
vetkezményei sem. Afrikában is hanyatlott a városi életforma. Az ál- 
lami követelmények a Severusok kora óta különböző jellegű köz- 
munkák formájában súlyos anyagi és munkamegterhelést róttak a vá- 
rosi lakosságra (munusok), s rendszerük kialakításában afrikai szár- 
mazású jogtudósok is részt vállaltak. További nehézséget jelentett a 
városi gazdálkodás számára a városi területből kivált , kivételezett 
földbirtok" (saltus exemptus ) megjelenése. A leggazdagabb nagybirto- 
kosok, akik a közrend megrázkódtatásai miatt is a III. században már 
nagymértékben tértek át a rabszolgatartásról a colonus-gazdálkodásra, 
nagyszámú bérlőik jobb ellenőrzése és a városi terhek alól való szaba- 


dulás érdekében saját földjeikre költöztek, s ezzel kiszakadtak a váro- 
sok közösségéből. Ipari szükségleteikről, a szerszámoktól a colonusok 


ruházatáig saját műhelyeik gondoskodtak. Számos mozaik szemlélteti 
. az erődszerűen kiépített villák körül kialakult nagybirtok népének 
mindennapi életét. Természetesen mindez súlyos terheket rótt a 
megmaradt városi lakosságra. A feliratok nem emlegetik többé a 
summa honorariát — örülnek a polgárok, ha akad olyasvalaki, aki a 
munusok megszervezését, az egyre súlyosabb adók behajtását in- 
gyen vállalja, nemhogy fizetne érte. Megszűnik a reprezentatív célú 
városi és magánépítkezés, általában csökken az építkezési kedv — 


mindez a létbizonytalanságnak a jele is. A sírkövek kiállítása is sze- 


gényesebb ; még a feliratok kivitelezése is kezdetlegesebbé válik. 

A katonai és gazdasági hanyatlás, a társadalom minden csoportjára 
kiterjedő nyugtalanság és elégedetlenség alkotja a hátterét a III. 
század egymást követő politikai válságainak, lázadásainak és felkelé- 
seinek. 

A Severus-dinasztia utolsó sarját, Alexander Severust saját kato- 
nái verték agyon, és helyébe a hadsereg követeléseit elfogultan kép- 
viselő s a városi polgárság elleni gyűlölettől vezetett Maximinus 

ez meze ertett rna éterek et etelt 


Thraxot ültették. Az afrikai nagybirtokosok léptek fel a leghatáro- 
zottabban vele szemben. 238-ban Thysdrusban (El-Dzsem) egy af- 
rikai nagybirtokost, provinciai helytartót, az idős Gordianust kiál- 
tották ki császárrá, és megválasztását a Karthágóban megtartott 
provinciai gyűlés is megerősítette.135 A város és környék ifjúságából 
polgárőrséget szerveztek, ehhez csatlakozott a városi helyőrség is 
— ámde vereséget szenvedtek a császárhű legio III. Augusta regulá- 
ris egységeitől. A provincia lakossága erre az idős Gordianus kiskorú 
unokáját kiáltotta ki új császárnak — s uralmát hosszú harc után 
(melyben Maximinus és két római ellencsászára is életét vesztette) 
az egész Birodalomban elismertették. De csak rövid időre. .Ellene, 
mint a nagybirtokosok jelöltje ellen, éppen Karthágóban újabb ellen- 
császár lépett fel: Sabinianus aki a városi középbirtokosságra tá- 
maszkodott.37 A városlakókból szervezett magánhadserege azonban: 
hamarosan felbomlott, őt magát kivégezték. 

Két évtized sem telt el, s a harmadik ellencsászár is fellépett Karthá- 
góban. Ez Celsus volt (260), a Gallienus (260-268) ellen Iázadó , har- 
minc ellencsászár" egyike. Az alig egy hétig , uralkodó? ellencsászár 
felléptetése azért érdemel figyelmet, mert egyetlen forrásunk, a 
Historia Augusta életrajza szerint hívei nem császári bíborpalástba 
öltöztették, hanem Iuno Caelestisnek, Karthágó védőistennőjének 
szent peplumába.:5 Mintha ebben a kihívó lépésben Karthágó és 
egész Afrika önállóságának programja is megszólalna a szétesőben 
levő római birodalommal szemben. 


A tetrarchia 


A stabilitást Afrikában — s ezen belül Karthágóban is — Diocletia- 
nus dominatusa s az általa bevezetett négyes hatalom (tetrarchia ) 
teremtette meg. Az afrikai provinciák a tetrarchia rendszerén belül 
Diocletianus társcsászárának, Maximianusnak a közvetlen fennható- 
sága alá kerültek. Súlyos harcok árán sikerült visszavernie a déli ha- 
tár felől rohamozó nomád tevetenyésztő törzseket. A politikai és ka- 
tonai rend megszilárdulása Karthágóban — mint általában Afrika 
városaiban — némi kedvező változást jelentett. Újra megindultak 
az építkezések. A 238 utáni fél évszázad alatt az egész provincia te- 
rületén hat építkezésről van tudomásunk feliratok alapján, most 
két évtized alatt huszonegy épület, nagyrészt középület. létrejöttét 
örökítik meg a feliratok.49 De ezek már nem a gazdag polgárok ado- 
mányaiként épültek, hanem — s ez a társadalmi változások jele! — 

vagy a császár, vagy magas rangú császári hivatalnokok kezdemé- 
nyezésére. I 

A tetrarchia felbomlása utáni polgárháborús időszakban Karthágó 
újra felléptette a maga ellencsászárát — néhány évtized alatt a ne- 
gyediket — Lucius Domitius Alexander személyében (308-311).140 
Uralmát Maxentius döntötte meg, de egy év múlva ő is elbukott 
Constantinus, a birodalom új ura ellenében (312). Domitius Alexan- 
der hívei nem egykönnyen adták meg magukat. Maxentius seregének 
kemény ostromban kellett a várost elfoglalnia, ennek során szinte telje- 
sen elpusztultak Karthágó kikötői berendezései is. Ez pedig feltűnő 
jelenség: Maxentiusnak Karthágó birtokára elsősorban Róma ga- 
bonaellátása érdekében volt szüksége, amely teljesen a karthágói 
hajószállítmányoktól függött. Így tehát öngyilkos lépés lett volna 
részéről a kikötő feldúlása. Arra kell gondolnunk, hogy a Róma szem- 
pontjából létfontosságú berendezések megrongálása az ellencsászár 
mögött álló erők műve volt. Céljuk nem lehetett más, mint akár a 
kikötő lerombolásával is megakadályozni a gabonának Rómába való 
szállítását, s ezzel is biztosítani Afrika önellátását, gazdasági és poli- 
tikai függetlenségét. Az afrikai politikai önállóság gondolata és prog- 
ramja (amely már felcsillant Celsus hétnapos császárságában), egyre 
radikálisabb és konkrétabb formában jelentkezett, s egyre nagyobb 
tömegeket is vonzott. Ezzel magyarázható az is, hogy a győztes Ma- 
xentius a lakosságot némileg kárpótolni akarta az apja által kezdett 
thermák építésének gyors befejezésével, a Maxentius uralmát meg- 
döntő Constantinus pedig a kikötő s a lerombolt épületek teljes helyre- 
állításával még egyszer régi fényével ajándékozta meg Karthágót. 


A donatizmus 


Constantinus uralomra jutásával szilárdult meg csaknem egy év- 
századra a monarchia új, despotikus és bürokratikus rendje: a do- 
minatus. A császári hatalom megszilárdulása, bürokráciájának és 
katonai erejének új alapokon való felépítése, a társadalmi csoportok 
helyzetét rögzítő törvényhozás, a szigorú adórendelkezések és végül 
a kereszténységgel, a Birodalmon belüli ellenzék addigi legfőbb esz- 
mei áramlatával való megbékélés, állam és egyház új alapokon nyugvó 
szövetsége — mindez a Birodalom még meglevő erőforrásainak oly 
mértékű összefogását eredményezte, amellyel még jó néhány évti- 
zedig fel lehetett tartóztatni a bomlás és hanyatlás folyamatát. A Bi- 
rodalom gazdasági és politikai életének súlypontja az új főváros, 

Konstantinápoly (Konsztantinopolisz) megalapításával Keletre he- 
Íyeződött át, de ez Karthágó gazdasági jelentőségét egyelőre még 
alig csökkentette. Bizonyos előnyei is származtak abból, hogy Róma 
ellátásáért (mivel Egyiptom gabonáját az új főváros számára tartot- 
ták fenn) most már egyedül Afrika volt a felelős, s ezzel bizonyos 
gazdasági és politikai kedvezmények is jártak. Ez azonban közvet- 
lenül csak a nagyvárosok, elsősorban Karthágó prosperitására ha- 
tott ki. Vidéken a nagybirtokosságot és colonusokat egyaránt súj- 
totta a nagyobb mennyiségű terményadó, az afrikai gabona egyre na- 
gyobb hányadának erőszakos kivitele. Az egész római Africát elbo- 
rító elégedetlenség, a szinte forradalmi hangulat öltött testet vallási 
köntösben az afrikai donatista eretnekség mozgalmában. 

A donatista eretnekség kialakulása a diocletianusi keresztényüldö- 
zés idejére nyúlik vissza, amikor Mensurius karthágói püspök a hatósá- 
gok felszólítására szent könyveket szolgáltatott ki, s ezzel árulóvá, 
traditorrá lett. Az üldözés megszűnése, a kereszténység egyenjogú- 
ságának kimondása után ugyan azzal mentegetőzött, hogy megté- 
vesztésből nem igazhitű (orthodox), hanem csupán eretnek könyve- 
ket adott át, de ezzel a háborgó közhangulatot nem tudta lecsendesí- 
teni. Az ügy akkor vált kellemetlenné, amikor utódjáról, a 312-ben 
beiktatott Caecilianus püspökről is kiderült, hogy egy másik ,,tra- 


. ditor" keze szentelte püspökké. Az ellenzék — jórészt a vidéki lakos- 


ság s a városok plebejus tömegei — a hivatalos egyház püspökével 
szemben Donatus diacónust választotta karthágói püspökké. Ez 
nemcsak személyi kérdés volt, hanem az egyházi tanok értelmezésé- 
nek, a kereszténység s az államhatalom egymáshoz való viszonyának 
és a jelentős részében már kereszténnyé vált társadalom belső ellen- 
téteinek kérdése. Donatus a lapsusok kérdésében rendkívül szigorú 
elveket vallott: az egyszer megingottak nem fogadhatók vissza az 
egyházba, a bűnök nem bocsáthatók meg. Ezzel voltaképpen azt az 
aszketikus, szigorú erkölcsű irányzatot tette magáévá, amelyet az 
afrikai kereszténység első nagy egyházi tanítója, Tertullianus is kö- 
vetett. Amikor ellenfelével szemben a tömegekre támaszkodva vál- 
lalta a püspöki címet, szembeszállt az egész kialakult püspöki egy- 
ház rendszerével, az egyházon belül Róma püspökeinek vezető szere- 
pével, de felvette a harcot az egyház és az állam még friss szövetségé- 
nek gondolatával szemben is. Constantinus az államhatalom részé- 
ről elítélte az új eretnekséget — de Donatus és hívei nem ismerték el 
a császár és a római püspök küldötteinek illetékességét. 

Többféle, részben tudatos, részben ösztönös törekvés találkozott a 
Donatus nevével fellépő mozgalomban. Megvolt a határozottan ki- 

tapintható társadalmi jellege — az egyházon belül is háttérbe szorí- 
tott falusiak és szegények mozgalma volt a hangadóvá lett jómódú 
(és éppen ezért az egyszer elkövetett bűnökkel szemben is , meg- 
értőbb") vezető körökkel szemben. Egyházpolitikai vonatkozásban 
tagadta az állam beavatkozásának jogosságát az egyház belső kér- 
déseibe. Kifejezte az afrikai provincia lakosságának — már eddig is 
tapasztalt — törekvését a széthulló római birodalomtól való elszaka- 
dásra, Aírika vallási és egyben politikai és gazdasági autonómiájá- 
nak megteremtésére. A donatizmus, amely egyaránt volt folytatója az 
afrikai kereszténység szigorú, aszketikus irányzatának, és kifejezője 
a III. század vége óta kibontakozó új társadalmi és politikai törekvé- 
seknek is, rohamos sikereket ért el. Néhány év alatt szinte minden 
afrikai városban kialakult az önálló donatista gyülekezet, és minden 
katolikus. püspök mellett nyíltan vagy titokban munkálkodott egy 
donatista püspök is. A mozgalom megindulása után néhány évvel 
tartott külön donatista zsinaton már hetven püspök jelent meg, s a 
hivatalos , katolikus" egyház által eretnekségnek bélyegzett mozga- 
lom a legjobb úton volt afelé, hogy Afrika népeinek saját egyházává 
váljék. A donatisták az egyházi és állami nyomással szemben az első 
évtizedekben csak vallási harcot folytattak, de az ellentétek kiélező- 
dése a fegyveres ellenállást is kirobbantotta. Az első véres összeütkö- 
zés Bagai városban, 347-ben zajlott le. A donatisták harciasságát nö- 
velte, hogy a század közepe óta tömegesen csatlakoztak hozzájuk a 
mezőgazdasági idénymunkások csoportjai — a római Africa falusi 
lakosságának földtelen, jogtalan s éppen ezért a radikális mozgalmak 
és ideológiák iránt legfogékonyabb rétege. Ezek a circumcellióknak 
(, a cellák, azaz: hombárok körül lődörgők") nevezett csoportok al- 
kották a donatisták legszélsőségesebb és legharciasabb szárnyát. 
A mozgalomba való bekapcsolódásukkal a donatizmus mint vallási 
mozgalom mind egyértelműbben szociális felkeléssé terebélyesedett. 
A circumcelliók megtámadták a nagybirtokokat, széttépték a colo- 
nusok kötelezettségeit tartalmazó okmányokat, felszabadították a 
rabszolgákat, s nem riadtak vissza a városok — köztük Karthágó — 
ellen indított támadásoktól sem. 

A donatisták és legszélsőbb szárnyuk, a circumcelliók mozgalmán 
kívül más radikális áramlatok is kifejezésre juttatták a különböző 
formában terjedő elégedetlenséget. Egész Afrikában, így Karthágó- 
ban is megjelent a manicheizmus — ez az iráni és keresztény elemek- 
ből egyberótt vallási rendszer, amely az egész anyagi világot s a tár- 
sadalom adott rendjét a , jó istennel" szemben álló gonosz démon 
alkotásának tekintette, s az egyéni megváltás útját az e világtól való 

teljes elzárkózásban, általánosan elfogadott értékeinek és javainak 
könyörtelen elutasításában látta. A Római Birodalom területén a 
manicheus hitterjesztés központja éppen Karthágó volt. 

Itt élt a manicheusok legnagyobb latin nyelvű teológusa, Faustus 
— akinek tanításait Ágoston egyházatya cáfolta terjedelmes művé- 
ben. 

Mindez csupán ideológiai vetülete az afrikai és ezen belül a karthá- 
gói városi társadalmat is megrázó válsághangulatnak. De a válság- 
nak voltak sokkal közvetlenebb politikai és katonai tünetei is. 


A római Karthágó utolsó évtizedei 


Miután Maximianus uralkodásának első éveiben jelentős területek 
feláldozása árán megállította a dél felől rohamozó nomád berber 
törzsek támadását, a római Africa néhány évtizedes nyugalmat élve- 
zett. De a 360-as években a berber törzsek újabb támadást indítot- 
tak Karthágótól keletre, Tripolitania térségében, s a római uralmat 
újabb hátrálásra kényszerítették. 369-ben Firmus, egy romanizált 
mór törzsfő felkelése — amely a donatisták és circumcelliók fegy- 
veres támogatására is támaszkodott — ismét megrázkódtatta egész 
Afrikát. Theodosius, a császári hadak fővezére (az azonos nevű csá- 
szár apja) Karthágóból irányította az ellentámadást, és rendkívül 
kegyetlen harcok árán sikerült a felkelés felett úrrá lennie. Az afrikai 
lakosság közhangulatának lecsillapítására azonban a császári poli- 
tika őt magát is áldozatul dobta oda: a kivívott győzelem után a fel- 
kelőkkel szemben elkövetett kegyetlenkedések és rablások jogcímén 
a császár perbe fogatta és Karthágóban lefejeztette. 

A század végén, közvetlenül a Birodalom kettészakadása után 
Afrika provinciái újabb felkelés színterévé váltak. Most Gildo, Fir- 
mus öccse vezette az elszakadó mozgalmat. Első intézkedései közé 
tartozott a karthágói kikötő lezárása s ezzel az Italiába irányuló 
gabonaszállítások megszüntetése, amely Rómát súlyos éhínségbe 
sodorta. Stilichónak, a Nyugatrómai Birodalom összes hadai fő- 
parancsnokának s a Birodalom tényleges urának még egyszer sikerült 
Gildót legyőznie, árulás útján foglyul ejtenie és kivégeztetnie. De 
ezek az egymásra torlódó események, az egymást követő elszakadási 
mozgalmak, a birodalmi politika habozása és egymásnak ellentmondó 
intézkedései — egy győztes hadvezér kivégeztetésel — már a teljes 
szétesésnek, a központi kormányzat tehetetlenségének, az anarchiá- 
nak a félreérthetetlen tünetei voltak. 

Miként alakult Karthágó mindennapi élete a Birodalom szétesésé- 
nek e válságos évtizedeiben? 

Az afrikai vidéket és a kisebb városokat magukkal sodró viharos 
események, barbár támadások s a lakosság felkelései a jelek szerint 
kevésbé változtatták meg e térség legnagyobb városának gazdasági 
helyzetét és mindennapi életét, mint ahogy az eddig leírtakból kö- 
vetkeztethetnénk. Mindaddig, amíg a Birodalom fennállt (bármilyen 
bizonytalan volt is központi kormányzata és bármennyire tervszerűt- 
lenek is kormányzati módszerei), Karthágó megtartotta központi 
gazdasági jelentőségét mint a gabonaszállítások s általában az afri- 
kai árucsere központja. Ez a helyzete nem változott akkor sem, ami- 
kor a keleti területek Theodosius császár halálával (395) végleg kü- 
lönváltak a Birodalom nyugati felétől. Mennél súlyosabbak voltak a 
Birodalom gazdasági körülményei, annál inkább rá voltak szorulva 
a császárok, illetve a Birodalom nyugati felének mindenkori urai a 
karthágói naviculariusok folyamatos áruszállításaira, gazdasági te- 
vékenységükben is kifejeződő politikai lojalitásukra. Másrészt a Ró- 
mán kívüli legfontosabb gazdasági központ érdekei is egybefonódtak 
a létéért küzdő Birodalom fennmaradásával. Vezető köreinek lát- 
niuk kellett, hogy jólétük alapja a Földközi-tenger medencéjének az 
a gazdasági egysége, amelyet a római Imperium teremtett meg és 
tartott fenn — úgy-ahogy — még a III-IV. század viharai között is. 
Így érthető, hogy a IV. századi elszakadási és autonomista mozgal- 
mak, köztük a társadalmi céloktól is ihletett vallási eretnekségek 
kohója a falusi és kisvárosi lakosság volt. Karthágó lakossága zömmel 
megőrizte lojalitását, s ezért különböző császári kedvezések formájá- 
ban el is nyerte jutalmát. A IV. század folyamán állami költségen, 
az egyház s a császári hatalom kezdeményezésére a városban még 
jelentős új építkezésekre is sor került. Új helytartói palota épült, 
helyreállították a közfürdőket, számos lakóház épült (de jórészt a 
vezető császári funkcionáriusok villái) és legalább egy tucat keresz- 
tény templom; köztük a legmonumentálisabb a vértanú püspök, Cyp- 
rianus halálának helyén, az Odeon közelében emelt székesegyház. 

A mindennapi élet, úgy tűnik, a megrázkódtatások ellenére is a 
megszokott módon folyt tovább. Nemcsak a hivatalos feliratok szól- 
nak a sztereotip fordulatokkal a minden császár trónra léptével 
újra meg újra megkezdődő , aranykorról" és , legboldogabb század- 
ról" (saeculum felicissimum, ill. felicitas saeculi) és magasztalják a 
császárok által mindig újra megerősített , békét és jogbiztonságot" 
— az egyházi írók hol őszinte, hol mesterkélt felháborodása is egy 
jólétben élő város képét vetíti elénk. Salvianus, 8? a késő római tár- 

sadalom legélesebb hangú bírálója, aki Karthágót is meglátogatta, 
így ír róla : , Ennek a térségnek [Afrikának] sok városa közül egy van, 
melyet a többi urának és mintegy anyjának tekinthetünk; ez Róma 
örök vetélytársa, amely egykor fegyvereivel és vitézségével, most 
pedig pompájával és méltóságával küzd az elsőségért. Karthágóra 
gondolok, Rómánk legfélelmetesebb ellenfelére, mondhatnám úgy is: 
Afrika Rómájára. Ebben a városban megtalálhatjuk az állami intéz- 
ményeket, a kormányzat különböző szerveit; megvannak közszol- 
gáltatásai, iskoláiban valamennyi, szabad emberhez méltó ismeret, 
minden filozófiai tanítás otthonra talál. Innen kormányozza hely- 
tartóságát Africa proconsulja, akit hatalma alapján valóságos con- 
sulnak is nevezhetnénk..." Ágoston egyházatya, aki fiatalságát 
Karthágóban töltötte, és Afrika legnagyobb püspökévé vált, a várost 
, a bűnös szerelmek kohójának" nevezte. A már idézett Salvia- 
nus145 .. aki Karthágó hatalmának és tekintélyének oly megragadó 
szavakat szentel — szinte hisztérikus haraggal szidalmazza a város 
lakosságát azért a könnyelmű, vidám, fényűző életmódért, amellyel 
még közvetlenül a vandál támadás előtt sem képes szakítani. 

Igaz, sok minden megváltozott az Antoninusok korának városi 
életéhez képest. A város ügyeinek intézése már teljesen a kinevezett 
császári hivatalnokok kezébe csúszott át. A városi tanács tagjainak 
jogköre és feladata csupán az egyre súlyosabb adók behajtása a város 
territoriumán s a közmunkák (munusok) elvégeztetése. A tanács 
tagsága nem is volt olyan keresett megtiszteltetés, mint a császár- 
kor arany évtizedeiben. A jómódú polgárok a senatori cím megszer- 
zésével, megvesztegetéssel, hamis mentességi írásokkal, rosszabb 
esetben a városból való elszökéssel próbáltak kibújni egyre terhesebb 
kötelezettségeik alól. Ez azonban Karthágóban sem annyira a jó- 
módú polgárság tönkremenésének jele, mint inkább annak tünete, 
hogy a városi életforma elvesztette vonzóerejét, a városi életben való 
tevékenykedés sem anyagi, sem erkölcsi haszonnal nem járt többé; 
a karthágói kereskedők számára megújított kiváltságlevelek, a 
IV. században épült villák mind azt bizonyítják, hogy a jómódú 
polgárság itt sem szegényedett el oly mértékben, mint ahogy a vá- 
rosi terhek alóli szabadulásra tett kísérletei sejtetnék. 

A hanyatlás csak a Birodalom kettészakadása utáni évtizedekben, 
a Nyugatrómai Birodalom gyors szétesése miatt vált rohamossá. 
Az V. század első harmadában jellemző módon már csak egyetlen 
nagyarányú építkezésről tudunk: III. Valentinianus császár város- 
falakkal vette körül Karthágót, annak jeleként, hogy a várost köz- 
vetlen veszély fenyegette (425). 

A vandálok 


Karthágót mindeddig két irányból fenyegette közvetlen veszély: 
kívülről, dél felől a mór és berber törzsek és törzsszövetségek táma- 
dásai, belülről pedig Afrika lakosságának elszakadási törekvései. 
Bármennyit szenvedett is a város e támadások súlya alatt, a Biro- 
dalom még elég erős volt egyik legfontosabb központjának megvé- 
désére és benne az élet, a gazdasági tevékenység folyamatosságának 
fenntartására. A Birodalom kettészakadása óta a barbár támadások 
fő célpontjául szolgáló Nyugatrómai Birodalom megállíthatatlan 
szétesésének körülményei között ezt a funkcióját sem volt már képes 
teljesíteni. Gildo legyőzése az utolsó római siker volt Afrika térségé- 
ben. Most, az V. század kezdetén észak felől, a tenger irányából is 
megjelentek a barbár hódítók. A nyugati gótok ura, Alarich 409-ben 
tervbe vette Karthágó megostromlását. A helytartó, Heraclianus 
comes még elhárította a tervezett támadást, röviddel később (413) 
azonban önmagát kiáltotta ki császárnak.46 Mivel Afrikában elég 
erősnek érezte magát, Karthágóban hagyta hátra új helytartóként 
vejét, s a császári trón megszerzésére Itáliába vonult. Itt elszenve- 
dett veresége és kivégeztetése után Karthágó — egy történeimi 
pillanatra — ismét visszatért a Birodalomba. De nem sokáig. Af- 
rika északi partjainál új hódítók jelentek meg: a vandálok. . 

A Hispania déli felén, eredetileg a rómaiak szövetségeseiként meg- 
telepedett vandál törzsek már a 410-es évek óta veszélyeztették 
kalóztámadásaikkal a Földközi-tenger nyugati medencéjét. Leghatal- 
masabb királyuk, Geiserich egy afrikai helytartó, Bonifatius elsza- 
kadási kísérletét felhasználva, állítólag az ő támogatására, valójá- 
ban azonban Afrika meghódítása céljából megtámadta a provinciát, 
s 429-ben történt partraszállásával megkezdte a római Africa mód- 
szeres meghódítását. A császári kormányzat kénytelen volt elismerni 
Aa megváltoztathatatlan helyzetet, s a 435-ben megkötött békével 
— Róma történetében első ízben — hivatalosan is lemondott egy jelen- 
tős területről, s elismerte az Afrikában létrejött önálló vandál ki- 
rályságot. A békekötést Geiserich csak fegyverszünetnek tekintette. 
Négy évvel később, 439-ben rajtaütésszerű támadással elfoglalta 
Karthágót, és afrikai birodalmának fővárosává tette. Ebben az évben 
— amikor maga a Római Birodalom is már puszta névvé foszlott, 
s politikai létének realitását teljesen elveszítette — Karthágó az 
egész, addigi római Africával együtt kiszakadt a Földközi-tenger 
medencéjét mindaddig átfogó gazdasági egységből. A római TS2FELRIBÓ 
története véget ért. 


101 


VI. A VANDÁL ÉS A BIZÁNCI 
KARTHÁGÓ 


A vandálok fővárosa 


Karthágó elestével a római fennhatóság egész Afrika területén meg- 
szűnt. Geiserich afrikai vandál királysága Afrika egész nem római 
lakosságára s a római lakosságnak sem jelentéktelen csoportjaira 
támaszkodhatott. Katonai sikereit nemcsak a vandál fegyvereknek, 
hanem a nagybirtokosokkal szemben álló colonusok, kisbirtokos 
parasztok, idénymunkások és mezőgazdasági rabszolgák rokonszen- 
vének is köszönhette. A vandálok oldalán álltak a katolikus keresz- 
ténység ellenfelei is: arianusok, donatisták, circumcelliók. A vandál 
uralom tehát megvalósította azoknak a társadalmi csoportoknak az 
évszázados törekvését, amelyek a római uralommal szemben Afrika 
önállóságáért küzdöttek. Ezek pedig — mint láttuk — a falusi s a 
kisvárosi lakosság köréből kerültek ki. Karthágó, amely puszta lé- 
tével a Földközi-tenger egész medencéjét egyesítő római birodalom 
fennállásának érdekeihez kapcsolódott, idegen test maradt a vandál 

birodalmon belül. Abban a történeti pillanatban, amikor a Földközi- 
tenger medencéjének gazdasági egysége a vandál királyság létrejöt- 
tével megszűnt, elvesztette eddigi létalapját. A Birodalom összeom- 
lásával megkezdődött egyik legfontosabb gazdasági központjának fel- 
tartóztathatatlan halódása, s ezt a folyamatot csak lassíthatta, de 
meg nem fordíthatta az a tény sem, hogy Karthágó az újonnan meg- 
alakult királyságnak is fővárosa lett. 

Geiserich meglepően kis haderővel, kb. 15 000 harcosból álló se- 
reggel (amely még ostromgépekkel sem rendelkezett) néhány év 
alatt hódította meg az egész római Africát. Ilyen gyors katonai siker 
nem lett volna lehetséges, ha a Római Birodalom nincs már a teljes 
szétesés állapotában, és ha a provincia lakosságának tömegei nem 
lettek volna immár teljesen közömbösek a kiszipolyozó dominatus 
sorsával szemben. A helyi lakosság jelentős részének gyors és viszony- 
lag súrlódásmentes beilleszkedése az újonnan megalakult barbár 
államba további gyors terjeszkedés számára adott lehetőséget. Karthá- 
góból kiindulva Geiserich előbb egész Észak-Afrikát meghódította 
(egészen Héraklész oszlopaiig), majd Szicília nagy részét, Szardínia 
és Korzika szigetét, s a Földközi-tenger több kisebb szigetcsoport- 
ját is birodalmához csatolta, 455-ben pedig megszállta és kirabolta 
Rómát (a vandálok akkori tevékenysége tette közmondásszerűvé a 
, vandalizmust""), és uralkodásának végén, 468-ban a Karthágói-öböl- 
ben megsemmisítette a bizánci birodalomnak ellene küldött óriási 
hadiflottáját is. A vandál királyság, úgy tűnt, végképp megszilár- 
dult, és földrajzilag — sajátos módon — nagyjából az egykori Kar- 
thágó pun birodalmát állította helyre. Karthágó így ismét egy önálló 
és némi jóakarattal birodalomnak is nevezhető állam fővárosává lett. 

A vandál királyság történetének további évtizedei megmutatták 
ennek a hódítás révén létrejött államalakulatnak a belső, szervi gyen- 
geségét is. A birodalmukon belül gyenge kisebbséget alkotó vandálok 
támaszát a meghódított lakosságon belül a Róma-ellenes elemek al- 
kották, zömmel a falusi lakosság és vallási tekintetben a nem kato- 
likus csoportok (arianusok, donatisták, manicheusok stb.), akik a 
harcosan arianus vandálokat szövetségesüknek tekintették. Viszont 
természetes ellenfeleik voltak a nagyvárosok, elsősorban Karthágó 
lakói, a provincia területén nagy számban élő katolikusok s általában 
azok a rétegek (a hajótulajdonos-nagykereskedőktől a rhétorokig), 
akiknek léte a birodalom egységének fennállásához kapcsolódott. 
Ha a vandálok uralmukat stabilizálni akarták, ezeket a hagyomá- 
nyaik alapján , római" elemeket vagy drasztikus módszerekkel kel- 
lett elnyomniuk, vagy pedig meg kellett nyerniök az új állam szá- 

. mára. Ennek ára pedig azis volt, hogy rendezett kapcsolatokat te- 
remtsenek a bizánci birodalommal, saját államukon belül pedig a 
városi lakossággal s a katolikus egyházzal. Ennek a két tendenciának 
— a drasztikus elnyomásnak és a megbékélésnek — a harca vonult 
végig a vandál birodalom rövid egy évszázados történetén, és akadá- 
lyozta meg egy hosszabb távra szólóan egységes kormányzati kon- 
cepció kialakítását. A feladatot bonyolultabbá tette az is, hogy a 
csupán nemzetségi hagyományokkal rendelkező , barbár" vandálok 
kénytelenek voltak átvenni a Római Birodalom kései korának kiala- 
kult intézményeit, ehhez pedig igénybe kellett venni a lakosság írás- 
tudó és törvénytudó, az állami adminisztrációt intézni képes cso- 
portjait is. Szinte jelképes jelentőségű az, hogy Karthágó elfoglalása 
után Geiserich, nyilván propagandisztikus célokból is, nyilvánosan és 
ünnepélyesen elégette a római adólajstromokat — de néhány év 
múlva új adólisták készültek.!§ A colonusok továbbra is a fél évezre- 
des római Lex Manciana alapján teljesítették szolgáltatásaikat,!§ 
s a számukra nyilván nem túlságosan lényeges különbség csak abban 
állt, hogy a római császárok földjeit a vandál királyok örökölték, és 
római nagybirtokos uraik helyébe a vandál arisztokrácia tagjai 
léptek. 

A vandál királyok politikáját jellemző ellentmondó törekvések 
harca sajátos módon kedvezett a fővárosnak, Karthágónak. A város 
kiszakadt az addig egységes mediterrán piacból, viszont kárpótlást 
nyújtott számára a vandál királyok törekvése, hogy fővárosuk fé- 
nyét és tekintélyét növeljék. 

. Karthágóban állították fel a vandál királyság központi pénzver- 
déjét, amely ezüst- és bronzpénzeket bocsátott ki. Ide szállította 
Geiserich a Róma kirablásakor szerzett rengeteg műkincset. A Rómá- 
ban zsákmányolt szobrok az új vandál főváros utcáit és tereit ékesí- 
tették. Kereskedelmi szerepe sem enyészett el teljesen: a királysá- 
gon belüli tengeri kereskedelemnek (főként olajszállításnak) továbbra 
is a fő kikötője volt, s a vandál királyság, Bizánc és a nyugati germán 
államok közötti (mennyiségre természetesen nem túlságosan nagy) 
árucsere fő átrakási kikötője maradt. A főváros lett továbbá köz- 
pontja az újonnan kialakult vandál nagybirtokos arisztokráciá- 
nak is, amelynek tagjai földjeik jövedelmét a fővárosban költötték el, 
és roppant gyorsan átvették a nagyvárosi élet minden kényelmét és 
fényűzését. Kortársi leírások arra vallanak, hogy a vandál uralom 
alatt sem szűntek meg a circusi lóversenyek, továbbra is működtek a 
közfürdők, s időnként még színházi előadásokra is sor került. Foly- 
tatódott tehát a késő római időkre jellemző életmód. A szellemi élet 

sem sorvadt el teljesen. A megbékélés politikájának legtudatosabb 
képviselője, Thrasamund király (496-523) fővárosa és udvara fé- 
nyének növelésére korának afrikai latin költőit (jobbára csak afféle 
versfaragókat) maga köré gyűjtötte, s ezek megfelelő adományok fe- 
jében most már a vandál királyok dicsőségét zengték.150 Kialakult egy 
vallási tárgyú prózai irodalom is. A Karthágóban élő katolikus és 
arianus püspökök azokban az években, amikor a katolikusok üldö- 
zése enyhült, nyílt hitvitákat folytathattak, s egymás tanításait írás- 
ban is cáfolni próbálták. Ha azonban valamely katolikus hitvitázó 
túlságosan messzire ment az érvelésben, száműzetés lehetett a sorsa, 
mint például Karthágó ekkor élt legnagyobb püspökének, Fulgen- 
tiusnak. 

A vandál korszak végén a bizánci történetíró, Prokopiosz már 
ugyanúgy kárhoztathatta a fővárosban élő vandál nemesség fény- 
űzését és elpuhultságát, mint egy évszázaddal korábban a vandálok 
pártján álló Salvianus a római arisztokráciáét. 

Geiserich halála után a vandál birodalom terjeszkedése megakadt. 
A kormányzat, amely átvette a római dominatus politikai intézmé- 
nyeit, ezzel a régi társadalmi ellentéteket is örökölte. Nem sikerült 
tartós megbékélést teremtenie a nem római lakossággal sem; az állam 
vezetését a különböző vandál nemesi csoportoknak egymással s a ki- 
rályi hatalommal vívott harcai bénították meg, s az alapító 477-ben 
bekövetkezett halála után a királyság tekintélye is gyorsan hanyatlott. 
Már az V. század végén újra megkezdődtek délről és nyugatról a te- 
vés-nomád mór és berber törzsek rablóhadjáratai, és hódításaik a 
már eddig is összeszűkült mezőgazdasági területből újabb meg újabb 
darabokat hasítottak le. Az 508-ban megindított mór támadás során 
elpusztult a városok egész sora, köztük olyan jelentősek is, mint Tha- 
mugadi és Theveste. Egy évszázados uralom után a vandál király- 
ság ugyanolyan tehetetlennek bizonyult saját területének megvédé- 
sére, mint a szétesőben levő Római Birodalom. 

Ilyen körülmények között érte 533-ban a vandál királyságot Ius- 
tinianusnak, a bizánci birodalmat a hatalom új magaslataira emelő 
császárnak a támadása. Ürügyül a vandál királyi családon belüli 
viszályokat s a birodalomban élő katolikusok üldöztetését használta 
fel. Támadása, amelyet legtehetségesebb hadvezére, Belisarius (Beli- 
zár) vezetett, éppoly gyors sikert hozott, mint egy évszázada Gei- 
seriché. Egy év után elesett Karthágó (534), s egy további évtized 
alatt egész Észak-Afrika s a vandál királyság többi birtoka a bizánci 
állam uralma alá került.151 

Karthágó bizánci uralom alatt 


Iustinianus kormányzata a vandál uralom utolsó szakaszának anar- 
chiája után elsősorban a bizánci értelemben vett , rendet" akarta 
helyreállítani. 

Mindjárt a város elfoglalása s a királyság megdöntése után Afrika 
püspökei Karthágóban zsinatot tartottak, s ezen 217 püspök mondott 
köszönetet az , igaz hit" helyreállítójának. Kialakították az afrikai te- 
rületek egyházi szervezetét is. Karthágó püspökét egész Afrika. , prí- 
másának" ismerték el, a túlságosan nagyszámú püspökségeket hét 
egyházkerületbe vonták össze a meghódított területek politikai fel- 
osztásának megfelelően, s ezek székhelyeinek püspökeit a többi ki- 
sebb város egyházközsége feletti felügyeleti joggal ruházták fel. A ka- 
tolikus egyház kizárólagos uralmának helyreállítását kiegészítette 
az eretnekségek szigorú betiltása: most az arianusok és egyéb eret- 
nekek szenvedtek legalább olyan súlyos üldöztetést, mint amely 
miatt néhány éve még a katolikus püspökök keseregtek. A bizánci 
uralom helyreállította a régi nagybirtokrendszert is. Az elűzött, föld- 
jeitől megfosztott és jelentős részben kivégzett vandál arisztokrácia 
nagybirtokait a bizánci bürokrácia egyes érdemdús tagjai kapták 
ajándékba; s a kisbirtokos parasztság maradék csoportjait is a nagy- 
birtokosság felügyelete alá helyezték. 

Az egész afrikai terület lakosságának terheit növelték a vandál 
korszakhoz képest súlyosabbá vált adók s a rohamosan növekvő 
állami bürokrácia költségei (ezeket még fokozta a bizánci bürokra- 
ták pénzéhsége, megvesztegethetősége). Már Belizár utóda, Afrika 
első , polgári" helytartója, egy Salamon nevű eunuch megszervezte 
az új területek életét irányító tíz officiumot, 118 vezető tisztviselő- 
vel.158 

Afrika meghódítása Iustinianus elgondolása szerint csak egy lépés 
lett volna az egész egykori Római Birodalom újraegyesítésének ha- 
talmas programján belül. A császár nagyralátó tervei azonban csak 
kis részben váltak valóra. A vandálok legyőzése után sikerült még a 
keleti gótok itáliai államát is megdöntenie, és nyugaton megszállnia 
Hispania legdélibb partjának egy kicsiny szakaszát. De ezek a hódí- 
tások együttvéve sem eredményeztek többet, mint néhány földraj- 
zilag egymástól elszigetelt, egymással csak tengeri úton érintkező 
terület összefüggéstelen halmazát, amelynek megtartása állandó 
katonai készenlétet, szüntelen védelmi tevékenységet igényelt. A túl- 
zott remények meghiúsulása végzetesen hatott ki az afrikai területek 
és legnagyobb városuk, Karthágó sorsára is. Iustinianus a nomád 

törzsek várható támadásaival szemben hatalmas méretű és rendkívül 
költséges erődrendszert épített ki a meghódított térség egész határ- 
vonalán, s ehhez az itt élő lakosság ingyenes kényszermunkáját vette 
igénybe. De Afrika ezen az áron sem szerezhette meg a tartós bizton- 
ságot. 

A meghódított afrikai területek kezdettől fogva szinte katonai 
tábor képét mutatták: távoli és veszélyeztetett, a birodalom nagy 
központjaitól elszigetelt határtartomány szerepére voltak kárhoz- 
tatva. Ez a gyógyíthatatlan helyzet határozta meg a szervezeti forma 
kialakítását is. A meghódított Afrika eredetileg a birodalom többi te- 
rületéhez hasonlóan egységes praefecturát alkotott, amelyhez hét 
provincia tartozott. A VI. század végén az állandó katonai készültség 
fenntartása érdekében a praefecturát erarkhatussá, különleges kato- 
nai-közigazgatási területté alakították át, élén egyetlen teljhatalmú 
katonai és polgári megbízottal, az exarkhésszel. Ilyen jellegű határ- 
tartománya a bizánci birodalomnak Afrikán kívül csak egy volt, az 
Itália északi határterületeit magába foglaló ún. ravennai exrarkhatus. 
Az új, tisztán katonai szervezet létrehozása is érzékelteti az afrikai 
területek állandó veszélyeztetettségét. 

A vandálok elleni háború hivatalos bizánci krónikásának, Proko- 
piosznak az elbeszélése szerint a főváros s a vidék lakossága egyöntetű 
örömmel fogadta a bizánci felszabadítókat.!5t Ha volt is ilyen kezdeti 
lelkésedés, ez hamar lelohadt. A praefectura és később az exarkhatus 
védelme a helyi lakosságtól óriási áldozatokat kívánt adóban és köz- 
munkában; de az erőfeszítések nem hoztak eredményt. A vandál 
uralom megdöntése után a bizánci Afrikának — voltaképpen csupán 
egy keskeny és nem is összefüggő parti sávnak — határa mentén sorra 
alakultak ki az egyes törzsi központok körül a független mór államok. 
A határvidék — amely félelmetesen közel esett a városi központok- 
hoz — Bizánc uralmának idején állandó hadszíntérré változott. 

Karthágó, mely a vandál uralom alatt a királyi székhelynek kijáró 
előnyöket és megkülönböztetett védelmet élvezte, most jutott a ro- 
hamos hanyatlás állapotába. A város elfoglalásakor súlyosan megron- 
gálódott kikötői berendezéseket csak hiányosan állították helyre. 
Mindenütt romokat és megrongálódott házakat lehetett látni. A bi- 
zánci korból csupán katonai és egyházi célú építkezésekről tudunk. 
Csekély számú bizánci forrásaink sem tagadják Karthágó elszegé- 
nyedését és elnéptelenedését. A város, amely a pun korszak óta előbb 
a pun államnak, majd Róma afrikai birodalmának, végül a vandál 
királyságnak a fővárosa volt, most egy határszéli kisváros színvona- 
lára süllyedt a csekély területű, a központtól távol eső provinciában. 

Az arab hódítás 


Iustinianus utódai alatt a nagy áldozatokkal meghódított területek 
sorra leszakadtak a Birodalom testéről. Előbb a langobardok hódí- 
tásával elveszett Észak-Itália, majd a keleti határszélen a Szászáni- 
dák újperzsa birodalmával keveredett Bizánc hosszan tartó hábo- 
rúkba. A VII. század elején súlyos kudarcok és fényes sikerek válto- 


gatták egymást. De ekkor a bizánci birodalom látókörében már Meg: I 


jelentek az arab hódítók. : 

Mohammed az arab törzsek között elért sikereinek csúcsán felszólí- 
totta korának valamennyi uralkodóját, köztük a bizánci császárt is, 
Allahnak, az egyetlen istennek és az ő legnagyobb prófétájának el- 
ismerésére. A felszólítást a bizánci udvarban gúnykacaj fogadta. De a 
civilizált világ mezsgyéjén váratlanul felbukkant nomád arab tör- 
zsekkel szemben a fölény érzése ijesztő gyorsasággal omlott össze. 
Mohammed második utódjának, Omár kalifának az uralkodása idején 
(634-646) Bizánc számára elveszett Szíria és Mezopotámia. Az arab 
seregek csapásai alatt összeomlott az a Szászánida birodalom, amely- 
lyel addig évszázados eredménytelen harcokat vívott Róma és Bi- 
zánc. Omár egyik alvezére, "Amr ibn el-Ászí félig-meddig egyéni vál- 
lalkozás keretében, szinte fél kézzel hódította meg Egyiptomot, és 
indult további nyugati hódításokra. Vállalkozását nem Bizánc ka- 
tonai ereje, hanem a kalifa túlzott óvatossága állította meg. A század 
közepén az arab seregek már Karthágó közelében álltak, és további 
előrenyomulásuknak csupán a berber törzsek elkeseredett ellenállása 
állta útját. Az arab terjeszkedést azonban csak időlegesen lehetett 
feltartóztatni. Omár kalifa utóda, Oszmán alatt, a 660 körüli évek- 
ben (a pontos évszámot krónikáink nem közlik) az arab seregek az 
ókori Sufetula, arab nevén Szbeitla mellett döntő győzelmet arattak, 
s a Karthágótól keletre fekvő egész afrikai birtokállományt elfog- 
lalták. Karthágó, Afrika utolsó megerősített városa még néhány év- 
tizedig tartotta magát. 

A legközelebbi arab támadás már eredményesnek bizonyult. 692- 
ben Haszán ibn Nummán nehéz ostrom után elfoglalta a bizánci Af- 
rika utolsó nagy központját. A helyőrség az exarkhész vezetésével 
csak a görög-római lakosság hajóra szállását és Szicília irányában, 
tengeri úton való menekülését tudta biztosítani. 

Az utóharcok még jó néhány évig eltartottak. Egy bizánci ellen- 
támadás rövid időre Karthágót is kiragadta az arabok kezéből. Ami- 
kor azonban 697-ben a berber törzsek utolsó nagy ellentámadását 
is szétzúzták, Afrika egész északi partvidéke nyitva állt az arab hó- 

dítók előtt. 704-ben az arab hadak elfoglalták Tingist, a klasszikus 
Afrika nyugati határvárosát, és szabad szemmel jól láthatták már 
Gibraltárt, azt a sziklát, amely a nagy arab hadvezér, Tarik nevét 
örökítette meg. 

Afrika távoli nyugati területeinek, a Maghrebnek elfoglalása és 
pacifikálása a berber lakosság szívós ellenállása miatt még hosszan 
tartó harcokba került. De az antik Karthágó története a VII. század 
végével s a görög-római lakosság kitelepülésével véget ért. A van- 
dál harcok óta többszörösen gazdát cserélt és sokszor elpusztított 
városban csak kevés számú, túlnyomóan szegény lakosság maradt. 

Az Afrikában berendezkedő arab uralom új központokat alakított 
ki a Bizánctól átvett régi és vagy elnéptelenedett, vagy megbízhatat- 
lan lakosságú városi központok helyett. Az Omajjáda kalifák észak- 
afrikai helytartóságának új fővárosa az újonnan alapított Oairuán 
lett. A karthágói térség számára már Haszan ibn Nujmán, a város 
meghódítója új helytartói székhelyet választott ki: a Karthágótól 
csak néhány kilométer távolságra fekvő Tuniszt, a régi libüai-fö- 
níciai kisvárost. Az új katonai jellegű települést csatorna kötötte 
össze a tengerrel — s így átvehette a karthágói kikötő funkcióit is. 

Tunisz árnyékában Karthágó kicsiny, szegény és jelentéktelen 
településként tengette életét. Önállóságát elvesztette, Tunisz elő- 
városává lett. Kikötői berendezéseit ellepte a homok, pompás épüle- 
teivel végzett a gondozatlanság, az idő múlása. A gazdátlanná vált, 
összeomló épületek építőanyagát az új helytartói székhely mecset- 
jeinek és palotáinak építésére használták fel. A XI. században egy 
arab utazó, AI-Bakri, még csodálattal szemlélte a fiátar (az egykori 
amphitheatrum), a thermák, a márványpaloták romjaikban is hatal- 
mas méreteit. Azután lassanként ezeknek köveit is széthordták. Ami- 
ként a lerombolt pun város köveiből épült a római colonia, úgy élt to- 
vább a bizánci Karthágó az arab Tunisz épületeiben. Az egymást 
követő ókori birodalmak fővárosának nevét és létének eszmei folyto- 
nosságát csak a katolikus egyház tartotta fenn: Karthágó már több 
mint egy évezrede nem áll többé, de , in partibus infidelium", a hitet- 
lenek által elfoglalt területekre szóló érvénnyel még napjainkban is 
adományozhatja a pápa Karthágó püspökének címét. Az egykor élő, 
harcoló, munkálkodó és tevékeny lakosságú város épületeit azonban 
belepte a homok. 

i. e. 1100 körül 

600 körül 


573 
550 körül 


550—500 körül 


539 


530 körül 


530 körül— 396 


520 körül 


510 körül 
508—507 
490 körül 


. 481 


480 


450—400 körül 


430 körül 
409— 406 


406 
405 


397— 392 
396 


időrendi táblázat 


Az első föníciai kereskedelmi telepek Afrika partvidé- 
kén. Utica alapításának hagyományos dátuma 
Karthágó alapításának hagyományos dátuma 

Az első olümpiai játékok 

Róma alapításának hagyományos éve 

Türosz asszír fennhatóság alatt 

A görög gyarmatosítás kezdete a Földközi-tenger nyu- 
gati medencéjében. Masszilia alapítása 

Türosz újbabilóni fennhatóság alatt 
Karthágói—etruszk diplomáciai és kereskedelmi kap- 
csolatok 

A nyugati föníciai telepek egyesülése Karthágó veze- 
tése alatt 

Karthágó és az etruszk városok közös tengeri győzelme 
Phókaia fölött; alaliai csata 

Hódítások Szicília és Szardínia szigetén; Malkhosz si- 
kertelen kísérlete az egyeduralom megteremtésére 

A Magonida-család vezető szerepe Karthágóban 
Mago újjászervezi a karthágói hadsereget; zsoldos 
haderő 

Szerződés Karthágó és Dareiosz között 

Karthágó és Róma első szerződésének éve 

Karthágó és Caere szoros kapcsolatai 

Szövetség Karthágó és Xerxész között (kétes hiteles- 
ségű) 

Támadás Szicília ellen; Hamilkar himerai veresége 
Karthágó észak-afrikai birodalmának kiépítése ; a köz- 
társasági alkotmány kialakulása 

Hanno és Himilko felfedező útjai 

Háború Szelinusz ellen; Szicília nyugati harmadának 
meghódítása 

Szövetségi tárgyalások Karthágó és Athén között 
Első békekötés Karthágó és Dionüsziosz szürakuszai 
türannosz között; az epikrateia megszervezése 
Második háború Karthágó és Szürakuszai között 
Himilko veresége Szicíliában; Démétér és Koré-Per- 
szephoné kultuszának meghonosítása Karthágóban 
Második békekötés Karthágó és Szürakuszai között 
Harmadik szicíliai háború 

Harmadik békekötés Karthágó és Szürakuszai között 
Negyedik szicíliai háború és negyedik békekötés 
Róma és Karthágó második szerződése 

Háború Timoleón szürakuszai türannosszal 
Krimiszoszi vereség, békekötés 

Nagy Sándor uralkodása 

Türosz pusztulása 

Agathoklész támadása Karthágó ellen 


i. 
]. 


310 
306 


306 
282— 275 


272 


266— 265 


.. 264—241 


c. 
SZ. 


256 
241 


241—237 


238—237 
237—228 


219/218—202 
216 


151—150 


149—146 
146 
122 


105—100 
46 
44 


Agathoklész Karthágó kapui előtt 
Agathoklész veresége; Karthágó megszilárdítja szicí- 
liai uralmát 

Róma és Karthágó harmadik szerződése : 
Pürrhoszi háború, Róma és Karthágó utolsó (katonai) 
szerződése 

Róma elfoglalja Rhégiont, Szicília partjával szemben 
A messzénéi (messanai) koníliktus Í 

Róma és Karthágó első háborúja (I. pun háború) 
Regulus Karthágó előtt 

Karthágó döntő veresége az Aegates-szigeteknél; béke- 
kötés; Szicília elvesztése I 

A zsoldosok és a libüai törzsek felkelése Karthágó ellen 
(, engesztelhetetlen háború") 

Karthágó elveszti Szardínia és Korzika szigetét 
Hamilkar megkódítja Dél-Hispaniát 

Hasdrubal Dél-Hispania helytartója 

Az ebrói egyezmény Róma és Karthágó között 
Hannibal Dél-Hispania helytartója 

Hannibal elfoglalja Saguntumot 

II. pun háború 

Cannaei csata; Hannibal katonai sikereinek csúcspont- 
ján 

Szövetség Makedoniával, Szürakuszaijal és Capuával 
A római ellentámadás kezdete 

Scipio elfoglalja Dél-Hispaniát 

Metaurusi csata 

Scipio átkel Afrikába, Hannibal elhagyja Itáliát 

Zamai csata, Karthágó veresége 

Karthágó a békekötés értelmében Róma ellenőrzése 
alá kerül; Numidia és Mauretania önálló királyság 
A római senatus elhatározza Karthágó megsemmisí- 
tését 

III. pun háború 

Karthágó elfoglalása és feldúlása; Africa provincia 
Gaius Gracchus terve Karthágó térségében római co- 
lonia alapítására Iunonia néven 

Marius telepítési akciója Karthágó térségében 
Numidia római provincia Africa Nova néven 

Colonia Iulia Carthago alapítása Caesar tervei értel- 
mében 

Karthágó újjáépítése Augustus elgondolásai alapján 
Nagyobb római telepescsoport érkezése: Karthágó 
újjáalapítása 

Colonia Iulia Concordia Carthago felavatása 
Karthágó, a római Aírica provincia székhelye; J]e- 
giostábor 

A legio III. Augusta táborának áthelyezése előbb The- 
vestébe, majd (kb. i. sz. 100) Lambaesisbe 


111 


112 


117—138 


170 körül 
180—192 
200 körül 
203 
193—211 
211—217 
238 
240 
248—258 
260 
284—305 
308—311 
312—337 
312 

. 847 
369—376 
376 
397—399 
397 — 429 
409 
425 
429 
439 
439—533 
534— 692 
535—536 
640 körül 
642—643 
660 körül 
692 
697 
700 körül 


Hadrianus nagyarányú építkezései TRTHASÉ DANS vÍZ- 
vezeték, közfürdő (thermae) stb. 

Első keresztényüldözés a római Africában 

Commodus tevékenysége Karthágó fejlesztésére ; ,00- 
lonia Alexandria togata Commodiana"? 

Agrippinus püspök és Tertullianus diaconus műkö- 
dése; első keresztény egyházi zsinat Karthágóban kb. 
70 püspök részvételével 

Felicitas és Perpetua kivégzése a karthágói : amphi- 
theatrumban 

Septimius Severus uralkodása; Karthágó elnyeri a 
Ius Italicumot 

Caracalla uralkodása ; Constitutio Antoniniana 

A Gordianusok afrikai ellencsászársága 

Sabinianus karthágói ellencsászársága 

Cyprianus karthágói püspök 

Celsus karthágói ellencsászársága 

Diocletianus tetrarchiája 

Domitius Alexander karthágói ellencsászársága ; bére 
thágó kikötőjének részleges pusztulása 

Constantinus; Karthágó újjáépítése : 

Az ún. milanói edictum; a donatista eretnekség kez- 
dete a római Africában 

A circumcelliók fegyveres harcának kezdete " 

Firmus fegyveres felkelése Afrikában 

Firmus felkelésének leverése; Theodosius lefejezése 
Karthágóban 

Gildo afrikai felkelése 

Ágoston hippói püspök 

Alarich sikertelen kísérlete Karthágó megszerzésére 
Karthágó városfalakat kap helyzetének veszélyezte- 
tettsége miatt 

Vandál partraszállás Afrikában 

Geiserich elfoglalja Karthágót és királysága főváro- 
sává teszi 

Karthágó a vandál királyság fővárosa 

Karthágó bizánci uralom alatt; Karthago Iustiniana 
a bizánci birodalom észak-afrikai birtokainak székhelye 
Salamon eunuch, Afrika helytartója visszaveri a ber- 
ber törzsek támadását 

Az arabok meghódítják Egyiptomot 

Tripolitánia és Libüa meghódítása 

Szbeitla melletti csata 

Az arab seregek első ízben foglalják el Karthágót 

A berber törzsek felkelésének és a bizánci ellentáma- 
dásnak a visszaverése, Karthágó végleges elfoglalása az 
arabok által 

Haszán ibn Numán Tuniszt teszi székhelyévé; Kar- 
thágó teljes pusztulása 


Jegyzetek 


Rövidítések jegyzéke 


CIL  -Corpus Inscriptionum Latinarum 

C. Th. —Codex Theodosianus 

KAI -—Donner, H.—Röllig, W.: Kanaanüische und aramüische Inschriften 

ILS — Dessau, H.: Iriscriptiones Latinae Selectae 

PWRE — Pauly-Wissowa: Realencyclopüdie der classischen Altertumswissen- 
schaft Í 


SHA  —Scriptores Historiae Augustae 

. MELTZER, 0.—KAHRSTEDT, U. : Geschichte der Karthager I. 103skk. 

21. Hérodotosz 4, 196. 

. Diodórosz 16, 80, 4. 

. Hérodotosz 7, 175. 

. Diodórosz 11, l4skk. 

. PICARD, CHARLES-PICARD, G.: Notes de chronologió punigue: 


le probléme du V" siécle. Karthago 13 (1965) 17skk. 


. Diodórosz 13, 43, 5; 14, 54, 5; 15, 15, 2 stb. 
. Politika 2, 11, 1273a. 
. A karthágói alkotmány , mintaszerű"? voltához vö. pl. Arisztotelész: 


Politika 2, 11, 1272b; Iszokratész 3, 24; Polübiosz 6, 51, Isk.; római 
szerzők részéről pl. Cato maior frg. 80; Cicero: De re publica 2, 23, 42. 


. Athénaiosz: Deipnoszophisztai 2, 44. 
. Szövegét kommentárral közli pl. HENNIG, R.: Terrae incognitae. 1, 86skk. 
. Avienus: Ora maritima 113skk., idézi HENNIG, R.: Terrae incogni- 


tae 9őskk. 


. PICARD, COLETTE-PICARD, GILBERT-CHARLES: Carthage. 


224skk. 


. Polübiosz 1, 71, 1. . 

. Varro: De re rustica 1, 1, 10; Plinius: Naturalis Historia 18, 22. 
. Varro: De re rustica 1, 52, 1; Cicero: Pro Murena 75. 

. Appianosz: Libüké 96. fej. 

. Sallustius: Bellum Iugurthinum 17: , mare importuosum?". 

. Appianosz: Libüké 131. fej. 


Appianosz: Libüké 95. fej. 

LURJE, SZ. : Afin i Karfagen. Vesztnyik Drevnyej Isztorii 1947: 3. 1225kk. 
LURIA, S.: Zum Problem der griechisch-karthagischen Beziehungen. 
Acta Ant. Hung. 1864. 53skk. 

Diodórosz 12, 82, 7. 


. Thuküdidész 6, 17, 6. 

. BENGTSON, H.: Staatsvertráge 208. sz. 

. Thuküdidész 6, 34, 2. 

. Thuküdidész 6, 90, 1. 

. Részletes leírását adja Diodórosz 13, 54—63; 80—96; 108—114. 


Diodórosz 19, 110; 20, 29. 


. Diodórosz 14, 4, 6. 

. KAI 69. sz. 

. Diodórosz 14, 53, 2. 

. DITTENBERGER, W.: Sylloge?. 179.; GLOTZ, G.: Mélanges Iorga. 


Paris, 1933. 331s5kk. kommentárjával. 


. Xenophón: Poroi 1, 2; 3, 1; 5, 4. 
. KAI 53—55. sz. (Athén), 56—60. sz. (Peiraieusz); egyes feliratok szi- 


dóni kereskedőktől származnak. 


. Appianosz: Libüké 93. fej. 

. BENGTSON, H.: Staatsvertráge . . . 326. sz. 

. Személyére nézve vö. PWRE Suppl. III. 210 s. v. Boethos. 

. Vö. KAI 42. kétnyelvű felirat pun szövegében: "Anat mafoz chayyim 


(,Anat, az élet erőssége") —a görög szövegben: Athéna Szóteira Niké; 
uo. 53. sz.: "Abd Tanit (Tanit szolgája) pun név görög fordítása: Arte- 
midórosz; uo. 54. sz.: "Abd Astart — görög Aphrodisziosz stb. 


68. 
69. 


103. 
104. 


Diodórosz 14, 77, 4skk. 
Vö. BISI, A. M.: La religione Punica in Sicilia. Studi e Materiali di Sto- 
ria delle religioni 19683. 31skk. 


. Polübiosz 7, 9. fej.; BIKERMAN, E.: Hannibars Covenant. American 


Journal of Philology 1952. Ískk. 


. Polübiosz 6, 51skk. 
. Sztrabón 1, 4, 9 (C 66). 
. LÜDEMANN, H.: Untersuchungen zur S ETÉBESNR ÁSZ ESET GHÉS Kartha- 


gos. Jena, 1932. 
Arisztotelész: Politika 2, 8, 1272bskk. 


. Arisztotelész: Politika 8, 6, 2, 1307a; Iustinus 21, 4. fej. ; 
. Polübiosz 1, 65—88 fej. adja a legrészletesebb eseménytörténetet. 


Sallustius: Bellum Iugurthinum 79. fej. 


.- Mindkét pun háború történetéhez bőséges irodalmat ad BENGTSON, 


H.: Römische Geschichte I. (1967); az I. pun háború kitöréséhez vö. 
még HOFFMANN, W.: Das Hilfgesuch der Mamertiner. Historia 1969. 
153skk. Forráskritikai elemzést nyújt: WALBANK, F. W.: A Histori- 
cal Commentary on Polybios. I. (1957), II. (1967). 


. Polübiosz 1, 72, 2. 
. Polübiosz 1, 65—88. 
. A rendkívül gazdag szakirodalomból kiemelhető : MAZZARINO, S.: 


Introduzione alle Guerre puniche. Catania, 1946; HOFFMANN, W.: 
Hannibal, Darmstadt, 1965. (ua. magyar fordítás is: Gondolat, 1971); 
TÁAUBLER, E.: . Vorgeschichte des zweiten punischen Krieges. Breslau, 
1921. 


. TÁUBLER, E.: Vorgeschichte des zweiten punischen Krieges. 63skk. 
. Livius 22, 58, 5 (a cannaei csata után). 
. Livius 21, 49, 1; 22, 11, 6; 22, 56, 7 stb. 


Livius 31, 19, 1. 


. Appianosz : Libüké 132. fej. 


GELZER, M.: Nasicats Widerspruch gegen die Zerstörung Karthagos. 
Philologus 1931. 261skk. 


. VOGT, J.: Rom und Karthago. Leipzig, 1943. 286. 
. KAI 100s5kk. sz. 
. Plinius: Naturalis Historia 18, 22. 


Cato: De agri cultura 7, 3; Plinius: Naturalis Historia 13, 112. 


. Appianosz: Emphülia 1, 102sk. 

. Sztrabón: 17, 3, 15 (C 833); Plutarkhosz: Caesar 57, 3. 

. Tertullianus: De pallio 1. fej. 

. Appianosz : Libüké 136. fej.; Cassius Dio 52, 43, 1. 

. CHARLES-PICARD, G.: La Carthage de Saint Augustin. Paris, 1965. 17. 
. Sztrabón 17, 3, 15; vö. Pomponius Mela 1, 7, 34. 

. Scriptores Historiae Augustae (SHA) Hadrianus 20, 4—5. 

. Hérodianosz 7, 6, 1. 

. Corpus Inscriptionum Latinarum (GE) VIII. 805, 1494skk. stb. 
. SHA Commodus 17, 8. 

. SHA Septimius Severus 15, 7; Epitome de Caesaribus 20, §. 


Tzetzész 1, 798skk. ; vö. Hérodianosz 4, §, 6. 
Digesta 50, 15, 8, 11. 

. Közli: MATTINGLY, H.: Roman Coins 4/1, 695kk. 
. Iosephus: Bellum Iudaicum 2, 16, 4, 383. 
. Expositio totius mundi 61: Africa paene ipsa omnibus gentibus usum 


olei praestat, vö. Plinius: Naturalis Historia 15, 8. 


. Sztrabón 17, 3, 19 (C 884); CIL VIII. 4508 stb. 
. Az erre vonatkozó adatokat lásd: Haywood, R. M.: Roman Africa (Eco- 


nomic Survey of Ancient Rome) IV. 65. old. 


. CIL VIII. 2000. 

. Papinius Statius: Silvae 4, 5, 45. 

. Összeállítva: Haywood : i. m. 76őskk. 

. Apuleius: Florida 16. 

. Plinius: Epistolae 2, 11—12. 

. Petronius: Satyricon 117, 8. 

. Apuleius: Apologia 93. 

. Apuleius: Apologia 17. 

. Apuleius: Florida 18. 

. Codex Theodosianus 12, 5, 1 (326); uo. 11, 7, 20 (412). 
. Prosper Tiro, idézi: DEBBASCH, Y.: Colonia Iulia Karthago. Rev. 


hist. de droit, 1953. 356. 
Suetonius: Vespasianus 4, 3. 


. Ammianus Marcellinus 28, 1, 17sk.; vö. DESSAU: Inscriptiones Lati- 


nae Selectae (ILS) 1256. 


. Tertullianus: De spectaculis. 
. Ismerteti CHARLES-PICARD, G.: La Carthage de Saint Augustin, 


83skk. 
CHARLES-PICARD, G.: La Carthage de Saint Augustin. 96sk. 


. Macrobius: Saturnalia 3, 9, 7. 
. ILS 4444sk. ; 
. CHARLES-PICARD, G.: Les Religions de VAfrigue antigue. Paris, 


1954. 110skk. 


. SHA Pertinax 4, 2; Macrinus 2, 5—3), 3. 

. Hérodianosz 5, 6, 4; vö. Cassius Dio 79, 12. 

. CIL VIII. 26255. 

. ILS 4494skk. 

. Tertullianus: Apologia 9. 

. CHARLES-PICARD, G.: Les Religions de VAfrigue antigue. 1105kk. 
. ILS 4484. 


Héródianosz 7, 6, 1—2. 


. SHA Gordianus 23, 4. 
. SHA Tyranni triginta 29, 2. 
. WARMINGTON, B. H.: The North African Provinces írom Diocletian 


to the Vandal Conguest. Cambridge, 1954. 33sk. 


. Zószimosz 2, 12—14; Aurelius Victor: Caesares 40, 17skk. 
. Cod. Theod. 11, 1. fej.: De annona Africae; Claudianus: Bellum Gildo- 


nicum 1, 58skk. 


. Ammianus Marcellinus 29, 5. 

. Salvianus: De gubernatione dei 7, 67skk. 
. Augustinus : Confessiones 3, 1. 

. Salvianus: De gubernatione dei 6, 69. 


146, Orosius 7, 42, 10. 

147. Ferrandus: Vila Fulgenti 1. fej. 

148. Tablettes Albertini ed. Chr. Courtois. Paris, 1952. 

149. Prokopiosz: Bellum Vandalicum 1, 16. : 

150. Vö. Luxorius, Flavius Felix és Florentinus költeményeit az Anthologia i 
Latina gyűjteményében, ed. A. Riese. Leipzig, 1894. 

151. Prokopiosz: Bellum Vandalicum részletesen ismerteti a hadjeséménye 
ket. 

152. Erre és a továbbiakra nézve vö. RUBIN, W.: "Das Zeitálter Justinians L 

"  877skk., és STEIN, E.: Histoire du Bas-Empire. Páris, 1949. 275skk., i 

315skk., 547skk. 


. 153. Prokoplósz: Bellum Vandalicum 2, 10. 


154. Prokopiosz: Bellum Vandalicum 1, 20, 175kk. , 

máreáan 


Irodalom 


Észak- Afrika ókori történetének — és ezen belül a karthágói történetnek is — 
legrészletesebb ismertetését nyújtja: 


GSELL, ST.: Histoire ancienne de VAfrigue du Nord. 2. kiadás, 8 kötet, Pa- 
ris 1928skk. 


Ennél lényegesen tömörebb és újabb összefoglalást ad: 
JULIEN, CH. A.—COURTOIS, CHR.: Histoire de YAfrigue du Nord des 
origines á la conguéte arabe. Paris, 1956. 


A föníciai történetet és kultúrát több népszerű, összefoglaló munka is ismerteti, 
ezek közül kiemelhetők az alábbiak: 

BARAMKI, D.: Die Phőnizier. Stuttgart, 1965. 

HARDEN, D.: The Phoenicians. London, 1963. 

MOSCATI, S.: Die Phőniker. Zürich, 1966. 


Karthágó történetének legfontosabb forrásai azok az antik történetírók, akik 
főként Karthágónak a görög-római világgal való kapcsolatáról nyújtanak 
értékes adatokat: így főként Polübiosz (i. e. II. sz.), Livius és Diódorosz Szi- 
kulusz (i. e. I. sz.), valamint Justinus (i. sz. III. sz.). — A karthágói alkotmányra 
vonatkozólag értékes adatokat szolgáltat Arisztotelész: Politika c. munkája. 


A történeti szempontból felhasználható karthágói feliratokat két modern válo- 
gatás állította össze: 


AMADASI, M. G.: Le iscrizioni fenicie e puniche delle colonie in Occidente. 
Roma, 1967. és 

DONNER, H.—-RÖLLIG, W.: Kanaanüische und aramüische Inschriíten. 
3 kötet, Wiesbaden, 1962-1964. 

A modern történeti összefoglalások közül a leggazdagabb és legrészletesebb fel- 

dolgozás, és ezért még mindig alapvető: 


MELTZER, 0.—KAHRSTEDT, U.: Geschichte der Karthager. 3 kötet, 
Leipzig, 1896—-1913. 


Az újabb történeti és kultúrtörténeti feldolgozások közül kiemelhető : 

BARRECA, F.: La civilta di Cartagine. Cagliari, 1964. 

CHARLES-PICARD, G.: Carthage. Paris, 1951. 

CHARLES-PICARD, G.: Le Monde de Carthage. Paris, 1956. 

CHARLES-PICARD, G.: La Vie guotidienne en Cartbhage. Paris, 1958. 

CHARLES-PICARD, G.: Notes de chronologie punigue: le probléme du V" 
siécle. Karthago 1965. 17skk. 

HOURS-MIÉDAN, M.: Carthage. (Coll. Oue sais-je? 340.) Paris, 1959. 

HUBACG, P.: Carthage, Paris, 1952. 

LAPEYRE, G.-G. PELLEGRIN, H.: Carthage punigue. Paris, 1942. 

LAPEYRE, G.-G.—PELLEGRIN, H.: Carthage Romaine et Byzantine. 
Paris, 1950. 

MAURIN, L.: Himilcon la Magonide. Crises et mutations a Carthage. Semi- 
tica 1962. őskk. 

MELLERSCH, G.: Carthage. London, 1963. 

WARMINGTON, D. H.: Carthage. London, 1964. (Pelican Books). (Magyarul 
is: Gondolat, 1967. Terényi I. ford.) 

CINTAS, P.: Manuel d" Archéologie Punigue I. Paris, 1970. 

FANTAR, M.: Carthage la prestigieuse cité d"Élissa. Tunis, 1970. 

SIFMAN, I. S.: Vozniknovenie karfagenskoi derzavi. Moszkva — Leningrád, 
1963. 


A karthágói művészet és iparművészet emlékeit, valamint Karthágó régészeti 
hagyatékát a gazdag gyűjteményt tartalmazó tuniszi múzeumok (Bardo és 
Lavigerie Múzeum) illusztrált ismertető kötetei mutatják bé. Ebben a tárgy- 
körben jó új összefoglalás : 


Archaeologia Viva, vol. 1., No. 2: Karthago, seine Entstehung, seine Grösse. 
Brill, Leiden, 1968. 


Karthágó és Észak-Afrika vallását az alábbi összefoglaló művek ismertetik: 

BISI, A. M.: La religione punica. Studi e Materiali di storia delle religioni, 
1965. 995kk. 

CHARLES-PICARD, G.: Les Religions de PAfrigue antigue. Paris, 1954. 

CHARLES-PICARD, Colette: Sacra Punica. Karthago 13 (1967). 

EISSFELDT, O.: Molk als Opferbegriif im Punischen und Hebrüischen und 
das Ende des Gottes Moloch. Tübingen, 1935. 

FÉVRIER, J. G.: Essai de reconstitution du sacrifice molek. Journal Asiati- 
gue 1960. 167skk. 


Karthágó etruszk, görög és római kapcsolataihoz : 


A nemzetközi szerződéseket tartalmazó görög és latin feliratok és ezekkel kap- 

csolatos antik forráshelyek leggazdagabb gyűjteménye: 

BENGTSON, H. (szerk.): Die Staatsvertráge des Altertums. 2-3. kötet, 
München, 1967—1969. 

HOFFMANN W.: Karthagos Kampf um die Vorherrschaft im Mittelmeer, in: 
Aufsteig und Niedergang der Römischen Welt 1, 1, 341skk., (Ny.) Berlin, 
1972 ; u. o. gazdag bibliográfiai összeállítás. 


A történeti kapcsolatok egyes kérdéseit dolgozzák fel az alábbi tanulmány- 

gyűjtemények: 

DIESNER, H. J.— BARTH, H.—ZIMMERMANN, H. D.: Afrika und Rom 
in der Antike. Halle, 1968. 

VOGT, J.: Rom und Karthago. Leipzig, 1943 [a kötet egyes tanulmányai faj- 
elméleti beállítottságuk miatt csak kritikával használhatók]. 


A történeti kapcsolatok egyes részletkérdéseit feldolgozó tanulmányok : 

EHRENBERG, V.: Karthago. Morgenland 14 (1927) [főként a hellénisztikus 
kapcsolatok szempontjából jelentős). 

LURIA, S.: Zum Problem der griechisch-karthagischen Beziehungen. Acta 
Ant. Hung. 1964. 53skk. 

MODONA, A. U.: Le lamine auree di Pyrgi. Helikon 1967. 1skk. 

OLZSCHA, K.: Die punisch-etruskischen Inschriften von Pyrgi. Glotta 1966. 
60skk. 

PALLOTTINO, M.: Nuova luce . . . delle lamine d"oro di Pyrgi. Studi Ro- 
mani 1965. Ískk. ; 

Karthágó és a barbár afrikai népek kapcsolatára vonatkozólag : 


BOVILL, E. W.: Caravans of the Old Sahara. The Golden Trade. Oxford, 1958. 

CARY, M.— WARMINGTON, E. H.: The Ancient Explorers. London, 1929 
(azóta több kiadás). 

HARDEN, D. B.: The Phoenicians on the West Coast of Africa. Antiguity 
1948. 141skk. 

HENNIG, R.: Terrae Incognitae. 1. k. Leiden, 1944 (főként a felfedező utakra 
vonatkozólag ad fontos adatokat). 


Karthágó történetéhez a pun háborúk korában: 

AUDISIO, G.: Hannibal. Paris, 1961. . i 

HOFFMANN, W.: Hannibal. Göttingen, 1962 (gazdag bibliográfiai appará- 
tussal). (Magyarul is: 1969, Terényi I. ford.) 

MASKIN, N. A.: Karfagenszkoje goszudarsztvo do pervoj punicseszkoj vojni. 
Vesztnyik Drevnyej Isztorii 1948:4. 

MASKIN, N. A.: Poszlednyeje sztoletije punicseszkovo Karfagena. Veszt- 
nyik Drevnyej Isztorii 1948:4. 

MAZZARINO, S.: Introduzione alle Guerre Puniche. Catania, 1946. 


A római Karthágó történetére vonatkozólag : 


CHARLES-PICARD, G.: La Civilisation de VAfrigue Romaine. Paris, 1959. 

CHARLES-PICARD, G.: La Carthage de Saint Augustin. Paris, 1965. 

DEBBASCH, V.: Colonia Julia Karthago.. Rev. hist. de droit 1953. 30skk. 
335skk. 

HAYWOOD, R. M.: Roman Africa. 4. k. Baltimore, 1938. (Economic Survey 
of Ancient Rome) 1 

ROMANELLI, P.: Storia delle province Romane delVAfrica. Roma, 1959. 

STAJERMAN, JE. M.: Die Krise der Sklavenhalterordnung. Berlin, 1964, 

. főként 1855kk. 

TEUTSCH, L.: Das römische Stádtewesen in Nordafrika. Berlin, 1952. 

THOMASSON, B. E.: Die Statthalter der römischen Provinzen Nordafrikas, 
Lund, 1960 (főként közigazgatás-történeti szempontból fontos). 

WARMINGTON, B. H.: The North African Provinces from Diocletian to 
the Vandal Conguest. Cambridge, 1954. 


. A vandál és bizánci hódítás korára vonatkozólag : 


COURTOIS, CHR.: Les Vandales et VAfrigue. Paris, 1955. 


DIESNER, H. J.: Der Untergang der römischen Herrschaft in Nordafrika. 
Weimar, 1964. — 20 Í ze 


DIESNER, H. J.: Das Vandalenreich. Leipzig, 1966. 


. A karthágói és észak-afrikai kereszténység kérdéséhez: 


BRISSON, J. P.: Autonomisme et Christianisme dans VAfrigue Romaine. 
Paris, 1958. KET SEKEB ői I ; I 


"DIESNER, H. J.: Kirche und Staat im spüátrömischen Reich. Berlin, 1964. 


FREND, W. H. C.: The Donatist Church. Oxford, 1952. 


". MONCEAUX, P.: Histoire littéraire de VAfrigue chrétienne. 7 kötet. Paris, 


1901—1923. (A témakör legrészletesebb és legteljesebb feldolgozása.) 

A VII. század végén újra nagyot fordult Karthágó sorsa. A híres- 
nevezetes város falait új ostromlók serege rohamozta meg, és mint 
oly sokszor már annak előtte, lerombolta, megsemmisítette. A nagy 
múltú Karthágó az arab hódítók megjelenésével elvesztette jelentő- 
ségét, és soha többé nem támadt fel régi fényében. 

Mohammed próféta fellépésének és halálának jelentőségteljes év- 
százada volt ez. A próféta tanításai közül az egyistenhit, a zarándoklás, 
a hitbuzgalom, a böjt, a szegények istápolása nem volt új — ezek a 
régi arab természetimádat, a judaizmus és a kereszténység kevere- 
déséből alakultak ki. A hatalmas hűbérurak azonban felismerték 
bennük az egyetlen nagy arab állam kialakításához szükséges esz- 
mék csíráit. Így született meg Mohammed életében a dzsihád, a szent 
háború eszméje. A dzsihád, amelyben minden igazhitű muzulmán- 
nak részt kell vállalnia, a hitetlenek megtérítését tűzi ki céljául; e 

tan hirdetői azonban türelmet ígértek azoknak, akik megtérnek, el- 
fogadják a mohamedán hitet, és megfizetik a tőlük megkövetelt 
adókat. 

Az arab hódítások történetén ennek nyomán kettős jelleg vonul 
keresztül: a mindenen keresztülgázoló, barbár erőszak és a megértő 
térítés. Észak-Afrika és Karthágó megismerte ezt is, azt is. 

Amikor Mohammed próféta 632-ben, utoljára járt Mekkában, az 
összeverődött rengeteg hívő előtt nem emlegette a szent háborút. 
Éppen ellenkezőleg: a házastársi kötelességről, a mértékletes élet 
szépségeiről, egymás megbecsüléséről prédikált. Nem sokkal utóbb 
(Medinában 632. június 7-én a legszebb asszony, Aisa ölén) utolérte a 
halál. Medinában temették el, minden pompa nélkül. Utódai azonban 
hozzáláttak a nagy arab birodalom alapításához. 

E tervet megvalósíthatóvá tette, hogy a Próféta fellépésének ide- 
jén e térség két legnagyobb politikai és katonai hatalma, Irán és Bi- 
zánc negyed évszázadon át tartó véres háborút vívott egymással. 
A harc nyomán mindkét hatalom alaposan meggyengült. Anyagi for- 
rásaik kimerültek, legjobb hadvezéreik elestek, fellángoltak az elnyo- 
mott adófizető törzsek lázadásai. 

A születő új nagyhatalom, az Arab Birodalom, a Próféta zászlói 
alatt ennek nyomán számtalan megsemmisítő csapást mért e szét- 
züllő seregekre. Omár bevonult Irán fővárosába. De nem állt meg; 
a hódítás ízét megízlelt győzők tovább hömpölyögtek nyugat felé. 

A mi időszámításunk szerinti 646-ban "Amr ibn el-Ászíi arab csapatai 
Alexandriánál tönkreverték a bizánci seregeket. És két évre rá utóda, 
Ibn AbYs-Sarh 20 000 medinai katonájával szinte akadálytalanul foly- 
tatta a hódító hadjáratot. Karthágó előtt útját állta egy kis római 
erő, a keresztény Gergely patriárka vezérletével. Szbeitlánál azonban 
az arabok megsemmisítő győzelmet arattak, és övék lett Karthágó. 

A kor szükségleteinek megfelelő tengeri kikötők és erődök védték 
akkor a várost. A védők hátát mocsarak és dombok fedezték. Ám az 
ostromhoz szokott arabok játszva gázoltak át a sekély mocsarakon. 
Néhány nap alatt a védők megadták magukat. A harcosok földig rom- 
bolták a falakat. 

Ez időtől Karthágó önálló városi léte megszűnt. Az arabok, majd 
a hatalom későbbi gyakorlói az ikervárost, az ugyancsak pun eredetű 
Tuniszt fejlesztették. Karthágó romjaiból is más városokat, Tuniszt, 
Kairouant, Sousset építették tovább. Az arabok áruba is bocsátot- 
ták Karthágó kőhalmazait. Némelyek szerint a pisai nagy székes- 
egyház is jórészt e kövekből jött létre. 

Végzetét a berber őslakók felkelései is siettették. A berber ellen- 

állás utolsó jelentős hadvezére egy Dihia vagy Damia nevű, a tör- 
ténetírók által Kahinának nevezett aurés-i asszony volt. Abd-el-Melik 
kalifa seregeinek élén Haszán ibn Nujmán lerohanta Karthágót. 
Északabbra, Bizerta vidékén azonban Kahina csapatai legyőzték. 
Haszán csak 703-ban vágott vissza. Kahina érezte, hogy a túlerőnek 
nem tud többé ellenállni. Felégette a mezőket — ki tudja, hányad- 
szor, Karthágó maradékát is, majd elébe ment a biztos halálnak. Ha- 
szán győzelmével a berber önállóság utolsó vára is megsemmisült. 
A berberek meghódolásuk jeléül felvették a mohamedán vallást. Va- 
lójában azonban nem fogadták el az arab kalifátus uralmát. 

Az arab hódítás ekkor már elöntötte egész Észak-Afrikát, és átcsa- 
pott Európába. Az ifjú birodalom társadalmi és katonai fejlődése 
azonban nem tudott lépést tartani a gyors ütemű területi gyarapo- 
dással. A berber lázadások mind erősebbek lettek, és az egyes tarto- 
mányok élén álló arab emírek is egyre több önállóságra tettek szert. 
Végre egyesek odáig jutottak, hogy megtagadták az adófizetést, és 
maguk váltak hűbérurakká. Így került uralomra a IX. század elején 
a mai Tunézia és Algéria nagy részén az Aghlabida-uralkodóház. 

Fővárosukat ugyan a vallási központba, Kairouan szent városába 
helyezték át, Karthágó jelentősége mégis megnőtt az Aghlabida-idő- 
szakban. Az új uralkodóház ugyanis fenntartásának költségeit jórészt 
tengeri portyázásokból fedezte. Hajói a tuniszi öböl kikötőiből in- 
dultak Itália, Görögország, Franciaország felé, és sokszor dúsan 
megrakodva tértek onnan haza. A nép élete azonban igen nyomorú- 
ságos volt: a mezőgazdaság fejlesztésére az emírek semmit sem áldoz- 
tak, az adókat viszont sűrűn emelték. A berber törzsek az egyenlő- 
séget és igazságosságot hirdető eretnek tan, az iszmailita szekta hívei 
lettek. A szekta vezére, Abu Abdallah as Sii, felkelésre vezette híveit. 

A felkelés győzött. Új kalifa, Mohammed új küldötte (mahdi) vette 
át a hatalmat: Ubejd-allah. Ő alapította meg az e térségben két és 
fél évszázadon át — 1171-ig — uralkodó iszmailita-siita Fatimida- 
dinasztiát. A Fatimidák fővárosa ismét Tunisz lett. Tunisz mellett 
jutott bizonyos szerep Karthágónak is. A tuniszi öböl partján a várost 
védő sereg tisztjei építettek maguknak szép házakat. Ide települtek 
a jómódú tisztviselők is — a tengerpart számos előnyét itt jól ki 
tudták használni. Az egykori Karthágó romjai fölött ez időben arab 
települések létesültek, köztük a tengerparti magaslatok egyikén a 
mindmáig létező bájos arab városka, Szidi bú Szaíd. 

Századunkban ez a városka a kis karthágói félsziget látogatójában 
legmaradandóbb emléket ébresztő település. Egy élő darab Arab- 
Karthágó régen letűnt évszázadaiból. 

A kis községet — ezt sok lelet igazolja — föníciaiak alapították. 
Az első világítótornyot a domb tenger felé lejtő oldalán Hannibal 
idején építették. A domb lábánál jelentős kikötője volt a pun flottá- 
nak. A magaslatról uralkodni lehetett a vidéken; az ellenség, ha 
Karthágóra támadt, a szárazföld felől több eséllyel rohamozhatta. 
A rómaiak és a vandálok így cselekedtek. Az arab hadsereg is felhasz- 
nálta elődei tapasztalatait, megvédte Tunisz tenger felőli oldalát. 

Rövidesen megépült a , Dzsebel el Manár" nevű világítótorony. 
A község épületei ehhez a kimagasló toronyhoz igazodtak : a tenger és 
a város közelsége szabta meg további fejlődését. A Fatimidák birodal- 
mukhoz csatolták a többi között Szicíliát is. Így ez a kedvező fek- 
vésű kikötő nagy szerepet töltött be uralmi rendszerükben. 

A község egy legendás, szent életű férfiúról, Abu Szaíd Khalafa ibn 
Jahja el Temimi el Badzsról kapta mai elnevezését. A nagy gondol- 
kodó Tunisz környékén született. Látogatást tett a Szentföldön, s 
hazatérve úgy érezte, tovább kell folytatnia a Korán szuráinak ma- 
gyarázatát. Áthajózott Európába, s ott az ottani mór filozófusokkal 
folytatott heves viták alaposan megváltoztatták korábbi szemléle- 
tét. Ostorozni kezdte a gazdagok fényűzését, ezért el kellett hagynia 
Tuniszt. Szidi bú Szaídba költözött. Ott, hívei körében, a Szent Ira- 
tok, a történelem és a természet szépségeiben gyönyörködött, és gon- 
dolatait mélyszántású iratokban hagyta utódaira. 1231. június 9-én 
halt meg. Sírjához a Zavia-mecsetbe mindmáig sokan zarándokolnak. 

A. Fatimidák hatalmát saját testőrségük törte meg. Utóduk a tró- 
non az Almoravidák, majd az Almohadok dinasztiája lett. Az Almo- 
had-birodalom három részre vált szét, nagyjából követve a mai Tu- 
nézia, Algéria és Marokkó határvonalát. Ez időben vezette Szent 
Lajos Írancia király a hetedik és nyolcadik keresztes hadjáratot 
Észak-Afrikába. Mindkettő súlyos kudarccal végződött. Az elsőnél 
seregét megtizedelte a pestis, ráadásul Manszúránál az egyesült arab 
sereg meg is verte. Még a király is fogságba esett, és csak nagy váltság- 
díj ellenében nyerte vissza szabadságát. 

A nyolcadik keresztes hadjáratot IV. Kelemen pápa Tunisz ellen . 
hirdette meg. Szent Lajost ide három délceg fia kísérte el. 1270. jú- 
lius 17-én ütöttek tábort Karthágóban. Heteken át hordták a francia 
hajókról a partra a város ostromához szükséges ostromgépeket. 
Augusztus derekán azonban újra járványos betegségek támadtak a 
Szent Kereszt Lovagjaira. Augusztus 25-én Karthágóban meghalt 
.Szent Lajos. Ám közben meggyengült és szétesett az Almohadok biro- 
dalma is. Kis, feudális sejkségek alakultak, amelyeket 1514-től a tö- 
rökök kényszerítettek adófizetésre. 

Tunézia mai földje 300 esztendeig a török birodalomhoz tartozott. 
Meghódítása egy renegát keresztény, Khair ed-Din (Vörösszakáll) ne- 
véhez fűződik. Francia fordításban a nevét viseli ma is Algír híres erőd- 
je és börtöne (Barberousse). Apja szegény fazekas volt ; Khair ed-Dint 
tengerésznek adta. A vörös szakállú óriás nagy erejével és bátorságá- 
val lett híressé a Földközi-tenger vidékén. Szulejmán szultán — a 
mohácsi győző —, aki híres volt arról, hogy szerencsés kézzel tudta 
kiválogatni embereit, csakhamar felfigyelt rá. 

Miután a török bürokrácia csak megfelelő rangú vezetőket fogadott 
el, kinevezte Khair ed-Dint szandzsák béggé és kaputánpasává ; aztán 
rábízta tengeri haderejének újjászervezését. 

Vörösszakáll kiváló szervezőnek bizonyult; a szultán hamarosan 
nyolcvan jól felszerelt, harcra kész hadihajóval rendelkezett. Az új 
tengernagy tehetséges politikus is volt. Megnyerte sok észak-afrikai 
törzs, köztük a , barbárok" támogatását, és segítségükkel megvetette 
lábát Észak-Afrikában. Nem volt nehéz dolga, hiszen a mohamedán 
hit mindenütt megnyitotta neki az arabok és a berberek ajtóit. 

A krónika feljegyzi, hogy Tunisz városa és Karthágó a szó szoros 
értelmében sírig kitartott Vörösszakáll mellett. Amikor V. Károly. 
német-római császár és spanyol király úgy döntött, hogy ,.a krisz- 
tusi megbocsátás és emberiesség tanait a jogaiba helyezi" Afrikában 
is, a tunisziak szembeszálltak vele. V. Károlynak 500 hajója volt. 
1585-ben. Szétverte a szultán hajóhadát, és az utolsó szálig kardélre : 
hányta Tunisz 30000 lélekből álló népességét. A spanyol nagy- 
hatalom azonban nem bizonyult elég erősnek ahhoz, hogy a muzul- 
mán világba tartósan beékelődjék. Hiába ültették Tuniszban a trónra 
az úgynevezett hafszidi emiírt — aki magát V. Károly hűbéresének 
vallotta — a belső arab-berber lázadás és az Algírből támadó török 
sereg erősebbnek bizonyult. . 

Vörösszakáll újrakezdte a harcot. Visszafoglalta a spanyoloktól 
Tuniszt, Orant, Algírt. Dzserba szigetén a levágott spanyol helyőr- 
ség csontjaiból világítótornyot építtetett, amely hosszú időn át in- 
tette óvatosságra e partoknál az idegen seregeket. A döntő ütközetre 
1541-ben került sor Algír partjainál. V. Károly nagy viharra hivat- 
kozott, amely megtizedelte erejét. (A szél és a hullámok azonban az" 
ellenségnek is ártanak.) Tény, hogy a spanyol hajóhad megsemmisült 
Algírnál, Andrea Doria büszke tengerészei a hullámok között lelték " 
halálukat. Tunisz és vidéke a török birodalom része lett. (Így — ma 
furcsán hangzik ez — 145 évig, 1686-ig, Budavár megvívásáig, Ma- 
gyarország egy része ugyanannak a császárságnak kebelébe tartozott, 
mint Karthágó. A muzulmán területek helyzete azonban kedvezőbb 

volt a birodalmon belül, mint hazánké.) A szultán aránylag kevés, 
körülbelül háromezer tisztviselővel és katonával zavartalanul ural- 
kodott az arab és berber lakosságon. A helyi lakosság támogatta a 
török uralmat, mert az erősnek tűnt, és hosszú időn át védelmet 
nyújtott az , európai kultúrával" szemben. 

A török időben Tunisz, Karthágó, Kairouan és a többi, ma Tuné- 
ziához tartozó város a török szultán által kinevezett dej (beglerbég) 

irányítása alá tartozott. Őt helyettesítette a bej, aki a legtöbbször 
tunéziai születésű tiszt volt. I 

A török birodalom is áldozatul esett azonban tulajdon nagyságá- 
nak. A. szultán képtelen volt a távoli területeket szoros pórázon tar- 
tani. A hűbéresek mind gyakrabban lázadtak fel, s Konstantinápoly 
ura hiába küldözgette már el nekik a fonott selyemzsinórt — nem 
fojtották meg vele magukat. Éppen fordítva — megtagadták az adók 
továbbítását, és a néptől kisajtolt kincseket a maguk javára fordítot- 
ták. A XVIII. század folyamán a tuniszi dej uralma alatt gyakorla- 
tilag független ország alakult ki. 

A XVIII. század elején egy erőszakos és tehetséges janicsártiszt, 
Husszein ben Ali önmagát nevezte ki a terület urának. Konstantiná- 
poly (Sztambul) sosem ismerte el a husszeinita ház jogait. Ott gán- 
csolta Husszein ben Alit, ahol tudta — ő mégis 35 éven át uralkodott 
Tuniszban. Karthágó is új virágzásnak indult ez időben — a tenger- 
parton pompás paloták és erődítmények létesültek, az új arab ha- 
talmasság erejét hirdetve. Az országban viszonylagos jólét uralko- 
dott: a szigorú adózás ellenére a parasztság gazdagodott. Kairouan, 
Tunisz és Karthágó ismét az arab irodalom, művészet és bölcselet 
nagy tekintélyű központjává vált. Tunézia katonai és gazdasági 
ellenállásra készült: 1830-ban ugyanis Franciaország megtámadta a 
Maghreb (az arab világ nyugati része) legnagyobb országát, az algíri 
dej uralma alatt álló Algériát. (Ürügyül egy állítólagos sértés szolgált. 
Husszein algíri dej 1827-ben egy üzleti megbeszélés során, a vita he- 
vében légycsapójával megütötte Deval francia konzult . . .) 

Franciaország már 1824-ben, az akkori tuniszi bejjel kötött szer- 
ződés segítségével előjogokat szerzett a mai Tunéziában. A francia 
tőke gyorsan behatolt Észak-Afrika e részére. Már a gyarmatosítás 
előtt francia kézbe kerültek legtermékenyebb földjei. Oppenheimer pá- 

. rizsi bankár 35 millió frankot adott kölcsön a bejnek. A francia hó- 
dításra csak fel kellett tenni valami ürüggyel a koronát. A dolog 
mind sürgősebbé vált, mert versenytársak is jelentk eztek. 

A. terület lehetőségei, kikötői, termékeny földjei felkeltették az 
olaszok és a németek érdeklődését is. A francia—olasz versengés 

során Karthágó ismét a világ érdeklődésének központjába került. 
A Tuniszból Karthágóba vezető helyiérdekű vasút körüli nemzetközi 
botrány hívta fel erre először a figyelmet: valami készül. 

A helyiérdekű vasutat 1871-ben egy angol tőkés csoport építette. 
Az üzlet azonban ráfizetésesnek bizonyult — az angol cég eladásra 
kínálta hát. Az olasz Florio-Rubattino hajóstársaság — állami biz- 
tatásra — azonnal az építési költségek kétszeresét ígérte érte. Fran- 
ciaország rálicitált; új árverésre került sor. Az ügyből francia—olasz 
államközi és sajtóvita lett. Végül az olasz Florio-Rubattino az épí- 
tési ár négyszeresét adta a ráfizetéses, de stratégiai fontosságú vo- 
nalért. 1881-ben a Íranciák az algériai határon határsértést szervez- 
tek. Francia csapatok lépték át az algériai—tunéziai határt. Jules Fer- 
ry, a francia gyarmatosítás szószólója, szinte ellenállás nélkül foglalta 
el az országot, és megvalósította ott a , protektorátus" -t. A látszat- 
önkormányzat csak két éven át tartott. A La Marsa-i szerződésben a 
terület függetlenségének morzsáit is elvesztette. Megkezdődött a 
Írancia gyarmati uralom háromnegyed százados időszaka, amely 
papíron 1947-ben, a Francia Unió megalakulásával, valóban azonban 
csak 1956-ban ért véget. 

Karthágó is új , aranykorra" ébredt. A francia tisztviselők, tele- 
pesek és kereskedők hamar felfedezték a tuniszi öböl szépségeit. 
Nyáron nagyon forró a város — a Szahara meleg csókját még Tu- 
niszban is érezni lehet. A tengerparton ennek nyomán pompás villa- 
sorok épültek. A tuniszi öbölben ritka az erős hullámzás. Partja he- 
lyenként homokos, de lassan lejt csak, még a gyerek is fürödhet erre. 
KŐ is akad elég. Az idill nem sokáig volt zavartalan. A francia ura- 
lom ellen szakadatlanul küzdött a nemzeti mozgalom. Harca végül 
sikert hozott. 

1956. március 20-án Pineau francia Külügyiütiszter bejelentette, 
hogy a tunéziai nemzeti mozgalom vezetőjével, az Új Desztur párt- 
tal (ma Szocialista Desztur) megállapodást kötött a francia kor- 
mány, és ünnepélyesen elismerte Tunézia függetlenségét. 


Ha áttörtünk e sok vihart látott földdarab évezredeinek sűrű bozót- 
ján, és elértünk végre napjainkig — tegyük meg még egyszer az utat, 
de most már visszafelé, Ugyan, milyen hát a mai Karthágó ? Mennyi 
emléket őrzött meg a népek csatáiból a maga földjén, és mivé fej- 
lődött a függetlenség éveiben? 

Ha elhagyjuk Tunisz arab belvárosát, átmegyünk Franciaország 
kapuján, a Habib Burgiba út modern. palotái között elérjük a Kar- 
thágó utcát. Innen indul Karthágó felé a helyiérdekű vasút. 

Az út a Földközi-tenger felé élég széles, a sekély tóba épített töl- 
tésen át vezet. A helyiérdekű sínpárja mellett korszerű autósztráda 
épült. Az utóbbi években rengeteg turista keresi fel ezt a szép és 
vendégszerető országot: franciák, olaszok, németek, amerikaiak. Bi- 
zonyára nem sok akad köztük, aki ne látogatná meg Tunézia leg- 
híresebb történelmi műemlékét, Karthágót. Az első benyomás nem a 
legjobb: az El Bahira tó sekély vize rossz szagot áraszt. Bal kéz felé 
kis sziget a lagunán: Sekli, egy régi erőd romjaival. Jobb felé rövid 
kocsizás után feltűnnek Halk-el-Ved, francia nevén La Goulette 
házai. Az egykori Karthágó gazdaságilag ma legfontosabb területe 
ez. A francia gyarmatosítás után, 1888-tól itt végezték az első nagy 
közmunkát: közel 5 millió köbméternyi föld és iszap mozgatásával 
12 hektárnyi területen építették az El Bahirán át a főváros közvetlen 
közelébe vezető 6,5 méter mély csatornát. A kikötőt azóta háromszor 
bővítették. 

A franciák 75 éves uralmának is alaposan megkoptak már a nyo- 
mai. A villákat 1956 óta restaurálták, átépítették — lehetnének a 
világ bármely pontján. A francia jelleget néhány középület és egy nagy 
templom adja meg ezen a tájon — és Flaubert gyönyörű regényének, 
a Salammbőnak szereplőiről elnevezett kis üdülőtelep. Karthágó 
romjain, az útmutatón római szavak: a Forumot, az Odeont, az 
Amphitheatrumot mutatják a jövevénynek. Ő azonban sokkal élén- 
kebben éli át a régmúlt időket gondolatvilágában, mint a hely törté- 
nelmi emlékeiben. Erről a helyi mesélők is gondoskodnak. 

A Salammbő elnevezésű helység lakosságának egy része a romanti- 
kus irodalmat kedvelő olvasókból igyekszik megélni. Öreg, javakora- 
beli és serdületlen , történettudósok" lökdösődnek a jövevény körül. 
És dől belőlük a szó — megmutatják, hol égette el Hamilkar, a Mo- 
lokh isten dicsőségére a kisgyerekeket — s a papok hogyan szórtak 
egyre újabb és újabb kis áldozatokat a tűzbe. Valami naiv eposzféle 
alakulhatott ki e helyen, Flaubert óta. A tömérdek népi idegenvezető 
mind kitalált valamit a hátborzongató történet színesítésére. Apáról 
fiúra szállnak e történetek. . 

De előkerül a vendéglátók zsebéből a pun, az őskeresztény vagy 
korai arab mécses. Vele jön az eskü: úgy találta egy elhagyott rom- 
kriptában; most kissé megszorult anyagilag, ezért adja el. Hasdru- 
baltól Hannibalig a régi világ valamennyi hírességét felhozza tanú- 
nak, és közben gyorsan enged az árból. A látogató végül is elég olcsón 


. hozzájut az agyagmécseshez, mely — a Bardo Múzeum anyagának 


tanúsága szerint — eléggé hűséges mása az erédetinek. Végül is ma 

már minden nagy múzeum készít gipszmásolatot gyűjteményének 
legszebb darabjairól, és eladja az emlékdarabokat a vendégeknek. 

Maga Karthágó városa a Földközi-tenger öblének lejtős partjára 
épült. Első pillanatásra csak abban különbözik a többi nyaralóhely- 
től, hogy itt meredekebb domboldalt kell a látogatónak megmásznia. 
Rengeteg kő mindenütt. Itt azonban a kő különös benyomást kelt az 
emberben. Nem az őstermészetre, de az emberi alkotás mulandóságára 
emlékeztet. 


Karthágó fénykora a pun időkben volt. Ezek a kövek itt három 


pun háború tanúi voltak — de a karthágóiak legendás építményeire 
még következtetni sem lehet belőlük. Más a helyzet a római Karthá- 
góval. A fürdők medencéi, a hozzájuk tartozó építmények, villák, 
utak maradványai szépen kivehetők ma is. Nincsenek úgy karban- 
tartva, mint Olaszország vagy Göröghon műemlékei. A legszebb al- 
kotások, mozaikok a Tunisz melletti Bardo Múzeumban vannak. 
A dagály gyakran betör a római Karthágó kísértetépítményei közé, és 
pusztítja őket. De azok évszázadok óta dacolnak vízzel, széllel, nap- 
pal, történelemmel. A tudatos műemlékvédelem korát éljük. Az ember 
és a történelem szövetséget kötött az elemek ellen — így könnyebb 
az ellenállás. 

A római Karthágóból széles autóút vezet fel a katolikus Karthá- 
góba — Szent Lajos-dombjára. A régi leírások szerint e magas dom- 
bon a római korban is szép templomok voltak. Ezek nyomát az idők 
folyamán a történelem viharai elsöpörték. Az utolsó a francia hódí- 
tás volt. A francia gyarmatosítók szellemére jellemző, hogy három 
esztendővel Tunézia protektorátussá nyilvánítása után már hozzá- 
fogtak Karthágó e kiemelkedő pontján ennek az óriási bizánci— mór 
stílusban épült templomnak az alapozásához. Állítólag Szent Lajos 
e helyen halt meg 1270-ben. A furcsa, de esztétikailag tetszetős szé- 
kesegyházat Pougnet abbé két évig tervezte. Építése hat esztendeig 
tartott. 1890. május 15-én szentelték fel. 

A templom belső kiképzése nem különbözik lényegesen a Francia- 
ország-szerte oly gyakran látható, nagyméretű egyházi épületektől. 
Oszlopait carrarai márványból formálták — az oszlopfők dúsan dí- 
szítettek, festettek. Itt találhatók ma -is a Szent Lajosra vonatkozó 
tárgyi emlékek, és itt alussza örök álmát Charles Lavigerie, az 1892-ben 
elhunyt algíri és karthágói emberbarát érsek, az afrikai rabszolga- 
vadászat és rabszolgakereskedés ostorozója. — 


Róla nevezték el azt a roppant gazdag karthágói múzeumot is,. 


amelyben a jórészt Delattre-atya által összegyűjtött pun és római 
kori leletek láthatók. Valószínű azonban, hogy a múzeum e tudós 

igazgatójának életművét derékba törte a halál. Ezen a részen, a 
Junon-fokon kerültek ki a földből azok a római házak, amelyeknek 
mozaikjai adják a világ egyik leggazdagabb múzeumának, a Bardo 
Múzeumnak kincseit. Ez a domb, az egész vidék szemmel láthatóan 
még tömérdek ősi emléket és kincset rejt. Valamikor bizonyára fel- 
tárják majd ezeket is. 

A Szent Lajos-dombról e hely egész történelme látszik: a legszebb 
pun és római emlékek, a török és a francia Karthágó kiemelkedő épít- 
ményei, és látszik az is, amit az arab Karthágó alkotott : a tuniszi bej és 
Bourgiba elnök arab stílusú palotája. Az elnöki palota kertjéig ter- 
jednek a római fürdő romjai — a régmúlt összeér a jelennel. Az arab 
építőművészet legjelentősebb helyi alkotása azonban a 130 méter 
magas Karthágó-fok meredek oldalaira épült, a korábban már emlí- 
tett gyönyörű kis település, Szidi bú Szaíd. 

E néhány száz lakosú falu tulajdonképpen múzeum. Valamennyi 
háza gondozott műemlék — egytől egyig kék és fehér színű. Sajátságos 
arculatát az adja meg, hogy ebben a múzeumban laknak. Itt üzletek, 
kis műhelyek, iskolák vannak. Az amerikanizálódó tuniszi belváros 
szomszédságában valóban konzervált középkornak tűnik ez a kék 
színű gyönyörűség; mi szebb vajon, az új, a modern vagy ez a régi? 

Bizony, az arab épület alaprajzát egykor nem a ma oly uralkodó 
célszerűség irányította. Kiindulási pontja a nyílt udvar, amely oszlop- 
csarnokká alakul. Az oszlop stílusa változó. Éppen ezért, ha az arab 
épület jellemző sajátosságát keressük, azt a sűrű, mindent bevonó, 
domborművű ornamentikában találjuk meg. 

Mint az őserdőben a fákat, úgy fonja egybe a sohasem figurális 
díszítményeket az indák és szalagok végtelen rendszere. A bonyolul- 
tan összekapcsolt díszekben nincs mégsem zűrzavar. Valami bámula- 
tos összhang kapcsolja egybe e mintakölteményeket. S a szemlélő 
bámulva ismeri fel végül a stilizált labirintusba elrejtett szurát, a 
Korán szavát — ez az a varázs, amely rendet teremt a világ zűrzava- 
rában. I 

Európa is hatott azonban az arab építészekre — az arab betű 
mindinkább elszakadt eredeti rendeltetésétől: a Korán verseinek 
közlésétől — és az európai, élőlényt ábrázoló díszítőelemek helyette- 
seként jelent meg. A csúcsív is szívesen látott vendég Szidi bú Szaíd 
épületein, , moszké"-in, a kis imaházakon. 

Szidi bú Szaídban valószínűleg már az arab hódítás első éveiben 
épülhetett egy , moszké" — az elfoglalt terület mohamedánná tétele 
hozzátartozott a Birodalomhoz csatolás módszereihez. Később, az 
aghlebidák idején erődítmények épültek itt Tunisz (Ifrikia) védelmére. 

Aztán jó ideig a csendes szemlélődők kis Mekkája volt. Ám ide is 
betört az új élet: zegzugos utcáin főként vasárnaponként óriási a 
nyüzsgés. A község olyan arab, amilyennek azt Európában az utazási 
irodák ügyfelei maguknak elképzelik. És ahogy Olaszhon történelmi 
levegőjét is megmérgezi a benzingőz, ugyanúgy elveszti kies báját 
Karthágó ez arab gyöngyszeme is. 

A régi, többszörösen restaurált utcákon megnyitott teaivók és 
mézessüteményt áruló kis cukrászdák a hágyományt őrzik. Mentá- 
val ízesített teát és hagyományos tunéziai csemegét szolgálnak itt 
fel a hagyományos öltözékben járó pincérek. De ha valaki szépen 
kéri, azért a pult alól gint is mérnek. A múltat idéző község eredeti, 
de a díszletjelleget sem nélkülözi. Nem is lehet ez másképp. Néhány 
kilométerrel odébb a kulturálódó, ipart létesítő Tunézia fővárosa él és 
lélegzik. Afrika egyik legnagyobb, legmodernebb és legnépesebb 
egyeteme mellett nem élhet igazi életet a régmúlt. 

Mi rázta fel ezt a sokáig szunnyadó világot? Mindenekelőtt a visz- 
szanyert nemzeti függetlenség. Aztán az a törekvés, hogy a független 
kis ország lépést tartson a világgal, és kiaknázza azokat a kincseket, 
amelyek ismerten vagy ismeretlenül, de csak lehetőségképpen létez- 
tek e földdarab mélyén. Végül az arab egységtörekvések, amelyek 
célja az Arab Birodalom egységének megvalósítása. Tunézia mindkét 
nagy szomszédjával, Algériával és Líbiával is folytat egységtárgyalá- 
sokat. 

Tunézia nyugati határán, a Tell-Atlaszban gazdag vasércbányák 
vannak. A mintegy felerészben vastartalmú ércből évenként most 
már mintegy 1,5 millió tonnát termelnek. Néhány éve még az egész 
mennyiséget Írancia és olasz olvasztókemencékbe szállították. Most 
már Karthágó fölött, Menzel-Bourgiba városában (régen Ferryville) 
működik egy jelentős vas- és fémüzemük, amely a tunéziai bányák 
termelésének mintegy ötödét dolgozza fel. Az , El fouladh" (Az acél) 
elnevezésű szép és modern gyárnak öntödéje és hengerműve van. 
Mintegy évi 50 000 tonna nyersvasat, acélt, 100 000 tonna lemezt és 
más hengerelt árut állítanak itt elő. 

A nagy gyár gyorsan épült. 1964. január 1-én kezdték építeni, és 
1965 novemberében már üzemelni kezdett. Alaptőkéjét — a Tunéziai 
Köztársaságban elfogadott szokás szerint — 49 százalékban magáno- 
sok jegyezték, a részvények 51 százaléka az államé. De honnan szer- 
zi az állam a tőkét? Az , El fouladh"-ot angol, nyugatnémet, svéd és 
francia vállalkozók hosszú lejáratú hitelre építették. 

De akárhogyan is van, a vezérigazgató, tunéziai mérnökember 
jól vezeti Tunézia első nemzeti vas- és acélgyárát. És ez nagy szó. 


131 


Egy lépés a teljes függetlenség felé. A gyárban nemcsak acéltönk 
és nyersvas készül, itt születik Tunézia új, öntudatos vasmunkás- 
sága is. A gyári élet törvényei Tunéziában éppen úgy hatnak, mint 
bárhol, a világ minden pontján. A faluról, a kispolgári életből ideke- 
rült emberek lassan átformálódnak maguk is, akárcsak a vasérc nyers- 
vassá, a vas az acélkohóban acéllá. A kollektíva összeszokik, kiveti 
magából a selejtembereket, kiegészül a szükséglet szerint. A munká- 
sok megismerik a szervezettség erejét, a tanulás örömét, igényeik 
megnőnek, a világot maguk körül kritikusabban nézik. 

Így aztán a környezetüknek is idomulnia kell őhozzájuk. A kor- 
szerű nagyipar nem tűri a maradiságot. A muzulmán vallás is kény- 
telen utat engedni a fejlődésnek. A hittudósok egymás után derítik . 
ki a nemrégen még érinthetetlen törvénynek tartott korlátozásokról, 
hogy azok csak a régi feudális világ szokásai voltak. A Próféta, a 
szent könyv, a Korán nem kívánja betartásukat, vagy legalábbis. 
módot ad laza értelmezésükre. 

A többnejűséget már régebben eltörölték, s az asszony is elmegy . 
dolgozni. Ha két-három gyerek születik, az egy kereset kevés. Fá- 
tyolban dolgozni nem lehet. A Próféta azonban nem is kíván ilyet — 
tehát el is lehet nyugodtan hagyni. 

A napi öt imádságot a nyolcórás munkaidő r nem tűri. Lecsökkentik 
tehát az imák számát. Van, aki el is hagyja már. Nem az ilyen külső- 
ségen múlik, ki mennyire hívő. A pénteki munkaszünetet sem lehet. 
a szigorú exporttervnél betartani. Sebaj; a Korán ilyen irányú ta- 
nait is rugalmasan lehet értelmezni. Ugyanez vonatkozik a Ramadan- 
böjtre is. A Korán tanításait sokan szigorú és kegyetlen dogmának 
vélik. Valójában azonban bölcs és emberséges gondolatok ezek, amit az. 
bizonyít mindennél jobban, hogy másfél évezred sem koptatta meg 
ezeket az eszméket. Csak az emberi társadalom formálódott sokat. 
azóta, és tölti meg Mohammed szépséges szuráit új és új emberi 
. tartalommal. 

A mai Karthágóba is betört az új élet. A múltba zarándoklók már 
modern autón robognak a lagúnákba épített úton. A régi gályák he- . 
lyett nagy tengerjáró hajók úsznak a tengeren Karthágó és a Tuniszi- 
öböl felé. Északra tőle ipartelepek létesültek. Délre tőle, Hamma- 
metben világszínvonalú üdülőket építettek, s a strandon — akár a 
gizehi piramisok alatt — konvertibilis valutáért tevét és DATÁSZÍ 
lehet bérelni, emlékül az arab Keleten tett látogatásra. 

